open-index/open-wikipedia-markdown huggingface dataset:
ⴰⵏⵜⵉⵙⵜⵉⵏⵉⵙ

**ⴰⵏⵜⵉⵙⵜⵉⵏⵉⵙ** (ⵙ ⵜⴳⵔⵉⴽⵉⵜ: Ἀντισθένης) ⵉⴳⴰ ⵢⴰⵏ ⵓⴼⵍⵙⴰⴼ ⴰⵡⴳⵔⵉⴽ ⴷ ⵓⵏⵍⵎⴰⴷ ⵏ ⵙⵓⵇⵕⴰⵟ. ⵉⵍⵓⵍ ⴳ ⵡⴰⵜⵜⴰⵢⵏ ⵏ 445 ⴷⴰⵜ ⵏ ⵜⵍⴰⵍⵉⵜ, ⵉⵎⵎⵜ ⴳ 365 ⴷⴰⵜ ⵏ ⵜⵍⴰⵍⵉⵜ. ⵉⵍⵎⴷ ⵜⴰⵙⵏⵓⴽⵢⵙⵜ ⴳ ⵓⴼⵓⵙ ⵏ ⴳⵓⵔⴳⵢⴰⵙ ⴷⴰⵜ ⴰⴷ ⵢⴰⵖⵓⵍ ⴷ ⴰⵏⵍⵎⴰⴷ ⵏ ⵙⵓⵇⵕⴰⵟ. ⵉⴹⴼⵕ ⴷ ⵉⵙⴱⵓⵖⵍⴰ ⵜⴰⵙⴳⴰ ⵜⴰⵔⴼⵙⴰⵏⵜ ⵏ ⵜⴼⵍⵙⴰⴼⵜ ⵏ ⵙⵓⵇⵕⴰⵟ. ⵢⵓⵙⵉ ⵜⴰⵡⵏⴳⵉⵎⵜ ⵎⴰⵙ ⴷ ⵜⵓⵥⵓⵍⵜ ⴰⵢⴷ ⵉⵇⵇⴰⵏ ⴰⴷ ⵜⵏⴱⴹ ⵖⴼ ⵜⵓⴷⵔⵜ ⵏ ⵓⴼⴳⴰⵏ. ⴹⴰⵕⵜ ⵏ ⵓⵢⴰ, ⵥⵕⴰⵏ ⵜ ⵉⵎⴰⵔⴰⵜⵏ ⴰⵎ ⵓⵎⵙⵙⵔⵙⵍ ⵏ ⵜⴼⵍⵙⴰⴼⵜ ⵜⴰⵥⵕⴰⵢⴷⵉⵜ. 

ⵙ ⵜⵖⴰⵔⴰ ⵏⵏⵙ ⴰⵎ ⵓⵏⵍⵎⴰⴷ ⵏ ⵙⵓⵇⵕⴰⵟ, ⵢⵓⴳⵎ ⴷ ⵙⴳⵉⵙ ⵜⴰⵡⵏⴳⵉⵎⵜ ⵏ ⵎⴰⵙ ⴷ ⵜⵓⵥⵓⵍⵜ, ⵓⵔ ⴷ ⴰⵎⵔⵔⴻⵔ, ⴰⵢⴷ ⵉⴳⴰⵏ ⵜⴰⵙⴱⴷⴷⵜ ⵜⴰⵏⴳⴳⴰⵔⵓⵜ ⵏ ⵜⵉⵍⵍⵉⵜ ⵜⴰⵏⴼⴳⴰⵏⵜ. ⵓⵔ ⴷⴰ ⵉⵜⵜⴰⵏⵏⴰⵢ ⴰⵎⵔⵔⴻⵔ ⴰⵎ ⴽⵔⴰ ⵏ ⵜⵖⴰⵡⵙⴰ ⵓⵔ ⵉⵍⵉⵏ ⴰⵜⵉⴳ ⵡⴰⵀⴰ, ⵎⴰⵛⴰ ⴰⵎ ⵓⴱⴽⴽⴰⴹ.ⴷⴰ ⵉⵜⵜⵉⵏⵉ ⴰⵏⵜⵉⵙⵜⵉⵏⵉⵙ: « ⵢⵓⴼ ⴷⴰⵔⵉ ⵓⵏⵓⴼⵍ ⴰⵎⵔⵔⴻⵔ!». ⵎⴰⵛⴰ ⵉⵍⵍⴰ ⵎⴰⴷ ⵉⵜⵜⵉⵏⵉⵏ  ⵎⴰⵙ ⴷ ⴰⵏⵜⵉⵙⵜⵉⵏⵉⵙ ⵓⵔ ⵉⴳⴷⵉⵍ ⵉⵎⵔⵔⴻⵔⵏ ⴰⴽⴽⵯ, ⵎⴰⵛⴰ ⵜⵉⴷ ⴳⵉⵙ ⵉⴳⴰⵏ ⵜⵉⴼⵔⴰⵢⴰⵏⵉⵏ ⴽⴰ, ⴷ ⴰⵔ ⵉⵙⵙⴰⵜⵜⵓⵢ ⴰⵜⵉⴳ ⵏ ⵉⵎⵔⵔⴻⵔⵏ ⵏ ⵜⵏⴼⴼⵓⵜ ⴷ ⵓⵎⵔⵔⴻⵔ ⵏⵏⴰ ⴷ ⵉⵜⵜⴽⴽⴰⵏ ⵜⴰⵎⵓⵏⵜ ⵉⵥⵉⵍⵏ. 

## ⵜⵉⴼⵔⴽⵉⵡⵉⵏ
ⵉⵜⵜⵡⴰⵙⵙⵏ ⴰⵏⵜⵉⵙⵜⵉⵏⵉⵙ ⵙ ⵜⴼⵙⵙⵉ ⵏⵏⵙ ⴷ ⵜⵏⴼⴼⵓⵜ ⵏⵏⵙ ⵜⴰⵎⵟⵏⴰⵥⵜ, ⴷ ⵓⵙⵓⵔⴰⵔ ⵏⵏⵙ ⵙ ⵜⴳⵓⵔⵉⵡⵉⵏ. ⴷⴰ ⵜⵜⵉⵏⵉⵏ ⵎⴰⵙ ⴰⵙ ⵙⵍⵍⴰⵏ ⴰⵔ ⵉⵜⵜⵉⵏⵉⵏ : «ⵢⵓⴼ ⴷⴰⵔ ⴰⴷ ⵜⵜⵓⵍⵡⴰⵃⵖ ⴳⵔ ⵉⴳⴰⵢⵡⴰⵔⵏ ⵖⴼ ⴰⴷ ⵏⵏ ⵉⵍⵉⵖ ⴳⵔ ⵡⵉⵍⵍⵉ ⵉⵢⵉ ⵜⵜⵍⵖⵏⵉⵏ. ⴰⵛⴽⵓ ⵉⴳⴰⵢⵡⴰⵔⵏ ⴷⴰ ⵛⵜⵜⴰⵏ ⴰⴽⵙⵓⵎ ⵏ ⵉⵎⵜⵜⴰⵏⵏ, ⵎⴰⵛⴰ ⵡⵉⵏⵏ ⵢⴰⴹⵏ ⴷⴰ ⵛⵜⵜⴰⵏ ⴰⴽⵙⵓⵎ ⵏ ⵡⵉⴷ ⴷⴷⵔⵏⵉⵏ!».

## ⵥⵕ ⵓⴳⴳⴰⵔ

* ⵙⵓⵇⵕⴰⵟ
* ⵜⴰⵥⵕⴰⵢⴷⵉⵜ

## ⵉⵙⴰⵖⵓⵍⵏ
ⵜⴰⵏⴱⴹⴰⵢⵜ ⴳ ⵍⵎⵖⵔⵉⴱ

**ⵜⴰⵏⴱⴹⴰⵢⵜ ⴳ ⵍⵎⵖⵔⵉⴱ** ⵏⵖ **ⵜⴰⴱⴰⴹⴰ ⵜⵓⵣⵔⵉⴼⵜ ⴳ ⵍⵎⵖⵔⵉⴱ** ⵉⴳⴳⴰ ⵢⴰⵏ ⵓⴳⵣⵣⵓⵎ ⵙⴳ ⵜⴰⵎⵢⵉⵡⵏⵜ ⵏ ⵜⵏⴱⴰⴹⵜ ⵜⴰⵎⵖⵔⵉⴱⵉⵜ ⵉⴹⴼⴰⵕ ⵖⴰⵙ **[[ⴰⴷⵓⵙⵜⵓⵔ ⵏ ⵍⵎⵖⵔⵉⴱ]]**, ⴳ ⵓⵙⴰⵜⵉ ⵏ ⵜⵉⵟⵟⵉⵜ ⵏ ⵜⴱⴰⴹⵉⵡⵉⵏ ⵍⵍⵉ ⵜⵙⵎⵔⵙ ⵜⴰⴳⵍⴷⵉⵜ ⵜⴰⵎⵖⵔⵉⴱⵉⵜ.
## ⵉⵎⵏⵣⴰⵢⵏ ⴳ ⵜⵏⴱⴹⴰⵢⵜ ⴳ ⵍⵎⵖⵔⵉⴱ
### ⵜⴰⵙⵉⵎⴰⵏⵜ
ⵉⵇⵇⴰⵏ ⴷ ⵜⴰⵏⴱⴹⴰⵢⵜ ⴰⴷ ⵓⵔ ⵜⵉⵍⵉ ⴳ ⵓⴼⵓⵙ ⵏ ⵛⴰ ⵏ ⵜⴱⴰⴹⴰ ⵢⴰⴹⵏⵉⵏ ⵏⵖ ⴽⵔⴰ ⵏ ⵜⵎⵔⵙⴰⵍⵜ, ⵎⴰⵢⴰⵏⵏ ⴰⴼ ⵉⴼⴽⴰ ⵓⴷⵓⵙⵜⵓⵔ ⴰⵎⵖⵔⵉⴱⵉ ⴰⵏⴱⴹⵓ ⵜⴰⴳⴳⴰⵥⵜ ⴰⴼⴰⴷ ⴰⴷ ⵢⵉⵍⵉ ⵢⴰⵏ ⵓⵃⵟⵟⵓ ⴷ ⵓⴼⵔⴰⴳ ⵉ ⵜⴰⴼⵍⵙⵜ ⵏⵏⵙ ⵅⴼ ⵜⵢⴰⴼⵓⵜⵉⵏ ⵏⵏⵙ ⴳ ⵉⴱⴹⵉⵢⵏ.
### ⴱⴰⵟⵍ
ⵙ ⵓⵎⵙⴰⵙⴰ ⴰⴽⴷ ⵜⵉⴱⴹⴹⵉ ⵏ ⵜⴱⴰⴹⵉⵡⵉⵏ, ⵉⵏⴱⴰⴹⵏ  ⵓⵔ ⴰ ⵜⴰⵎⵥⵏ ⴽⵔⴰ ⵏ ⵜⵉⵖⵔⴰⴷ ⵙⴳ ⵉⵎⵏⵣⴰⵖⵏ  ⴰⵛⴽⵓ ⴳⴰⵏ ⵉⵎⵙⵡⵓⵔⵉⵏ ⵉⵎⴰⵜⵜⴰⵢⵏ ⴷⴰ ⵢⵜⵜⴰⵎⵥ ⵖⵔ ⵜⴰⵡⵡⵓⵏⴽⵜ.
### ⵜⴰⵙⵎⵉⵔⵜ
ⵥⴹⴰⵕⵏ ⵎⵉⴷⴷⵏ ⴰⴽⴽⵯ ⴰⴷ ⵉⵍⵉⵏ ⴰⴽⵓⴷ ⵏ  ⵜⴳⵉⵡⵔⵜ ⴰⴼⴰⴷ ⴰⵙ ⵜ ⵉⴷ ⴹⴼⴰⵕⵏ.
### ⴰⵙⵢⵉⵡⵏ
ⴽⵓ ⵜⴰⵎⵙⵍⴰⵢⵜ ⴷⴰ ⵜⵣⵔⴰⵢ ⵖⵓⵔ ⵢⴰⵜ ⵜⵙⵏⴱⴰⴹⴰⵢⵜ ⴳ ⴽⵓ ⴰⵙⵡⵉⵔ ⵃⵎⴰ ⴰⴷ ⵟⵟⴼ ⵢⴰⵏ ⵉⴱⴹⵉ ⵓⵔ ⴷ ⵓⴳⴳⴰⵔ.
## ⴰⵥⵟⵟⴰ ⵏ ⵜⵙⵏⴱⴰⴹⵉⵏ ⴳ ⵍⵎⵖⵔⵉⴱ
## ⵜⴰⵙⵏⴱⴹⴰⵢⵜ ⵏ ⵜⵕⵥⵉ
ⵜⴰⵙⵏⴱⴹⴰⵢⵜ ⵏ ⵜⵕⵥⵉ ⵜⴳⴰ ⵜⴰⵙⵏⴱⴹⴰⵢⵜ ⵜⴰⵎⵇⵔⴰⵏⵜ ⵅⴼ ⵓⵙⵙⵏⵜⵍ ⴰⵏⴼⵔⴰⵢ ⴳ ⵜⵓⴳⵜ ⵏ ⵜⵎⵓⵔⵜ ⴰⴽⴽⵯ ⴰⵎ ⵜⵎⴰⵣⵉⵔⵜ ⵏ ⵍⵎⵖⵔⵉⴱ ⵍⵍⵉⴳ ⵜⴳⴰ ⵜⴰⵙⵏⴱⴹⴰⵢⵜ ⵜⴰⵏⴰⴼⵍⵍⴰⵜ ⴳⵉⵙ.

## ⵜⴰⵙⵏⴱⴹⴰⵢⵜ ⵏ ⵡⴰⵍⴰⵙ
**ⵜⴰⵙⵏⴱⴹⴰⵢⵜ ⵏ ⵡⴰⵍⴰⵙ** ⵜⴳⴰ ⵢⴰⵜ ⵜⵙⴽⵯⴼⴰⵍⵜ ⵏ ⵓⴱⴹⵉ, ⴷⴰ ⵜⵉⵍⵉ ⴹⴰⵕⵜ ⵓⴼⴼⵓⵖ ⵏ ⵓⴱⴹⵉ ⴰⵎⵣⵡⴰⵔⵓ ⵏⵏⴰ ⵓⵔ ⵉⵙⵓⵙⵎ ⵢⴰⵏ ⵙⴳ ⵜⵙⴳⴰ ⵏ ⵓⵎⵚⵉⵔⵉⴹ, ⵎⴰⵢⴰⴷ ⵙⵙⴰⵖⵏ ⴰⵙ ⵡⴰⵍⵍⴰⵙ. ⴷⴰ ⵉⵣⵣⵔⴰⵢ ⴳ ⵓⵎⵏⵉⴷ ⵏ ⵜⵙⵏⴱⴹⴰⵢⵜ ⵏ ⵡⴰⵍⵍⴰⵙ ⴷ ⴷⴰⵔⵙ ⴰⵣⵔⴼ ⴰⴷ ⵜⵎⵙⴰⵙⴰ, ⵜⵓⵙⵙⵔⴰ ⴰⴷ ⵜⵙⵏⵎ ⴳ ⵜⵎⴰⵔⵔⵓⵜ, ⴷ ⵓⵔ ⵜⴳⵉ ⵜⴰⵙⴽⵯⴼⵍⵜ ⵜⴰⵎⴳⴰⵔⵓⵜ ⵜⵍⵍⴰ ⵜⴰⵙⵏⴱⴹⴰⵢⵜ ⵜⵓⵜⵉ ⵜⵜ ⴳ ⵜⴰⵙⴽⵯⴼⵍⵜ

## ⵜⴰⵙⵏⴱⴹⴰⵢⵜ ⵜⴰⵎⵣⵡⴰⵔⵓⵜ
## ⵜⴰⵏⴱⴹⴰⵢⵜ ⵏ ⵡⴰⴷⴰⵙ
## ⵜⵉⵙⵏⴱⴹⴰⵢⵉⵏ ⵢⴰⴹⵏⵉⵏ
* ⵜⴰⵙⵏⴱⴹⴰⵢⵜ ⵜⴰⵎⵙⴱⴰⴱⴱⵜ
* ⵜⴰⵙⵏⴱⴹⴰⵢⵜ ⵜⴰⵎⵙⵙⵓⴳⵓⵔⵜ
## ⵥⵕ ⵓⴳⴳⴰⵔ
* ⴰⵙⵏⵎⴰⵍⴰ ⵏ ⵓⵏⵣⵔⴰⴼ ⴰⵎⵖⵔⴰⴱⵉ
## ⵉⵙⴰⵖⵓⵍⵏ
ⴰⵙⵍⴳⵏ ⵏ ⵉⵙⴰⵖⵓⵍⵏ ⴷ ⵡⴰⵔⵔⴰⵜⵏ (ⵍⵎⵖⵔⵉⴱ)

**ⴰⵙⵍⴳⵏ ⵏ ⵉⵙⵓⵖⴰⵏ ⴷ ⵡⴰⵔⵔⴰⵜⵏ ⴰⵎⵖⵔⵉⴱⵉ** ⵉⴳⴰ ⴰⵣⵎⵎⵉⵎ ⵏ ⵓⵙⵍⴳⵏ ⵏ ⵡⴰⵔⵔⴰⵜⵏ ⴳ ⵍⵎⵖⵔⵉⴱ ⵉⵜⵜⵓⵚⴽⴰⵏ ⵅⴼ ⵓⴹⴰⵀⵉⵕ 9 ⵕⵎⴹⴰⵏ 1331( ⵉⴼⴼⵓⵖⵏ ⴳ 12 ⵖⵓⵛⵜ 1913) ⴰⴽⵓⴷ ⵏ **ⵎⵓⵍⴰⵢ ⵢⵓⵙⴼ** ⴳ ⵜⵃⵓⵟⵟⵓⵜ ⵏ ⵓⵙⴷⴷⵓⵔⵢ ⴰⴼⵕⵏⵚⵉⵚ ⵅⴼ ⵍⵎⵖⵔⵉⴱ ⵙ ⵜⵖⵜⵙⵜ ⵏⵏⵙ ⵉⵜⵜⵓⵙⵏⴼⴰⵍⵏ ⴷ ⵉⵙⵎⴷⵏ ⵙⴳ 1917 ⴰⵔ 2016.
## ⵉⵙⵏⴼⵓⵍⵏ ⴷ ⵉⴳⵓⵔⵓⵜ ⵉⵎⵣⵔⵓⵢⴰⵜⵏ
*ⵜⴰⵣⵣⵉⴳⵣⵜ: ⵎⵇⵇⴰⵔ ⵉⵣⵔⵉ ⵓⴳⴳⴰⵔ ⵏ ⵜⴰⵙⵓⵜ ⵅⴼ ⵓⵙⵍⴳⵏ ⴰⴷ, ⵎⴰⵛⴰ ⵉⵖⴰⵎⴰ ⴰⵛⴽⵓ ⵖⵓⵔⵙ ⵢⴰⵜ ⵜⵓⵚⴽⵉⵡⵜ ⵉⵜⵜⵎⵛⴰⵛⴽⴰⵏ ⵉⴳ ⵓⵍⴰ ⵓⵍⴰ ⵜⴰⵣⵣⵔⴰⴼⵜ ⵜⴰⵎⴰⵜⵜⴰⵢⵜ ⵉ ⵓⵙⵍⴳⵏ ⵓⵙⵍⴳⵏ ⵓⵙⵍⵉⴳ.
* ⴰⵙⵖⴷⵉ: ⵉⵙⵙⵏ ⵜⵓⴳⵜⵜ ⵏ ⵉⵙⵏⴼⵓⵍⵏ ⴰⵎ ⴰⵙⵍⴳⵏ 05-53 ⵉⵣⴷⵉⵏ ⵙ ⵓⵙⵎⵔⵙ ⴰⵍⵉⴽⵜⵕⵓⵏⵉⴽ 2007. ⵉⵙⵍⴳⵏⵏ ⵢⴰⴹⵏⵉⵏ ⴰⵎ ⵡⴰⵍⵍⵉ ⵉⵣⴷⵉⵏ ⵙ ⵓⵣⵏⵣ ⵏ ⵡⴰⴽⵎⴰⵎ ⵓⵔ ⵜⴰ ⵉⵙⵎⵔⴷ.
## ⵉⵎⵏⵣⴰⵢⵏ ⵏⵏⵙ
*ⴰⵖⴱⴰⵍⵓ ⵏ ⵉⵙⵓⵖⴰⵏ: ⵜⴰⵎⵢⴰⵇⵇⴰⵏⵉⵏ, ⵉⴽⵏⵉ ⵏ ⵡⴰⵔⵔⴰⵜⵏ, ⵉⴽⵏⵉ ⵏ ⵉⴱⴽⴽⵉⴹⵏ.
*ⵜⵉⴼⴰⴷⵉⵡⵉⵏ ⵏ ⵜⵎⴷⴷⵉⵜ ⵏ ⵓⵙⵓⵖⵏ: ⵜⴰⵣⵎⴰⵔⵜ, ⴰⵡⵏⵏⵉ ⴰⵎⴷⴷⴰⴷ ⵅⴼ ⵉⵔⵉ, ⵉⵍⵉ ⵏ ⵜⵖⴰⵡⵙⴰ. ⴰⵎⵏⵜⵉⵍ ⵉⵖⵥⵥⴰⵏ.
*ⵜⴰⵣⵎⴰⵔⵜ: ⴰⵙⵡⵓⵜⵜⵓ ⵏ ⵓⵜⵔⴰⴳ (18 ⵏ ⵓⵙⴳⴳⵯⴰⵙ) ⴷ ⵜⵎⴰⵎⴽⵜ ⵏ ⵓⵜⵔⴰⴳ.
*ⴰⵜⵔⵙ ⵏ ⵡⴰⵔⵔⴰ: ⴰⵎⵏⵣⴰⵢ ⵏ ⵜⴳⵎⵉⴹⵉ ⵏ ⵓⵜⵔⵙ ⵏ ⵡⴰⵔⵔⴰ (ⴰⵔⵔⴰ ⴷ ⴰⵣⵔⴼ ⵏ ⵉⵎⵖⵓⵏⵏ).
*ⵉⵔⵉ ⴰⵎⵢⵉⵡⵏ: ⵉⵜⵜⵓⵚⴽⴰ ⵓⵛⵛⵉⵍ ⵅⴼ ⵉⵔⵉ ⴰⵎⵢⵉⵡⵏ ⵏ ⴽⵓ ⵢⴰⵏ ⵙⴳ ⵉⵎⵖⵓⵏⵏ.
*ⴰⵃⴰⵏⵓ ⴷ ⵓⵎⵏⵜⵉⵍ: ⵜⴰⴼⴰⴷⴰ ⵏⵖ ⴰⵎⵏⵜⵉⵍ ⵍⵍⵉ ⵅⴼ ⵉⵜⵜⵢⴰⵡⵙⴽⴰⵔ ⴰⵔⵔⴰ.
## ⵉⵙⴰⵖⵓⵍⵏ
ⴰⵙⵍⴳⵏ ⵏ ⵓⵙⵢⵉⵡⵏ ⴷ ⵓⵙⵙⵄⵕⴱ ⴷ ⵓⵙⵎⵖⵔⴱ

**ⴰⵙⵍⴳⵏ ⵏ ⵓⵙⵢⵉⵡⵏ ⴷ ⵓⵙⵙⵄⵕⴱ ⴷ ⵓⵙⵎⵖⵔⴱ** ⵉⴳⴰ ⵢⴰⵏ ⵓⵙⵍⴳⵏ ⵏⵏⴰ ⴷ ⵉⵙⵙⵓⴼⵖ ⵓⵣⵣⵔⴰⴼ ⴰⵎⵖⵔⵉⴱⵉ ⴹⴰⵕⵜ ⵏ ⵜⵙⵉⵎⴰⵏⵜ, ⵉⴽⴽⴰ ⵜ ⵉⵏⵏ ⵙⴳ ⵉⵡⵜⵜⴰⵙⵏ ⵏⵏⵙ ⴰⵙⵏⴼⵍ ⵏ ⵓⵙⵏⵎⴰⵍⴰ ⵍⵍⵉ ⵙ ⵉⵙⵡⵓⵔⵉ ⵓⵙⴷⴷⵓⵔⵢ ⴰⴼⵕⴰⵏⵚⵉⵚ ⴳ ⵜⵎⵙⵙⵓⴳⵓⵔⵜ ⵜⴰⵎⵖⵔⵉⴱⵉⵜ. 

ⵉⴱⴹⴰ ⵓⵙⵍⴳⵏ ⴰⴷ ⵅⴼ ⴽⵕⴰⴹ ⵏ ⵉⴳⵊⴷⴰ:
*ⴰⵙⵢⵉⵡⵏ: ⵉⴳⴰ ⵜ ⴰⵙⵢⵉⵡⵏ ⵏ ⵉⵙⵍⴳⵏⵏ ⴳ ⵍⵎⵖⵔⵉⴱ, ⴰⵛⴽⵓ ⵜⴰⴳⵍⴷⵉⵜ ⵜⴰⵎⵖⵔⵉⴱⵉⵜ ⵜⴽⴽⴰ ⵜⵜ ⵉⵏⵏ ⵜⴱⴹⴰ ⵅⴼ ⵓⵙⴷⴷⵓⵔⵢ ⴰⵚⴱⵍⵢⵓⵏ ⴷ ⵓⴼⵕⴰⵚⵉⵚ. ⴽⵔⴰ ⵉⵙⵡⵓⵔⵉ ⵙ ⵓⵙⵍⴳⵏ ⵏ ⵓⵣⵣⵉⵍⵏ ⴷ ⵡⴰⵔⵔⴰⵜⵏ, ⴽⵔⴰ ⵙ ⵓⵙⵍⴳⵏ ⵏ ⵓⵖⵔⵉⵎ ⴰⵡⵚⴱⵍⵢⵓⵏ.
*ⴰⵙⵙⵄⵕⴱ: ⴰⵙⵏⴼⵍ ⵏ ⵎⴰⵕⵕⴰ ⵉⵙⵍⴳⵏⵏ ⵙ ⵜⵓⵜⵍⴰⵢⵜ ⵜⴰⵄⵔⴰⴱⵜ ⴳ ⵓⴷⵖⴰⵔ ⵏ ⵜⵓⵜⵍⴰⵢⵜ ⵜⴰⴼⵕⴰⵏⵚⵉⵚⵜ ⴷ ⵜⵓⵜⵍⴰⵢⵜ ⵜⴰⵚⴱⴰⵏⵢⵓⵍⵏⵜ.
*ⴰⵙⵎⵖⵔⴰⴱ: ⴰⵡⵜⵜⴰⵙ ⵏ ⵓⴳⵊⴷⵉ ⴰⴷ, ⴰⴷ  ⵉⵍⵉⵏ ⵉⵎⵖⵔⴰⴱⵉⵢⵏ ⴳ ⵎⴰⵕⵕⴰ ⵉⵙⴰⵜⵉⵏ ⵏ ⵢⵉⴳⵔ ⵏ ⵓⵏⵣⵔⴰⴼ. ⴰⴷ ⵟⵟⴼⵏ ⵜⴰⵎⵓⵔⵉ ⵜⴰⵎⵖⵔⵉⴱⵉⵜ.
## ⵥⵕ ⵓⴳⴳⴰⵔ
* ⴰⵙⵏⵎⴰⵍⴰ ⵏ ⵓⵏⵣⵔⴰⴼ ⴰⵎⵖⵔⴰⴱⵉ
* ⵍⵎⵖⵔⵉⴱ
## ⵉⵙⴰⵖⵓⵍⵏ
ⵜⴰⵥⵕⴳⵎⵎⴰⴹⵜ

**ⵜⴰⵥⵕⴳⵎⵎⴰⴹⵜ** ⵜⴳⴰ ⵢⴰⵜ ⵜⵖⴰⵔⴰⵙⵜ ⵜⴰⴼⵍⵙⴰⴼⵜ ⵜⴰⵀⵉⵍⵉⵏⵉⵙⵜ ⵏⵏⴰ ⵉⵙⵙⵔⵙⵍ ⵓⴼⵍⵙⴰⴼ ⴰⵡⴳⵔⵉⴽ "ⵣⵉⵏⵓⵏ ⴰⵙⵉⵛⵓⵎⵉ" ⴳ ⵓⵜⵉⵏⴰ ⴳ ⵜⵣⵡⵓⵔⵉ ⵏ ⵜⵊⵕⵎⴰ ⵜⵉⵙ ⴽⵕⴰⴹⵜ ⴷⴰⵜ ⵏ ⵜⵍⴰⵍⵉⵜ. ⵜⴰⵎⵓ ⵜⵥⵕⴳⵎⵎⴰⴹⵜ ⴷⴷⴰⵡ ⵏ ⵜⴼⵍⵙⴰⴼⵜ ⵏ ⵜⵙⵏⵔⴼⵙⴰⵏⵜ ⵜⵓⴷⵎⴰⵡⴰⵏⵜ ⵏⵏⴰ ⵉⵜⵜⵢⵓⴳⴰⵎⵏ ⵙⴳ ⵓⵏⴳⵔⴰⵡ ⵏⵏⵙ ⴰⵎⵥⵍⴰⵏ ⴷ ⵉⵙⵎⵎⴹⵕⵏ ⵏⵏⵙ ⵖⴼ ⵓⴳⴰⵎⴰ.

ⵙ ⵓⵎⵙⴰⵙⴰ ⴷ ⵉⵎⵏⵣⴰⵢⵏ ⵏⵏⵙ, ⵉⵡⴰ ⵀⴰⵜ ⴰⴱⵔⵉⴷ ⵖⵔ "ⵜⴰⵢⵓⴷⴰⵢⵎⵓⵏⵢⴰⵜ" (ⵜⵓⵎⵔⵜ ⵏⵖ ⴰⵙⵓⵏⴼⵓ ⴰⵎⵖⵍⴰⵍ) ⵉⴳⴰ ⵜ ⵓⴷⴳⴳⵉ ⵏ ⵓⵎⵉⵍⴰⵏ (ⵏⵖ ⵖⵉⵍⴰ), ⴷ ⵓⴷⵓⵇⵇⵎ ⵏ ⵜⵏⴼⴼⵓⵜ(ⵉⵎⴰⵏ) ⵙⴳ ⵓⴹⴼⵓⵕ ⵏ ⵜⴰⵎⵉⵎⵜ ⵏⵖ ⵜⵉⴽⵚⵚⴰⴹ ⴳ ⵓⵏⴽⴽⵉⴷ, ⵙ ⵓⵙⵙⵎⵔⵙ ⵏ ⵜⴳⵔⵔⴰⵡⵜ/ⵓⵏⵍⵉ ⵉ ⵓⵔⵎⴰⵙ ⵏ ⵓⵎⴰⴹⴰⵍ ⴷ ⵜⵉⴳⴳⵉ ⵏ ⵎⴰ ⵉⵙⵙⵓⵖⵏ ⵓⴳⴰⵎⴰ.

ⵜⵜⵡⴰⵙⵙⵏⵏ ⵉⵎⵥⵕⴳⵎⵎⴰⴹⵏ ⵙ ⵉⵎⵏⵣⴰⵢⵏ ⵣⵓⵏ ⴷ «**ⵜⵓⵥⵓⵍⵜ ⴰⵢⴷ ⵉⴳⴰⵏ ⴰⴼⵓⵍⴽⵉ ⴰⵎⵢⵉⵡⵏ**», ⴷ ⵎⴰⵙ ⴷ ⵜⵉⵖⴰⵡⵙⵉⵡⵉⵏ ⵜⵉⴱⵕⵕⴰⵏⵉⵏ ⴰⵏⵏ ⵢⴰⴹⵏ ⵣⵓⵏ ⴷ ⵜⴰⴷⵓⵙⵉ, ⵜⴰⴱⵖⵓⵔⵜ, ⴷ ⵜⴰⵎⵉⵎⵜ ⵓⵔ ⴳⵉⵏⵜ ⵓⵥⵓⴹ ⵓⵍⴰ ⴰⴼⵓⵍⴽⵉ ⴳ ⵢⵉⵎⴰⵏ ⵏⵏⵙⵏⵜ, ⵎⴰⵛⴰ ⵓⵙⵉⵏⵜ ⴰⵜⵉⴳ ⴰⵎ «ⵜⴰⵏⴳⴰ ⵏⵏⴰ ⵜⵣⵎⵔ ⵜⵓⵥⵓⵍⵜ ⴰⴷ ⵜⵜ ⵜⵙⵙⵎⵔⵙ».

## ⵥⵕ ⵓⴳⴳⴰⵔ

## ⵉⵙⴰⵖⵓⵍⵏ
ⵜⴰⴼⵍⵙⴰⴼⵜ ⵜⴰⵡⴼⵔⵉⵇⵜ

**ⵜⴰⴼⵍⵙⴰⴼⵜ ⵜⴰⵡⴼⵔⵉⵇⵜ** ⵏⵖ **ⵜⴰⴼⵔⵉⵇⵜ** ⵜⴳⴰ ⵢⴰⵏ ⵓⴱⵔⵉⴷ ⴰⴼⵍⵙⴰⴼ ⵏⵏⴰ ⴷ ⵙⵙⵓⴼⵖⵏ ⵉⵎⵣⴷⴰⵖⵏ ⵉⵥⵖⵓⵕⴰⵏ ⵏ ⵜⴼⵔⵉⵇⵜ ⴷ ⵜⴰⵔⵡⴰ ⵏⵏⵙⵏ, ⵢⵓⵎⴰ ⵓⵢⴰ ⵉⵎⴰⵔⵉⴽⴰⵏⵉⵢⵏ ⵏ ⵜⴼⵔⵉⵇⵜ. ⵜⴰⴼⵍⵙⴰⴼⵜ ⵜⴰⵡⴼⵔⵉⵇⵜ ⵜⵙⵙⵎⵏⵉⴷ ⵢⴰⵏ ⵓⵙⴷⴷⵉ ⴰⵎⵉⵔⵉⵡ ⵏ ⵉⵎⵔⵙⴰⵏ ⵏⵏⴰ  ⵉⵎⵎⵔⵡⴰⵙⵏ ⴷ ⵡⵉⵏⵏⴰ ⵉⵍⵍⴰⵏ ⴳ ⵜⴼⵍⵙⴰⴼⵜ ⵜⴰⴳⵎⵓⴹⴰⵏⵜ ⴷ ⵜⴼⵍⵙⴰⴼⵜ ⵜⵓⵜⵔⵉⵎⵜ. ⵏⵥⴹⴰⵕ ⴰⴷ ⵏⴰⴼ ⵜⵓⴳⴷⵜ ⵏ ⵉⴼⵍⵙⴰⴼⵏ ⵉⴼⵔⵉⵇⵉⵢⵏ ⴳ ⵎⵏⵏⴰⵡ ⵉⴳⵔⴰⵏ ⵉⴽⴰⴷⵉⵎⵉⵢⵏ ⵏ ⵓⵔⵣⵣⵓ ⴳ ⵜⴼⵍⵙⴰⴼⵜ, ⴰⵎ ⵜⴼⵉⵔⴳⴰⵎⴰ ⴷ ⵜⵙⵏⵓⵙⵙⵏⴰ ⴷ ⵜⵙⵏⵔⴼⵙⴰⵏⵜ ⴷ ⵜⴼⵍⵙⴰⴼⵜ ⵜⴰⵙⵔⵜⴰⵏⵜ. ⵢⴰⵏ ⴳ ⵉⵎⵔⵙⴰⵏ ⵉⴷⵙⵍⴰⵏⵏ ⵏⵏⴰ ⵖⴼ ⵙⴰⵡⵍⵏ ⵉⴼⵍⵙⴰⴼⵏ ⵉⴼⵔⵉⵇⵉⵢⵏ, ⵉⴳⴰ ⵜ ⵉⵎⵔⵙⵉ ⵏ ⵜⵍⴻⵍⵍⵉ ⴷ ⵎⴰⵢⴷ ⵉⵙⵏⵓⵎⴽ ⴰⴷ ⵜⴳⵜ ⴰⴷⵔⴼⵉ ⴷ ⴰⴷ ⵜⵙⵢⴰⴼⴰⴷ ⵙ ⵜⵎⴷⵉ.

## ⵥⵕ ⵓⴳⴳⴰⵔ

* ⵜⴰⴼⵍⵙⴰⴼⵜ ⵜⴰⵡⴳⵔⵉⴽⵜ
* ⵜⴰⴼⵍⵙⴰⴼⵜ ⵜⴰⵛⵉⵏⵡⵉⵜ

## ⵉⵙⴰⵖⵓⵍⵏ
ⵜⴰⴼⵍⵙⴰⴼⵜ ⵜⴰⵕⵓⵎⵉⵢⵜ

**ⵜⴰⴼⵍⵙⴰⴼⵜ ⵜⴰⵕⵓⵎⵉⵢⵜ** ⵏⵖ **ⵜⴰⴼⵍⵙⴰⴼⵜ ⵜⴰⵎⴰⵙⵉⵃⵜ** ⵜⴳⴰ ⵢⴰⵏ ⵢⵉⵔⵎ ⵉ ⵓⴳⵍⴰⵎ ⵏ ⵓⵙⵎⵔⴽⵙ ⵏ ⵉⴳⵔⴰⵏ ⵉⵎⵣⴰⵔⴰⵢⵏ ⵏ ⵜⴼⵍⵙⴰⴼⵜ ⵜⴰⵙⵏⴰⴽⵓⵛⵜ ⴰⴽⴷ ⵜⵖⴰⵔⴰⵙⵉⵏ ⵜⵉⵕⵓⵎⵉⵢⵉⵏ. ⵜⴽⴽⴰ ⵜⵜ ⵉⵏⵏ ⵜⵖⴰⵔⴰⵙⵜ ⵜⴰⵥⵕⵜⵉⵏⵎⵍⵜ (ⵜⵉⵥⵕⵉ ⵏ ⵜⵉⵏⵎⵍ) ⴷ ⵜⴰⵖⴰⵔⴰⵙⵜ ⵜⴰⴷⵙⵍⴰⵏⵜ ⵏ ⵓⵙⵍⵎⴷ ⵏⵏⴰ ⵙ ⴰⵔ ⴰⵇⵇⵔⴰⵏ ⵉⴽⴰⴷⵉⵎⵉⵢⵏ ⴳ ⵜⵙⴷⴰⵡⵉⵢⵉⵏ ⵜⵉⵡⵕⵓⴱⴱⵉⵢⵉⵏ ⴳ ⵉⵣⵎⴰⵣ ⵉⵏⴰⵎⵎⴰⵙⵏ. ⵜⴰⵖⴰⵔⴰⵙⵜ ⵜⴰⵥⵕⵜⵉⵏⵎⵍⵜ ⵜⴳⴰ ⵜⴰⴼⵍⵙⴰⴼⵜ ⵏ ⵓⵙⵎⵙⴰⵙⴰ ⴳⵔ ⵜⴼⵍⵙⴰⴼⵜ ⵏ ⵉⴼⵍⵙⴰⴼⵏ ⵏ ⵉⵣⵎⴰⵣ ⵉⴽⵍⴰⵙⵉⴽⵉⵢⵏ ⵉⵇⴱⵓⵔⵏ ⴷ ⵜⵙⵏⴰⴽⵓⵛⵜ ⵜⴰⵕⵓⵎⵉⵢⵜ ⴳ ⵉⵣⵎⴰⵣ ⵉⵏⴰⵎⵎⴰⵙⵏ.

## ⵥⵕ ⵓⴳⴳⴰⵔ
* ⵜⴰⵎⴰⵙⵉⵃⵜ (ⴰⵙⴳⴷ)
* ⵜⴰⴼⵍⵙⴰⴼⵜ ⵜⵓⴷⴰⵢⵜ
* ⵜⴰⴼⵍⵙⴰⴼⵜ ⵜⴰⵏⵙⵍⵎⵜ

## ⵉⵙⴰⵖⵓⵍⵏ
ⵜⴰⵥⵕⵜⵉⵏⵎⵍⵜ

**ⵜⴰⵥⵕⵜⵉⵏⵎⵍⵜ** (ⵏⵖ ⵜⴰⵙⴽⵓⵍⴰⵙⵜ, ⵙ ⵜⵏⴳⵍⵉⵣⵜ: Scholasticism, ⵙ ⵜⴼⵕⴰⵏⵚⵉⵚⵜ: Scolastique) ⵜⴳⴰ ⵢⴰⵜ ⵜⵉⵏⵎⵍ ⵜⴰⴼⵍⵙⴰⴼⵜ ⴷ ⵜⴹⴼⵕⵜ ⵜⴰⵡⵏⴳⵉⵎⵜ ⵏⵏⴰ ⵉⵏⴱⴹⵏ ⴳ ⵜⵓⵕⵓⴱⵜ, ⵙⵍⴰⵡⴰⵏ ⴰⴽⴽⵯ ⴳ ⵜⵙⴷⴰⵡⵉⵢⵉⵏ ⵏ ⵉⵣⵎⴰⵣ ⵉⵏⴰⵎⵎⴰⵙⵏ, ⴳⵔ ⵜⵊⵕⵎⴰ ⵜⵉⵙ ⵙⵏⴰⵜ ⴷ ⵎⵔⴰⵡ ⴷ ⵜⵉⵙ ⵙⴰⵜ ⴷ ⵎⵔⴰⵡ (1100-1700). ⵜⴻⵜⵜⵡⴰⵙⵙⵏ ⵜⵥⵕⵜⵉⵏⵎⵍⵜ ⵙ ⵜⵓⴳⴳⴰⵙ ⵏⵏⵙ ⴳ ⵓⵙⵏⵎⴰⵍⴰ ⵏ ⵜⵓⵙⵙⵏⵉⵡⵉⵏ ⵍⵍⵉ ⵉⵍⵍⴰⵏ ⴷ ⵜⵙⵏⵙⵉ ⵏ ⵓⵙⵖⵥⵏ ⴰⵎⵙⵜⴰⵍⵉ(ⴰⵎⵙⵜⴰⵍⴰ). ⵜⴽⴽⴰ ⵜⵜ ⵉⵏⵏ ⵜⴱⴷⴷ ⵅⴼ ⵢⴰⵜ ⵜⴰⵔⵔⴰⵢⵜ ⵜⴰⵏⴼⵔⴰⵏⵜ ⴳ ⵓⵚⵍⴰⴹ ⴰⴼⵍⵙⴰⴼ, ⵙ ⵓⵙⴽⵓⵜⵜⵉ ⵖⴼ ⵢⴰⵏ ⵓⵣⵓⵔⵜ ⴰⵕⵓⵎⵉ ⴰⵙⵏⴰⴽⵓⵛ ⴷ ⵓⵍⴰⵜⵉⵏ. ⵜⵡⴰⵜⵜⵙ ⵜⵥⵕⵜⵉⵏⵎⵍⵜ ⴰⵙⵎⵔⴽⵙ ⴷ ⵓⵙⵎⵙⴰⵙⴰ ⴳⵔ ⵓⵡⵏⴳⵎ ⵓⵙⵙⵏⴰⵏ ⴰⵡⴳⵔⵉⴽ (ⵙⵍⴰⵡⴰⵏ ⴰⴽⴽⵯ ⵉⵎⵏⵣⴰⵢⵏ ⴷ ⵉⵍⵎⵎⵓⴷⵏ ⵏ ⵓⵔⵉⵚⵟⵓ ⴷ ⵉⵎⵥⵕⵡⴰⴷⴰⵏ) ⴰⴽⴷ ⵜⵙⵏⴰⴽⵓⵛⵜ ⵜⴰⵕⵓⵎⵉⵢⵜ ⵏⵏⴰ ⴷ ⵉⴽⴽⵓⵙⴰⵏ ⵙⴳ ⵉⴷ ⴱⴰⴱⴰ ⵏ ⵜⵎⵥⴰⵍⵍⵓⵜ ⵏ ⵉⵕⵓⵎⵉⵢⵏ ⴷ ⵎⴰⴷ ⵉⵙⵍⵎⵏ.

ⵜⵏⴼⵍⴰⵢ ⴷ ⵜⵥⵕⵜⵉⵏⵎⵍⵜ ⵙⴳ ⵜⵉⵏⵎⴰⵍ ⵏ ⵜⵥⵕⴳⴰⵢⵎⵓⵔⵜ ⵜⴰⵕⵓⵎⵉⵢⵜ, ⵏⵏⴰ ⵉⴳⴰⵏ ⵜⴰⵔⵙⵍⵜ ⵏ ⵜⵙⴷⴰⵡⵉⵢⵉⵏ ⵜⵉⵡⵕⵓⴱⴱⵉⵢⵉⵏ ⵜⵉⵇⴱⵓⵔⵉⵏ. ⵉⵣⴷⵉ ⵡⴰⵍⴰⵢ ⵏⵏⵙ ⵙ ⵓⴱⵓⵖⵍⵓ ⵏ ⵜⵉⵏⵎⴰⵍ ⴳ ⵟⴰⵍⵢⴰⵏ ⴷ ⴼⵕⴰⵏⵚⴰ ⴷ ⵚⴱⴰⵏⵢⴰ ⴷ ⵏⵏⴳⵍⵉⵣ ⴳ ⵜⵊⵕⵎⴰ ⵜⵉⵙ ⵙⵏⴰⵜ ⴷ ⵎⵔⴰⵡ ⴷ ⵜⵉⵙ ⴽⵕⴰⴹⵜ ⴷ ⵎⵔⴰⵡ. ⵜⵍⴽⵎ ⵜⴼⵍⵙⴰⴼⵜ ⴰⴷ ⴰⵙⵡⵉⵔ ⵏⵏⵙ ⴰⵏⴰⴼⵍⵍⴰ ⴰⴽⴷ ⵜⵓⵎⴰ ⴰⴽⵡⵉⵏⵉ.

## ⵥⵕ ⵓⴳⴳⴰⵔ

## ⵉⵙⴰⵖⵓⵍⵏ
ⵜⴰⴼⵍⵙⴰⴼⵜ ⵜⵓⴷⴰⵢⵜ

**ⵜⴰⴼⵍⵙⴰⴼⵜ ⵜⵓⴷⴰⵢⵜ** ⵜⴳⴰ ⵜⴰⴼⵍⵙⴰⴼⵜ ⵏⵏⴰ ⵉⵙⵎⵓⵏⵏ ⴰⵢⵏⵏⴰ ⵓⵔⴰⵏ ⵉⴼⵍⵙⴰⴼⵏ ⵓⴷⴰⵢⵏ, ⵏⵖ ⵜⴰⴼⵍⵙⴰⴼⵜ ⵏⵏⴰ ⵉⵥⵍⵉⵏ ⵙ ⵓⵙⴳⴷ ⵓⴷⴰⵢ. ⵏⵥⴹⴰⵕ ⴰⴷ ⵜⵜ ⵏⵙⵙⵎⵔⵙ ⴰⵡⴷ ⵉ ⵓⵣⵔⴰⵡ ⵏ ⵜⵙⵏⴰⴽⵓⵛⵜ(ⵜⵉⵙⵓⵏⴰⵢⵉⵏ) ⵜⵓⴷⴰⵢⵜ. ⵜⴳⴰ ⵜⴰⴼⵍⵙⴰⴼⵜ ⵜⵓⴷⴰⵢⵜ ⵢⴰⵜ ⵙⴳ ⵜⴼⵍⵙⴰⴼⵉⵏ ⴰⴽⴽⵯ ⵉⵇⴱⵓⵔⵏ ⴰⵎ ⵜⴼⵍⵙⴰⴼⵜ ⵜⴰⵀⵉⵏⴷⵜ ⴷ ⵜⴼⵍⵙⴰⴼⵜ ⵜⴰⵛⵉⵏⵡⵉⵜ. ⵖⵓⵔ ⵉⵔⴰⴱⴱⵉⵏ ⵓⴷⴰⵢⵏ, ⵉⵜⵜⵓⵙⵉⵜⴳ ⵓⵔⵇⵇⴰⵙ ⴱⵕⴰⵀⵉⵎ ⴰⵎ ⴰⴼⵍⵙⴰⴼ ⴰⵎⵣⵡⴰⵔⵓ. ⵉⵎⴰ ⵖⵓⵔ ⵉⵎⵣⵔⴰⵡⵏ, ⵉⵜⵜⵓⵙⵉⵜⴳ ⵓⴼⵍⵙⴰⴼ ⴼⵉⵍⵓⵏ ⴰⵙⴽⴰⵏⴷⴰⵔ ⴰⵎ ⴰⴼⵍⵙⴰⴼ ⵓⴷⴰⵢ ⴰⴽⴽⵯ ⵉⵇⴱⵓⵔⵏ. ⵜⴰⴼⵍⵙⴰⴼⵜ ⵜⵓⴷⴰⵢⵜ, ⵎⴽⵍⵍⵉ ⵙ ⴰⵔ ⵜⵜ ⵥⵕⵕⴰⵏ ⴽⵔⴰ ⵏ ⵉⵎⵙⵏⵎⵣⵔⵓⵢⵏ, ⵓⵔ ⵜⴳⵉ ⵜⴰⵎⵙⴰⵔⵉⵜ ⴳ ⵉⵣⵎⴰⵣ ⴰⴽⴽⵯ, ⵜⵥⴹⴰⵕ ⴰⴷ ⵜⵎⵣⴰⵔⴰⵢ ⵙⴳ ⵓⵣⵎⵣ ⵖⵔ ⵡⴰⵢⵢⴰⴹ. ⵉⵎⴰ ⴰⵣⵎⵣ ⴰⵇⴱⵓⵔ, ⵏⵜⵜⴰ ⴰⵢⴷ ⵉⴳⴰⵏ ⴰⴹⵕⵉⵚ ⴰⴼⵍⵙⴰⴼ ⴰⴽⴽⵯ ⵉⵇⴱⵓⵔⵏ ⴳ ⵜⴷⵍⵙⴰ ⵜⵓⴷⴰⵢⵜ.

## ⵥⵕ ⵓⴳⴳⴰⵔ

* ⵜⴰⴼⵍⵙⴰⴼⵜ ⵜⴰⵛⵉⵏⵡⵉⵜ
* ⵜⴰⴼⵍⵙⴰⴼⵜ ⵜⴰⵡⵀⵉⵏⴷⵜ
* ⵜⴰⴼⵍⵙⴰⴼⵜ ⵜⴰⵡⴼⵔⵉⵇⵜ

## ⵉⵙⴰⵖⵓⵍⵏ
ⴰⵙⵇⵇⵉⵎ ⴰⵏⴰⴼⵍⵍⴰ ⵏ ⵜⵏⴱⴰⴹⵜ ⵜⴰⵣⵔⴼⴰⵏⵜ

**ⴰⵙⵇⵇⵉⵎ ⴰⵏⴰⴼⵍⵍⴰ ⵏ ⵜⴱⴰⴹⴰ ⵜⴰⵣⵔⴼⴰⵏⵜ** ⵏⵖ **ⴰⵙⵇⵇⵉⵎ ⴰⵏⴰⴼⵍⵍⴰ ⵏ ⵜⵏⴱⴰⴹⵜ ⵜⴰⵣⵔⴼⴰⵏⵜ** ⵉⴳⴰ ⵙ ⵉⵎⴳⵔⴰⴷⵏ ⵏ ⵓⴷⵓⵙⵜⵓⵔ 2011 ⵜⴰⵎⵔⵙⵍⵜ ⵜⴰⴷⵙⵜⴰⵔⵜ ⵏⵏⴰ ⵎⵓ ⵉⴼⴽⴰ ⵓⵣⵣⵔⴰⴼ ⵓⵙⵡⵓⴷⴷⵓ ⵏ ⵜⵖⴰⵡⵙⵉⵡⵉⵏ ⴷ ⵉⵙⴽⴽⵉⵏⵏ ⵏ ⵜⵏⴱⴹⴰⵢⵜ ⴷ ⵉⵡⵉⵣ ⵅⴼ ⵓⵙⵙⵓⵊⴷ ⵏ ⵜⵏⴰⴼⵓⵜ ⴷ ⵜⴼⵍⵙⵜ ⵏⵏⵙ ⴳ ⵓⵙⴰⵜⵉ ⵏ ⵓⵙⵍⴳⵏ, ⵃⵎⴰ ⴰⴷ ⵢⵉⵍⵉ ⵓⵣⵉⴳⵣ ⵏ ⵓⵎⵏⵣⴰⵢ ⵏ ⵜⵙⵉⵎⴰⵏⵜ ⵏ ⵜⵏⴱⴹⴰⵢⵜ ⴷ ⵓⵡⵜⵜⴰⵙ ⵏ ⵜⴰⵣⵣⵔⴰⴼⵜ ⵜⴰⵎⴷⴷⵉⵜ.
## ⵜⴰⵡⵉⵍⴰ ⵏ ⵓⵙⵇⵇⵉⵎ
ⵙ ⵓⵎⵙⴰⵙⴰ ⴰⴽⴷ ⵜⵓⵎⴰⵢⵜ ⵏ ⵓⵎⴰⴳⵔⴰⴷ 115 ⴳ ⵓⴷⵓⵙⵜⵓⵔ, ⴰⵙⵇⵇⵉⵎ ⴷⴰⴰ ⵉⵜⵉⵍⵉ ⴳⵉⵙ:
*ⴰⵏⵙⵙⵉⵅⴼ ⴰⵎⵣⵡⴰⵔⵓ ⵏ ⵜⵙⵏⴱⴰⴹⴰⵢⵜ ⵏ ⵜⵕⵥⵉ ⵉⴳ ⴰⵏⵙⵙⵉⵅⴼ ⴰⵎⵓⵔⴰ.
*ⴰⵎⴳⵏⴼⴰⵢ ⴰⵎⴰⵜⵜⴰⵢ ⴷⴽⵯⵔ ⵜⵏⴱⴹⴰⵢⵜ ⵏ ⵜⵕⵥⵉ
*ⴰⵏⵙⵙⵉⵅⴼ ⵏ ⵜⵎⵚⵕⵉⵜ ⵜⴰⵎⵣⵡⴰⵔⵓⵜ ⵏ ⵜⵏⴱⴹⴰⵢⵜ ⵏ ⵜⵕⵥⵉ 
*ⴽⴽⵓⵥ ⵉⵙⵎⴷⵢⴰⵏ ⵉ ⵉⵏⴱⴹⴰ ⵏ ⵜⵙⵏⴱⴰⴹⵉⵏ ⵏ ⵡⴰⵍⵍⴰⵙ
*ⵚⴹⵉⵚ ⵏ ⵉⵙⵎⴷⵢⴰⵏ ⵏ ⵜⵙⴽⴼⵍⵜ ⵜⴰⵎⵣⵡⴰⵔⵓⵜ 
ⴰⵎⵣⴷⴰⵢ.
*ⴰⵏⵙⵙⵉⵅⴼ ⵏ ⵓⵙⵇⵇⵉⵎ ⴰⵏⴰⵎⵓⵔ ⵏ ⵉⵣⵔⴼⴰⵏ ⵏ ⵓⴼⴳⴰⵏ.
*ⵙⵎⵎⵓⵙ ⵏ ⵉⵡⵔⵉⴽⵏ ⴷⴰ ⵜⵏⵜ ⵉⵙⵜⴰⵢ ⵓⴳⵍⵍⵉⴷ ⵉⵜⵜⵢⵓⵙⵙⴰⵏ ⵙ ⵜⴰⵡⵓⵔⵉ ⵏⵏⵙ ⵅⴼ ⵜⵙⵉⵎⴰⵏⵜ ⵏ ⵜⵏⴱⴹⴰⵢⵜ, ⴷⴰ ⵉⵙⵙⵓⵎⵔ ⵓⵏⴼⵍⵓⵙ ⴰⵎⴰⵜⵜⴰⵢ ⵢⴰⵏ ⵉⵙⵎ ⵅⴼ ⵉⵡⵔⵉⴽⵏ ⴰⵏⵏ.
## ⵜⵉⵥⵍⴰⵢⵉⵏ
ⴰⵙⵇⵇⵉⵎ ⴰⴷ ⴷⴰⵔⵙ ⵜⵓⴳⵜ ⵏ ⵜⵉⵎⵙⵍⴰⵢⵉⵏ ⴰⵔ ⴳⵉⵙⵏ ⵉⵙⴽⴰⵔ ⵓⵣⵔⵔⴰⵢ ⵏⵏⵙ ⴰⵎ:
*
## ⵉⴳⵎⴰⵎⵏ ⵏ ⵓⵙⵇⵇⵉⵎ
## ⵉⵙⴰⵖⵓⵍⵏ


ⴰⵙⵎⵉⵍ:ⴰⵣⵔⴼ
ⴰⵙⵎⵉⵍ:ⵜⴰⵏⴱⴹⴰⵢⵜ ⴳ ⵍⵎⵖⵔⵉⴱ
ⴰⵙⵎⵉⵍ:ⴰⵙⵍⴳⵏ ⵏ ⵍⵎⵖⵔⵉⴱ
ⴰⵙⵎⵉⵍ:ⵍⵎⵖⵔⵉⴱ
ⵏⵏⴳⵍⵉⵣ

**ⵏⵏⴳⵍⵉⵣ** ⵏⵖ ⵉⵏⴳⵍⵜⵉⵔⴰ (ⵙ ⵜⵏⴳⵍⵉⵣⵜ: England) ⵜⴳⴰ ⵜⴰⵎⵓⵔⵜ ⴰⴽⴽⵯ ⵉⵎⵇⵇⵓⵔⵏ ⴳ ⵜⴳⵍⴷⵉⵜ ⵉⵎⵓⵏⵏ. ⵜⴷⵔⴰ ⵉⵡⵜⵜⴰ ⵉⴽⴰⵍⴰⵏⵏ ⴰⴽⴷ ⵙⴽⵓⵜⵍⴰⵏⴷⴰ ⴳ ⵓⴳⴰⴼⴰ, ⵡⵉⵍⵣ ⴳ ⵓⵜⴰⵔⴰⵎ, ⵢⵉⵍⵍ ⴰⵢⵔⵍⴰⵏⴷⵉ ⴳ ⵓⴳⴰⴼⴰ ⵓⵜⵔⵉⵎ, ⵢⵉⵍⵍ ⴰⴽⵉⵍⵜⵉ ⴳ ⵓⵏⵥⵓⵍ ⵓⵜⵔⵉⵎ, ⴷ ⵢⵉⵍⵍ ⵏ ⵓⴳⴰⴼⴰ ⴳ ⵓⴳⵎⵓⴹ. ⵉⴱⴹⴰ ⵜⵜ ⵓⴳⵕⴹ ⴰⵏⴳⵍⵉⵣ ⵅⴼ ⵓⵎⵏⵥⴰⵡ ⴰⵡⵕⵓⴱⴱⵉ ⴳ ⵓⵏⵥⵓⵍ. ⵢⵓⵎⴰ ⵡⴰⴽⴰⵍ ⴰⴷⵙⵍⴰⵏ ⵏ ⵏⵏⴳⵍⵉⵣ ⵉⴳⵣⵎⴰⵏ ⵉⵏⴰⵎⵎⴰⵙⵏ ⴷ ⵉⵏⵥⵓⵍⴰⵏⵏ ⵏ ⵜⴳⵣⵉⵔⵜ ⵏ ⴱⵔⵉⵟⴰⵏⵢⴰ ⵜⴰⵎⵇⵇⵔⴰⵏⵜ ⴳ ⵓⴳⴰⴼⴰ ⵏ ⵓⴳⴰⵔⴰⵡ ⵏ ⵡⴰⵟⵍⴰⵚ, ⵎⴽⵍⵍⵉ ⵜⵓⵎⴰ ⵓⴳⴳⴰⵔ ⵏ 100 ⵏ ⵜⴳⵣⵉⵔⵉⵏ ⵜⵉⵎⵥⵥⵢⴰⵏⵉⵏ, ⵣⵓⵏ ⴷ ⵜⵉⴳⵣⵉⵔⵉⵏ ⵏ ⵙⵉⵍⵉ ⴷ ⵜⴳⵣⵉⵔⵜ ⵏ ⵡⴰⵢⵜ.

## ⴰⵥⵓⵕ ⵏ ⵜⴳⵓⵔⵉ

## ⴰⵎⵣⵔⵓⵢ

## ⵜⴰⴷⴰⵎⵙⴰ

## ⵜⴰⵔⴰⴽⴰⵍⵜ

## ⵉⵙⴰⵖⵓⵍⵏ
ⵜⴰⵥⵕⴳⴰⵢⵎⵓⵔⵜ

**ⵜⴰⵥⵕⴳⴰⵢⵎⵓⵔⵜ** (Monachisme) ⵜⴳⴰ ⴰⴷⴷⴰⴷ ⴷ ⵜⵎⴰⵎⴽⵜ ⵏ ⵜⵓⴷⵔⵜ ⵏ ⵉⵎⴷⴰⵏⵏ ⵏⵏⴰ ⵍⵍⵉ ⵉⴳⴳⵓⵍⵏ ⵜⴰⴳⴰⵍⵍⵉⵜ ⵏⵏⵙⵏ ⴷ ⵍⵍⵉ ⵉⵙⵔⵙⵏ ⵖⴼ ⵉⴳⴳⵉ ⵏ ⵉⵎⴳⴳⵕⴰⴹ ⵏⵏⵙⵏ ⴽⵔⴰ ⵏ ⵉⵍⵓⴳⵏⵏ ⴷ ⵍⵍⵉ ⵉⵍⵍⴰⵏ ⴳ ⵢⴰⵏ ⵓⵏⴳⵔⴰⵡ ⵏⵏⴰ ⴳ ⴷⴷⵔⵏ ⵉⴳⵎⴰⵎⵏ ⵏⵏⵙ ⴷⴷⴰⵡ ⵏ ⵢⴰⵏ ⵓⵍⵓⴳⵏ ⵉⵛⵛⴰⵔⵏ, ⴱⴹⴰⵏ ⴷ ⵓⵎⴰⴹⴰⵍ. ⴰⵢⴰ ⵉⵥⵍⵉ ⵙ ⵉⵎⵥⵕⴳⴰⵢⵎⵓⵔⵏ (ⵉ ⵉⵡⵜⵎⴰⵏ) ⴷ ⵜⵎⵥⵕⴳⴰⵢⵎⵓⵔⵉⵏ (ⵉ ⵜⵡⵜⵎⵉⵏ). ⵜⵓⵛⴽⴰ ⴷ ⵜⴳⵓⵔⵉ ⵏ ⵙⴳ ⵜⴳⵔⵉⴽⵉⵜ ⵜⴰⵇⴱⵓⵔⵜ "monos" ⵏⵏⴰ ⵉⵙⵏⵓⵎⴽⵏ "ⴰⴳⴰⵢⵎⵔⵓ". ⵜⴰⵎⵔⵙⵍⵜ ⵜⴰⵎⵣⵡⴰⵔⵓⵜ ⵉⵜⵜⵡⴰⵙⵙⵏⵏ ⵏ ⵜⵥⵕⴳⴰⵢⵎⵓⵔⵜ ⵜⴳⴰ ⵜⵜ ⵜⴱⵓⴷⵉⵜ ⵜⵉⵔⴰⴼⴰⴷⴰ, ⴷⴰⵜ ⵏ ⵙⵉⵎⵔⴰⵡ ⴷ ⵙⵎⵎⵓⵙⵜ ⵏ ⵜⵊⵕⵎⵉⵡⵉⵏ. ⴳ ⵜⴱⵓⴷⵉⵜ, ⵜⴻⵜⵜⵓⵙⵉⵜⴳ ⵜⵥⵕⴳⴰⵢⵎⵓⵔⵜ ⴰⵎ ⵢⴰⵏ ⵙⴳ ⴽⵕⴰⴹ ⵉⴼⵔⴰⴳⵏ, ⴷ ⵜⵓⵙⴰ ⴷ ⵙ ⵡⵓⴷⵎ ⵓⵙⵍⵉⴳ ⵉ ⵓⵙⵎⵎⴹⵕ ⵏⵏⴰ ⵉⵙⴽⴰⵔⵏ ⴰⴷⴰⵙⵉⵍ ⵏ ⵜⵙⵏⵙⵉ.

## ⵥⵕ ⵓⴳⴳⴰⵔ

* ⵜⴰⵥⵕⵜⵉⵏⵎⵍⵜ
* ⵜⴰⴱⵓⴷⵉⵜ

## ⵉⵙⴰⵖⵓⵍⵏ
ⵜⴰⵅⵅⵓⵢⵜ

ⵜⴰⵅⵅⵓⵢⵜ ⵜⴳⴰ ⴰⵏⴰⵡ ⵏ ⵉⵎⴰⴷⴷⴰⵔⵏ
## ⵉⵙⴰⵖⵓⵍⵏ
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⵜⴰⴼⵍⵙⴰⴼⵜ ⵜⴰⵏⵙⵍⵎⵜ

**ⵜⴰⴼⵍⵙⴰⴼⵜ ⵜⴰⵏⵙⵍⵎⵜ** ⵜⴳⴰ ⵜⴰⴼⵍⵙⴰⴼⵜ ⵏⵏⴰ ⴷ ⵉⵏⵏⵓⵍⴼⴰⵏ ⴳ ⵜⵖⵔⵎⴰ ⵜⴰⵏⵙⵍⵎⵜ, ⵏⵏⴰ ⵉⵙⵎⵓⵏⴰⵏ ⴳⵔ ⵓⵙⵎⵎⴹⵕ ⴰⵎⴳⴳⵔⴰⵡ ⴷ ⵜⵎⵥⵕⴰ ⵜⴰⵙⴳⴷⴰⵏⵜ. ⵜⵙⵙⵏⵜⵉ ⵜⴼⵍⵙⴰⴼⵜ ⴰⴷ ⴳ ⵜⵊⵕⵎⵉⵡⵉⵏ ⵜⵉⵎⵣⵡⵓⵔⴰ ⵏ ⵜⴼⵍⴰⵍⴰ ⵏ ⵢⵉⵙⵍⴰⵎ, ⵜⴻⵜⵜⵓⵣⵔⴰⵔ ⵙ ⵜⴼⵍⵙⴰⴼⵜ ⵜⴰⵡⴳⵔⵉⴽⵜ ⴹⴰⵕⵜ ⵏ ⵓⵣⵎⵣ ⵏ ⵓⵙⵓⵖⵍ ⴳ ⵓⵣⵎⵣ ⵏ ⵓⵎⴰⵎⵓⵏ, ⵜⴼⴰⵡ ⴷ ⵜⴼⵍⴰⵍⴰ ⵙ ⵡⵓⴷⵎ ⵉⵥⵍⵉⵏ ⴳ ⵜⵊⵕⵎⴰ ⵜⵉⵙ ⵜⵥⴰ ⴷ ⵜⵉⵙ ⵎⵔⴰⵡⵜ ⵏ ⵜⵍⴰⵍⵉⵜ. ⵜⵙⴰⵡⵍ ⵜⴼⵍⵙⴰⴼⵜ ⵜⴰⵏⵙⵍⵎⵜ ⵖⴼ ⵜⵎⵙⴰⵔⵉⵏ ⵉⵎⵢⴰⵏⴰⵡⵏ ⵢⵓⵎⴰⵏ ⵜⵉⵍⵍⵉⵜ, ⵜⵓⵙⵙⵏⴰ, ⵉⵔⴼⵙⴰⵏ, ⴷ ⵜⴼⵉⵔⴳⴰⵎⴰ, ⵍⵍⵉⴳ ⵙⵙⵉⴳⴳⵍⵏ ⵉⴼⵍⵙⴰⴼⵏ ⵉⵏⵙⵍⵎⵏ ⴰⴷ ⵙⵎⵙⴰⵙⴰⵏ ⴳⵔ ⵉⴹⵕⵉⵚⵏ ⵉⵙⴳⴷⴰⵏⵏ ⴷ ⵓⵏⵍⵍⵉ. ⵙⴳ ⵉⴼⵍⵙⴰⴼⵏ ⵉⵅⴰⵜⴰⵔⵏ ⵏⵏⴰ ⵉⴷⵔⴰⵏ ⴳ ⵢⵉⴳⵔ ⴰⴷ: ⵍⴽⵉⵏⴷⵉ ⴷ ⵉⴱⵏ ⵔⵓⵛⴷ ⴷ ⵍⴼⴰⵕⴰⴱⵉ ⴷ ⵉⴱⵏ ⵙⵉⵏⴰ ⴷ ⵍⵖⴰⵣⴰⵍⵉ.

## ⵥⵕ ⵓⴳⴳⴰⵔ

* ⵜⴰⴼⵍⵙⴰⴼⵜ ⵜⴰⵎⴰⵙⵉⵃⵜ
* ⵜⴰⴼⵍⵙⴰⴼⵜ ⵜⵓⴷⴰⵢⵜ

## ⵉⵙⴰⵖⵓⵍⵏ
ⵜⵉⵍⵉⵜ

**ⵜⵉⵍⵉⵜ** (ⵙ ⵜⴼⵕⴰⵏⵚⵉⵚⵜ: être) ⵜⴳⴰ ⵢⴰⵏ ⵓⵔⵎⵎⵓⵙ ⵏⵏⴰ ⵉⴳⴰⵏ ⴰⵎⵉⵔⵉⵡ ⴱⴰⵀⵔⴰ, ⵢⵓⵎⴰ ⵜⵉⵎⵥⵍⴰⵢ ⵜⵉⵎⵙⵖⵓⵔⴰ ⴷ ⵜⵏⵉⵎⴰⵏⵉⵏ ⵏ ⵜⵉⵍⴰⵡⵜ ⴷ ⵜⵉⵍⵍⵉⵜ. ⵎⴽⵍⵍⵉ ⵙ ⵉⵜⵜⵓⵙⵎⵎⴰ ⴽⵓ ⴰⵙⴽⴽⵉⵏ ⵉⴷⵔⴰⵏ ⴳ ⵜⵉⵍⵍⵉⵜ ⵙ "ⵜⵉⵍⵉⵜ", ⵎⵇⵇⴰⵔ ⵉⵜⵜⵓⵙⵡⵜⵜⴰ ⵓⵙⵎⵔⵙ ⴰⴷ, ⵙ ⵓⵎⴰⵜⴰ, ⵖⴼ ⵜⵉⵍⵉⵜⵉⵏ ⵉⵍⴰⵏ ⵜⴰⵏⴽⴽⵉⵜ (ⵣⵓⵏ ⴷ ⴷⴰⵔ "ⵓⴼⴳⴰⵏ") ⴰⵛⴽⵓ ⵏⵜⵜⵏⵜⵉ ⴽⴰ ⴰⴷ ⵉⵥⴹⴰⵕⵏ ⴰⴷ ⴼⵔⴽⵏⵜ ⵉ ⵜⵉⵍⵍⵉⵜ. ⵙ ⵓⵢⴰ, ⵉⵔⵎ ⵏ "ⵜⵉⵍⵉⵜ" ⵉⴳⴰ ⴰⵎⵉⵔⵉⵡ ⵏ ⵓⵏⴰⵎⴽ, ⵉⴳ ⵜⴰⵖⵡⵙⴰ ⵍⵍⵉ ⵉⵙⵙⵏⴽⴰⵔⵏ ⴰⵎⵙⴳⴷⴰⵍ ⴳ ⵓⵎⵣⵔⵓⵢ ⵏ ⵜⴼⵍⵙⴰⴼⵜ.

## ⴰⵙⵏⵎⵍ ⵏ ⵜⵉⵍⵉⵜ ⴳ ⵜⴼⵍⵙⴰⴼⵜ ⵜⴰⵜⵔⴰⵔⵜ
ⵜⵉⵍⵉⵜ ⵜⴳⴰ ⵜⵓⴷⵔⵜ. ⵜⴳⴰ ⵜⵉⵍⵍⵉⵜ. ⴰⴷ ⵏⵉⵍⵉ ⵉⵙⵏⴰⵎⴽ ⴰⴷ ⵏⴷⴷⵔ, ⵏⵖ ⴰⴷ ⵏⵉⵍⵉ. ⴷⴰ ⵜⴻⵜⵜⴰⴼⴰ ⵜⵉⵍⵉⵜ ⵏⵖ ⵜⵉⵍⵍⵉⵜ ⴰⵙⵏⴼⴰⵍⵉ/ⴰⵡⵏⵏⵉ ⵏⵏⵙ ⴳ ⴽⵔⴰⵢⴳⴰⵜⵜ ⵉⵎⵏⵉⴷⵏ ⵏ ⵜⵓⴷⵔⵜ: ⴳ ⵓⵙⵡⵉⵏⴳⵎ ⴷ ⵡⴰⵡⴰⵍ ⴷ ⵜⵡⵓⵔⵉ ⴷ ⵜⵓⵔⵉⵎⵜ ⴷ ⵓⵙⵢⴰⴼⴰ. ⴰⵜⵉ ⵉⵎⵏⵉⴷⵏ ⴰⴽⴽⵯ ⵏ ⵜⵓⴷⵔⵜ ⵍⴰⵏ ⵜⵉⵔⵙⴰⵍ ⵏⵏⵙⵏ ⴳ ⵜⵉⵍⵉⵜ.

## ⵥⵕ ⵓⴳⴳⴰⵔ

* ⵜⵉⵍⵍⵉⵜ
* ⵜⴰⵙⵏⵉⵍⵍⵉⵜ

## ⵉⵙⴰⵖⵓⵍⵏ
ⴰⴼⴳⴰⵏ

**ⴰⴼⴳⴰⵏ ⴰⵎⵏⵏⴳⵔⵉ** (ⵉⵙⵎ ⴰⵎⴰⵙⵙⴰⵏ: Homo sapiens) ⵉⴳⴰ ⴰⵏⴰⵡ ⴰⵎⵢⵉⵡⵏ ⵍⵍⵉ ⵉⵙⵓⵍⵏ ⵙⴳ ⵜⵡⵙⵉⵜ ⵜⴰⵎⴰⴷⴰⵏⵜ (ⵜⴰⵏⴼⴳⴰⵏⵜ), ⴷ ⵏⵜⵜⴰ ⴰⴷ ⵉⴳⴰⵏ ⴰⵎⵏⵏⴳⵔⵉ ⴰⵎⵢⵉⵡⵏ, ⵍⵍⵉ ⵢⵓⵎⵥⵏ - ⵎⴳⴰⵍ ⵏ ⵉⵎⵓⴷⴰⵔ ⵢⴰⴹⵏⵉⵏ ⵖⴼ ⵡⴰⴽⴰⵍ - ⵉⵍⵍⵅⴼ ⵍⵍⵉ ⵉⴱⵓⵖⵍⴰⵏ ⴽⵉⴳⴰⵏ, ⵉⵥⴹⴰⵕ ⵅⴼ ⵓⵙⵡⵉⵏⴳⵎ ⴰⵎⴰⴷⵡⴰⵏ ⴷ ⵓⵙⵎⵔⵙ ⵏ ⵜⵓⵜⵍⴰⵢⵜ ⴷ ⵓⵙⵓⵙⵔⵓ ⴷ ⵓⵙⵡⵉⵏⴳⵎ ⴰⴳⵏⵙⴰⵏ ⴰⵏⵉⵎⴰⵏ ⴷ ⵜⵉⴽⴽⵉ ⵏ ⵉⴼⵙⵙⴰⵢⵏ ⵉ ⵉⵎⵓⴽⵔⵉⵙⵏ ⵍⵍⵉ ⵉⵜⵜⵎⵏⴰⵍⴰ.

## ⵜⴰⵙⵏⵓⴷⵔⵜ
*ⵖⴼ ⵓⵎⵍⴰⵏ ⴳⴳⵓⵜⵏⵉⵏ*: ⵜⴰⵙⵏⵓⴷⵔⵜ

### ⵜⴰⴳⵔⵔⴰⵡⵜ ⴷ ⵡⴰⵍⵍⵅⴼ
ⵙ ⵜⵉⴷⵜ, ⴰⵍⵍⵅⴼ ⵉⴳⴰ ⴰⴳⵎⴰⵎ ⵍⵍⵉ ⴰⴽⴽⵯ ⵉⵛⵇⵇⴰⵏ ⴳ ⵜⴼⴽⴽⴰ ⵏ ⵓⴼⴳⴰⵏ, ⴳⵉⵙ ⴰ ⴳ ⵉⵙⵡⵉⵏⴳⵉⵎ ⴷ ⴰⵔ ⵉⵙⵙⵓⵖⵓⵍ ⵜⵉⴳⴰⵡⵉⵏ ⵏⵏⴰ ⴷ ⵉⵜⵜⴼⴼⵖⵏ ⵙⴳ ⵜⴼⴽⴽⴰ ⵏⵏⵙ, ⴷ ⵉⵜⵜⵓⵙⵉⵜⴳ ⴰⵎ ⵡⴰⵎⵎⴰⵙ ⵏ ⵓⵏⴳⵔⴰⵡ/ⵡⴰⵍⵍⴰⵍ ⴰⵏⵣⵍⵓⵎ ⴰⵏⴰⵎⵎⴰⵙ. ⵉⵇⵇⴰⵏ ⴷ ⴰⴷ ⵏⵙⵎⵣⵉⵔⵢ ⴳⵔ ⵜⴳⵔⵔⴰⵡⵜ ⴷ ⵡⴰⵍⵍⵅⴼ; ⵍⵍⵉⴳ ⵉⵍⵍⴰ ⵡⴰⵍⵍⵅⴼ ⴳ ⵓⵎⴰⵜⴰ ⵏ ⵉⵎⴰⴷⴷⴰⵔⵏ, ⵎⴰⵛⴰ ⵜⴰⴳⵔⵔⴰⵡⵜ ⵉⵥⵍⵉ ⵙⵉⵙ ⵓⴼⴳⴰⵏ, ⵏⵜⵜⴰ ⴰⵢⴷ ⵉⵣⵎⵔⵏ ⵖⴼ ⵡⴰⵡⴰⵍ ⴷ ⵓⵙⵡⵉⵏⴳⵎ ⴷ ⵓⵙⵡⵏⴳⵎ ⴷ ⵓⵔ ⵉⵍⵍⵉ ⴽⵔⴰ ⵏ ⵢⴰⵏ ⵢⴰⴹⵏ ⵣⵓⵏ ⴷ ⵏⵜⵜⴰ ⵍⵍⵉ ⵉⵜⵜⵓⵥⵍⴰⵏ ⵙⵉⵙ. ⴰⵍⵍⵅⴼ ⴰⵢⴷ ⵉⴳⴰⵏ ⴰⵎⵙⵜⴳⴳⴰⵔ ⵖⴼ ⵓⵎⵓⵙⵙⵓ ⴰⵏⴳⴰⵏ(ⴰⴽⵎⴰⵎ) ⵏ ⵓⴼⴳⴰⵏ, ⴷ ⵢⵓⵎⴰ ⵓⵢⴰ ⴰⵏⴱⴰⴹ ⵖⴼ ⵉⴳⵎⴰⵎⵏ ⵉⴱⵕⵕⴰⵏⵉⵢⵏ ⵏ ⵜⴼⴽⴽⴰ ⴷ ⵓⵍⴰ ⵉⴳⵏⵙⴰⵏⵏ ⵙ ⴽⵔⴰ ⵏ ⵡⵓⴷⵎ. ⵉⵎⴰ ⵜⴰⴳⵔⵔⴰⵡⵜ, ⵏⵜⵜⴰⵜ ⴰⵢⴷ ⵉⴳⴰⵏ ⵜⴰⵎⵙⵜⴳⴳⴰⵔⵜ ⵖⴼ ⵓⵎⵢⴰⴳⴳⴰ ⵏ ⵓⴼⴳⴰⵏ ⴰⵔⴰⵏⴳⴰⵏ/ⴰⵔⴽⵎⴰⵎ ⴰⵎ ⵉⴼⵔⴰⵢⵏ ⴷ ⵓⵀⵓⵍⴼⵓ/ⵓⴼⵔⴰⵢ ⴷ ⵜⵣⵎⵔⵜ ⵏ ⵡⴰⵡⴰⵍ ⴷ ⵓⵙⴱⵓⵖⵍⵓ ⵏ ⵜⵓⵜⵍⴰⵢⵜ ⴷ ⵜⵓⵜⵍⴰⵢⵉⵏ ⵉⵎⵣⴰⵔⴰⵢⵏ ⴷ ⵓⵙⵡⵉⵏⴳⵎ ⴷ ⵜⴼⵍⵙⵜ/ⵜⴷⵎⵉ.

## ⴰⴼⴳⴰⵏ ⴷ ⵓⵎⴰⴷⴰⵏ
ⵎⵙⴰⵙⴰⵏ ⵉⵎⴰⵙⵙⴰⵏⵏ ⵉⵄⵕⴰⴱⵏ ⵉⵜⵔⴰⵔⵏ ⵎⴰⵙ ⴷ ⴽⵓ ⴰⴼⴳⴰⵏ ⵉⴳⴰ ⴰⵎⴰⴷⴰⵏ, ⵎⴰⵛⴰ ⵓⵔ ⴷ ⴽⵓ  ⴰⵎⴰⴷⴰⵏ ⵉⴳⴰ ⴰⴼⴳⴰⵏ (ⵥⵕ ⵣⵖⵍⵓⵍ ⴰⵏⵊⵊⴰⵕ, ⴷ ⵄⴱⴷ ⵚⵚⴱⵓⵕ ⵛⴰⵀⵉⵏ, ⴷ ⵎⵓⵃⵎⵎⴰⴷ ⵛⵃⵕⵓⵕ).ⴷ ⴰⵔ ⵉⵜⵜⵉⵏⵉ ⵛⵃⵕⵓⵕ ⵎⴰⵙ ⴷ ⴰⴼⴳⴰⵏ ⵉⵍⴰ ⵉⵎⴰⵏ ⴷ ⵓⵎⴰⴷⴰⵏ(البشر) ⴷ ⵉⵎⵓⴷⴰⵔ ⵓⵔ ⵍⵉⵏ ⵉⵎⴰⵏ (Spirit (supernatural entity)).

## ⵥⵕ ⵓⴳⴳⴰⵔ

## ⵉⵙⴰⵖⵓⵍⵏ
ⵜⵉⵍⵍⵉⵜ (ⵜⴰⴼⵔⴳⴰⵎⴰ)

thumb|ⵙ ⵓⵎⴰⵜⴰ, ⴷⴰ ⵉⵜⵜⵓⵙⵎⵔⴰⵙ ⵓⵏⵙⵎⴽⵜⴰ ⴰⵎⵙⵉⵍⴰⵡ (∃) ⴳ ⵜⵎⵥⵍⴰ ⵉ ⵓⵙⵏⴼⴰⵍⵉ ⵏ ⵜⵉⵍⵍⵉⵜ.
**ⵜⵉⵍⵍⵉⵜ** ⵏⵖ **ⵉⵍⵉ** (ⵙ ⵜⵏⴳⵍⵉⵣⵜ: Existence) ⵜⴳⴰ ⵜⴰⵣⵎⵔⵜ ⵏ ⵓⵎⵢⴰⴳⴳⴰ ⴰⴽⴷ ⵜⵉⵍⴰⵡⵜ (ⵏⵖ ⴰⵎⵖⵔⴰⴷ) ⵙ ⵡⵓⴷⵎ ⵓⵙⵔⵉⴷ ⵏⵖ ⴰⵔⵓⵙⵔⵉⴷ. ⵉⵜⵜⵓⵙⵉⵜⴳ ⵓⵙⵏⵎⵍ ⵍⵍⵉ ⵉⵥⵍⵉⵏ ⵏ ⵜⵉⵍⵍⵉⵜ ⴰⵎ ⵢⴰⵜ ⵙⴳ ⵜⵎⵙⴰⵔⵉⵏ ⴰⴽⴽⵯ ⵉⵅⴰⵜⴰⵔⵏ ⴷ ⵜⵉⴷ ⴰⴽⴽⵯ ⴳⴰⵏⵉⵏ ⵜⵓⵎⴰⵙⵉⵏ ⴳ ⵜⵙⵏⵉⵍⵍⵉⵜ; ⴰⵣⵔⴰⵡ ⴰⴼⵍⵙⴰⴼ ⵏ ⵜⵉⵍⵍⵉⵜ ⴷ ⵜⵉⵍⵉⵜ (Être) ⴷ ⵜⵉⵍⴰⵡⵜ ⵙ ⵓⵎⴰⵜⴰ, ⴷ ⴰⵡⴷ ⴰⵣⵔⴰⵡ ⵏ ⵉⵙⵎⵉⵍⵏ ⵏ ⵜⵉⵍⵍⵉⵜ ⴷ ⵓⵎⵢⴰⵙⵙⴰ ⵏⵏⵙⵏⵜ. 

ⵉⴹⴼⵕ ⵓⵣⵔⴰⵡ ⴰⴷ ⵢⴰⵏ ⵙⴳ ⵡⴰⵢⵢⴰⵡⵏ ⵉⴷⵙⵍⴰⵏⵏ ⵏ ⵜⴼⵍⵙⴰⴼⵜ, ⴰⴷ ⵜ ⵉⴳⴰⵏ ⴷ ⵜⴼⵉⵔⴳⴰⵎⴰ. ⴰⵔ ⵜⴻⵜⵜⵎⵢⴰⴳⴳⵓ ⵜⵙⵏⵉⵍⵍⵉⵜ ⴰⴽⴷ ⵉⵙⵇⵙⵉⵜⵏ ⵉⵣⴷⵉⵏ ⵙ ⵜⵉⵍⵍⵉⵜ; ⵎⴰⴷ ⴳⴰⵏ ⵉⵎⵉⵍⵍⵉⵜⵏ? ⴷ ⵎⴰⵏⵎⴽ ⵙ ⴷⴰ ⵜⵜⵓⵙⵉⵙⵎⵍⵏ ⵉⵎⵉⵍⵍⵉⵜⵏ ⴰⴷ ⴷ ⴰⵔ ⵜⵜⵣⴷⴰⵢⵏ ⴳⵔⴰⵜⵙⵏ ⴳ ⵜⵓⵇⵇⵏⵉⵡⵉⵏ ⵏ ⵜⵙⵙⵉⴽⴼⵍⵜ ⴷ ⴰⵔ ⴱⵟⵟⵓⵏ ⵙ ⵓⵎⵙⴰⵙⴰ ⴷ ⵜⵎⵎⵔⵡⵉⵙⵉⵏ ⴷ ⵉⵎⵣⴰⵔⴰⵢⵏ.

## ⵥⵕ ⵓⴳⴳⴰⵔ

* ⵜⴰⵙⵏⵉⵍⵍⵉⵜ
* ⵜⵉⵍⵉⵜ
* ⵜⴰⴼⵔⴳⴰⵎⴰ

## ⵉⵙⴰⵖⵓⵍⵏ
ⵜⴰⵙⵏⵉⵍⵍⵉⵜ

**ⵜⴰⵙⵏⵉⵍⵍⵉⵜ** ⵏⵖ **ⵜⴰⵙⵏⵉⵍⵉⵜ** (ⵙ ⵜⵏⴳⵍⵉⵣⵜ: Ontology) ⵏⵖ ⵜⵎⴰⵙⵙⴰⵏⵜ ⵏ ⵜⵉⵍⵍⵉⵜ ⵜⴰⵎⴰⴷⵡⴰⵏⵜ, (ⵙ ⵜⴳⵔⵉⴽⵜ: ⴰⵏⴰⵎⴽ ⵏⵏⵙ «ⵜⵉⵍⵉⵜ» ⴷ -logia: ⵜⵉⵔⵔⴰ ⵅⴼ, ⵏⵖ ⵜⴰⵣⵔⴰⵡⵜ), ⴳ ⵜⴼⵍⵙⴰⴼⵜ, ⵜⴳⴰ ⵜⵓⵙⵙⵏⴰ ⵉⵏⵏⵣⴳⵎⵏ ⵙ ⵉⵙⴽⴽⵉⵏⵏ ⵉⵔⵏⴳⴰⵏⵏ (ⵏⵖ ⵉⵔⴽⵎⴰⵎⵏ), ⵜⴳ ⵢⴰⵏ ⵙⴳ ⵡⴰⵢⵢⴰⵡⵏ ⴰⴽⴽⵯ ⵉⵥⵓⵕⴰⵏⵏ ⴷ ⵉⵅⴰⵜⴰⵔⵏ ⴳ ⵜⴼⵉⵔⴳⴰⵎⴰ.

ⴷⴰ ⵜⵣⵔⵔⴰⵡ ⵜⵎⴰⵙⵙⴰⵏⵜ ⴰⴷ ⴰⵔⵣⵣⵓ ⴳ ⵓⵙⵙⴼⴰⵡ ⵏ ⵓⴳⴰⵎⴰ(ⵜⵓⵎⴰⵙⵜ) ⵏ ⵜⵉⵍⵍⵉⵜ ⵜⴰⵔⵏⴳⴰⵏⵜ ⴳ ⵜⵎⵙⴰⵍ ⵜⵉⴼⵉⵔⴳⴰⵎⴰⵏⵉⵏ ⵍⵍⵉ ⴷ ⵢⵓⵙⴰⵏ ⵙⴳ ⵉⵙⴷⵡⵏⵏ ⴷ ⵏⵖ ⵉⵔⵎⵎⵓⵙⵏ ⴷ ⵉⵙⵍⴳⵏⵏ ⵓⵙⵙⵏⴰⵏⵏ, ⵣⵓⵏ ⴷ ⵜⴰⵏⴳⴰ, ⴷ ⵜⵥⴹⴰⵕⵜ, ⴷ ⵡⴰⴽⵓⴷ, ⴷ ⵓⵙⴰⵢⵔⴰⵔ, ⴷ ⵜⵙⵎⴽⵜⴰ, ⴷ ⵜⵎⴰⵎⴽⵜ ⴷ, ⴷ ⵜⵎⵏⵜⵉⵍⵜ, ⴷ ⵓⵙⵍⴳⵏ, ⴷ ⵜⵉⵍⵍⵉⵜ ⵜⵓⵏⴳⵉⵎⵜ, ⴷ ⵜⵉⵢⵢⴰⴹ ⵣⵓⵏ ⴷ ⵜⵉⵍⵉⵜ ⵏⵖ ⵜⵉⵍⵍⵉⵜ, ⴷ ⴰⵡⴷ ⵉⵙⵎⵉⵍⵏ ⵏ ⵜⵉⵍⵍⵉⵜ ⴳ ⵜⵔⵎⵉⵜ ⵏ ⵓⵙⵡⵜⵜⵓ ⴷ ⵜⵡⴰⴼⵉⵜ ⵏ ⴽⵔⴰ ⵏ ⵓⵙⴽⴽⵉⵏ ⵏⵖ ⵉⵍⵉ ⵏⵖ ⵜⵉⵍⵉⵜ ⴷ ⴽⵓ ⴰⵏⴰⵡⵏ ⵏ ⵜⵉⵍⵉⵜⵉⵏ ⴰⴷ ⵏⵏⴰ ⵉⵍⵍⴰⵏ ⴳ ⵜⵓⴷⵔⵜ.

ⵖⴼ ⴰⴽⴽⵯ ⵓⵢⴰ, ⵜⴰⵙⵏⵉⵍⵍⵉⵜ ⴷⴰⵔⵙ ⴰⵣⴷⴰⵢ ⵉⴷⵓⵙⵏ ⴰⴽⴷ ⵉⵔⵎⴰⵏ ⵏ ⵓⵣⵔⴰⵡ ⵏ ⵜⵉⵍⴰⵡⵜ.

## ⵥⵕ ⵓⴳⴳⴰⵔ

* ⵜⵉⵍⵍⵉⵜ
* ⵜⴰⴼⵔⴳⴰⵎⴰ
* ⵜⵉⵍⵉⵜ

## ⵉⵙⴰⵖⵓⵍⵏ
ⴰⴳⴰⴷⵉⵔ (ⵉⵙⵎⴰⵡⵏ ⵉⵎⵎⵔⵡⴰⵙⵏ)

ⵍⵍⴰⵏ ⴽⵉⴳⴰⵏ ⵉⵎⴳⵔⴰⴷⵏ ⵙ ⴷⴷⵓ ⵢⵉⵙⵎ ⴰⴷ ⵏ ⴰⴳⴰⴷⵉⵔ:

* ⵉⴳⴰ ⵓⴳⴰⴷⵉⵔ ⵢⴰⵜ ⵜⵎⴷⵉⵏⵜ ⴱⴰⵀⵔⴰ ⵉⵜⵜⴰⵡⵙⵙⴰⵏ, ⵜⵍⵍⴰ ⵖ ⵉⴼⴼⵓⵙ ⵓⵜⴰⵔⴰⵎ ⵏ ⵍⵎⵖⵔⵉⴱ.
* ⵉⴳⴰ ⵓⴳⴰⴷⵉⵔ ⴰⴷⵖⴰⵔ ⵏⵏⴰ ⵖ ⵜⵜ ⵉⵏⵏ ⴽⴽⴰⵏ ⵉⵙⵓⵙⵉⵢⵏ ⴰⵔ ⵃⵟⵟⴰⵏ ⴰⵢⴷⴰ ⵏⵏⵙⵏ.
*ⵉⴳⴰ ⵓⴳⴰⴷⵉⵔ ⵉⵙⵎ ⴰⵣⴰⵢⴽⵓ ⵏ ⵜⵎⴷⵉⵏⵜ ⵏ ⵜⵍⵎⵙⴰⵏ ⵖ ⵜⵎⴰⵣⵉⵔⵜ ⵏ ⴷⵣⴰⵢⵔ.
*ⵉⵍⵍⴰ ⵓⴳⴰⴷⵉⵔ ⵙ ⵓⵏⴰⵎⴽ ⵏ "ⴰⵖⵔⴰⴱ".
*ⵉⵍⵍⴰ ⵓⴳⴰⴷⵉⵔ ⵉⴳⴰⵏ ⵉⵖⵔⵎ ⵉⵎⵇⵇⵓⵔⵏ ⴳ ⵜⵖⵉⵡⴰⵏⵜ ⵏ ⵓⵏⵣⵓ, ⵜⴰⵇⵇⴱⵉⵍⵜ ⵏ ⵉⵏⴼⴹⵡⴰⴽ.

## ⵥⵕ ⵓⴳⴳⴰⵔ

*ⴰⴳⴰⴷⵉⵔ ⵉⵎⵛⴳⵉⴳⵉⵍⵏ
*ⴰⴳⴰⴷⵉⵔ-ⵉⴷⴰⵡⵜⴰⵏⴰⵏ
*ⴰⴳⴰⴷⵉⵔ ⵓⴼⵍⵍⴰ

ⴰⵙⵎⵉⵍ:ⵉⵙⵎⴰⵡⵏ ⵉⵎⵎⵔⵡⴰⵙⵏ
## ⵉⵙⴰⵖⵓⵍⵏ
ⴰⴽⵔⵡⴰⵙ ⵏ ⵜⵎⵜⵜⴰ ⵏ ⵜⴼⵔⵉⵇⵜ 2025

ⵉⴳⴰ **ⴰⴽⵔⵡⴰⵙ ⵏ ⵜⵎⵜⵜⴰ ⵏ ⵜⴼⵔⵉⵇⵜ 2025**, ⵍⵍⵉ ⵎⵉ ⵏⵜⵜⵉⵏⵉ ⵙ ⵓⵙⴳⵣⵍ "**ⴰⴼⴽⵓⵏ 2025**" (AFCON 2025) ⵏⵖ "**ⴽⴰⵏ 2025**" (CAN 2025), ⵜⴰⴱⵔⵣⴰ ⵜⵉⵙⵙ 35 ⵙⴳ ⵜⴱⵔⵣⵉⵡⵉⵏ ⵏ ⵓⴽⵔⵡⴰⵙ ⵏ ⵜⵎⵜⵜⴰ ⵏ ⵜⴼⵔⵉⵇⵜ ⵍⵍⵉ ⵉⵙⵏⵎⴰⵍⴰ ⵓⵎⵇⵇⵓⵏ ⴰⴼⵕⵉⵇⵉ ⵏ ⵜⵛⴰⵎⵎⴰ ⵏ ⵓⴹⴰⵕ (CAF). ⵜⵉⴽⴽⵍⵜ ⵜⵉⵙⵙ ⵙⵏⴰⵜ ⴰⵢⴰⴷ ⵍⵍⵉ ⴷⵉⴳⵙ ⵉⵙⵏⵓⴱⴳ ⵍⵎⵖⵔⵉⴱ ⵜⴱⵔⵣⴰ ⴰⴷ, ⴷⴼⴼⵉⵔ ⵜⴰⵙⵓⵜⵍⵜ ⵏ 1988. ⵉⴽⴽⴰ ⵜⵜ ⵏⵏ ⵍⵎⵖⵔⵉⴱ ⵔⴰⴷ ⵉⵙⵏⵓⴱⴳ ⵜⵙⵓⵜⵍⵜ ⵏ 2015, ⵎⴰⵛ ⵓⵔ ⴰⵙ ⵢⵓⴼⵉ ⵙ ⵜⵎⵏⵜⵉⵍⵜ ⵏ ⵡⴰⵟⵟⴰⵏ ⵏ ⵉⴱⵓⵍⴰ ⵍⵍⵉ ⵉⵏⵜⴰⵛⵕⵏ ⴽⵉⴳⴰⵏ ⴰⴽⵓⴷ ⴰⵏⵏ ⴳ ⵜⴼⵔⵉⵇⵜ ⵜⴰⵜⴰⵔⴰⵎⵜ.

## ⵉⴱⴰⵔⴰⵣⵏ

## ⴰⵣⵔⵔⵓⵢ ⵏ ⵜⴼⵔⴽⵜ ⵜⴰⵎⴳⴳⴰⵔⵓⵜ

### ⵜⴰⵙⵖⵔⵜ
ⵜⴻⵜⵜⵓⵙⴽⴰⵔ ⵜⴰⵙⵖⵔⵜ ⴰⵙⵙ ⵏ ⵓⵢⵏⴰⵙ 27 ⵉⵏⵏⴰⵢⵔ 2025 ⴳ ⵕⵕⴱⴰⵟ ⴳ ⵓⵎⵣⴳⵓⵏ ⴰⵏⴰⵎⵓⵔ ⵎⵓⵃⵎⵎⴰⴷ 5. ⵜⴻⵜⵜⵓⵙⴽⴰⵔ ⵜⴰⵙⵖⵔⵜ ⴰⴷ ⵙⴳ ⴷⴰⵔ ⵓⵎⵖⵔⵉⴱⵉ ⵢⴰⵙⵉⵏ ⵃⴰⵊⵊⵉ, ⵓ ⵓⴼⵜⴰⵙ ⵏ ⵡⵓⵥⵔ ⵙⵉⵔⵊⵉ ⵓⵔⵢⵉ, ⵓⵙⵉⵏⵉⴳⴰⵍⵉ ⴰⵍⵢⵓ ⵙⵉⵙⵙⵉ ⴷ ⵓⵏⵉⵊⵉⵔⵉ ⵊⵓⵣⵉⴼ ⵢⵓⴱⵓ.

### ⴰⵙⵓⴷⵙ ⵏ ⵜⵔⵓⴱⴱⴰ ⵙ ⵚⴹⵉⵚⵜ ⵉ ⵜⵡⴰⵍⴰ ⵜⴰⵎⵣⵡⴰⵔⵓⵜ

## ⵉⵙⴰⵖⵓⵍⵏ
ⴰⵍⵍⵅⴼ

**ⴰⵍⵍⵅⴼ** ⵏⵖ **ⵉⵍⵍⵅⴼ** (ⵙ ⵜⵏⴳⵍⵉⵣⵜ: Brain) ⵏⵜⵜⴰ ⴰⵢⴷ ⵉⴳⴰⵏ ⴰⵎⵙⵜⴳⴳⴰⵔ ⵖⴼ ⵓⵎⵓⵙⵙⵓ ⴰⵎⵜⵜⴰⵡ(ⴰⵏⴳⴰⵏ) ⵏ ⵓⴼⴳⴰⵏ, ⴷ ⵢⵓⵎⴰ ⵓⵢⴰ ⴰⵏⴱⴰⴹ ⵖⴼ ⵉⴳⵎⴰⵎⵏ ⵉⴱⵕⵕⴰⵏⵉⵢⵏ ⵏ ⵜⴼⴽⴽⴰ ⴷ ⵓⵍⴰ ⵉⴳⵏⵙⴰⵏⵏ ⵙ ⴽⵔⴰ ⵏ ⵡⵓⴷⵎ.

## ⵥⵕ ⵓⴳⴳⴰⵔ

* ⴰⵏⵍⵍⵉ
* ⵜⴰⴳⵔⵔⴰⵡⵜ

## ⵉⵙⴰⵖⵓⵍⵏ
ⵜⴰⴳⵔⵔⴰⵡⵜ

**ⵜⴰⴳⵔⵔⴰⵡⵜ** ⵏⵖ **ⴰⴳⵔⵔⵓ** ⵏⵖ **ⵜⴰⵢⵜⵜ** (ⵙ ⵜⵏⴳⵍⵉⵣⵜ: Mind) ⴷ ⵜⴰⵎⵙⵜⴳⴳⴰⵔⵜ ⵖⴼ ⵓⵎⵢⴰⴳⴳⴰ ⵏ ⵓⴼⴳⴰⵏ ⴰⵔⴰⵏⴳⴰⵏ/ⴰⵔⴽⵎⴰⵎ ⴰⵎ ⵉⴼⵔⴰⵢⵏ ⴷ ⵓⵀⵓⵍⴼⵓ/ⵓⴼⵔⴰⵢ ⴷ ⵜⵣⵎⵔⵜ ⵏ ⵡⴰⵡⴰⵍ ⴷ ⵓⵙⴱⵓⵖⵍⵓ ⵏ ⵜⵓⵜⵍⴰⵢⵜ ⴷ ⵜⵓⵜⵍⴰⵢⵉⵏ ⵉⵎⵣⴰⵔⴰⵢⵏ ⴷ ⵓⵙⵡⵉⵏⴳⵎ ⴷ ⵜⴼⵍⵙⵜ/ⵜⴷⵎⵉ.

## ⵥⵕ ⵓⴳⴳⴰⵔ

* ⴰⵏⵍⵍⵉ
* ⴰⵍⵍⵅⴼ

## ⵉⵙⴰⵖⵓⵍⵏ
ⵢⵓⵀⴰⵏ ⴳⵓⵜⵍⵉⴱ ⴼⵉⵅⵜ

**ⵢⵓⵀⴰⵏ ⴳⵓⵜⵍⵉⴱ ⴼⵉⵅⵜ** (ⵙ ⵜⵍⵉⵎⴰⵏⵜ: Johann Gottlieb Fichte) (1762–1814) ⵉⴳⴰ ⵢⴰⵏ ⵓⴼⵍⵙⴰⴼ ⴰⵍⵉⵎⴰⵏ. ⴷ ⵢⴰⵏ ⵙⴳ ⵉⵎⵙⵙⵔⵙⵍⵏ ⵉⵅⴰⵜⴰⵔⵏ ⵏ ⵓⵎⵓⵙⵙⵓ ⴰⴼⵍⵙⴰⴼ ⵉⵜⵜⵡⴰⵙⵙⵏⵏ ⵙ ⵜⴼⵉⵍⴰⵡⵜ ⵜⴰⵍⵉⵎⴰⵏⵜ, ⴰⵎⵓⵙⵙⵓ ⵏⵏⴰ ⵉⵏⵏⴼⵍⴰⵏ ⵙⴳ ⵜⵉⵔⵔⴰ ⵜⵉⵎⵉⵥⵉⵕⵉⵏ ⴷ ⵜⵉⵔⴼⵙⴰⵏⵉⵏ ⵏ ⵉⵎⴰⵏⵡⵉⵍ ⴽⴰⵏⵟ. ⴷⴰ ⴱⴰⵀⵔⴰ ⵉⵜⵜⵓⵙⵏⴽⴰⴷ ⴼⵉⵅⵜ ⵎⴰⵙ ⵉⴳⴰ ⵢⴰⵏ ⵓⴳⴳⵉⴷ ⵏⵏⴰ ⵎⵉ ⴳⴰⵏ ⵉⵣⵓⵔⴰⵜ ⵏ ⵜⴼⵍⵙⴰⴼⵜ ⵏⵏⵙ ⵜⵉⵍⴳⴳⵯⵉⵜ ⴳⵔ ⵜⵡⵏⴳⵉⵎⵉⵏ ⵏ ⴽⴰⵏⵟ ⴷ ⵓⴼⵉⵍⴰⵡ ⴰⵍⵉⵎⴰⵏ ⵀⵉⴳⵍ. ⵙⵙⵏⵜⵉⵏ ⵉⴼⵍⵙⴰⴼⵏ ⴷ ⵉⵎⵣⵔⴰⵡⵏ ⴳ ⵓⵣⵎⵣ  ⴰⴷ ⴰⵜⵔⴰⵔ ⵙ ⵓⵙⵉⵜⴳ ⵏ ⴼⵉⵅⵜ ⴰⵎ  ⵢⴰⵏ ⵓⴼⵍⵙⴰⴼ ⴰⵅⴰⵜⴰⵔ ⵉ ⵢⵉⵖⴼ ⵏⵏⵙ, ⵖⴼ ⵜⵎⵥⵕⴰ ⵏⵏⵙ ⵜⵉⵎⵣⴰⵔⴰⵢⵉⵏ ⴳ ⵜⵓⵎⴰⵙⵜ ⵏ ⵓⴼⵔⴰⴽ ⴰⵏⵉⵎⴰⵏ ⴷ ⵜⵏⴰⵎⴰⵥⵜ ⵜⴰⵏⵉⵎⴰⵏⵜ. ⴰⵎ ⴷⵉⴽⴰⵕⵜ ⴷ ⴽⴰⵏⵟ ⴷⴰⵜ ⵏⵏⵙ, ⵜⴽⴽⴰ ⵜⵜ ⵉⵏⵏ ⵜⵎⵓⴽⵔⵉⵙⵜ ⵏ ⵜⵏⵉⵎⴰⵏⵜ ⴷ ⵓⴼⵔⴰⴽ ⴷ ⴰⵏⵙⵎⴰⵙⵙⵓ ⵏ ⵓⵙⵎⵎⴹⵕ ⵏⵏⵙ ⴰⴼⵍⵙⴰⴼ. ⵢⵓⵔⴰ ⴼⵉⵅⵜ ⴰⵡⴷ ⴳ ⵜⴼⵍⵙⴰⴼⵜ ⵜⴰⵙⵔⵜⴰⵏⵜ, ⴷ ⴷⴰ ⵜ ⵥⵕⵕⴰⵏ ⴽⵉⴳⴰⵏ ⴰⵎ ⴱⴰⴱⴰⵙ ⵏ ⵜⵥⵕⵎⵓⵔⴰⵏⵜ ⵜⴰⵍⵉⵎⴰⵏⵜ.

## ⵥⵕ ⵓⴳⴳⴰⵔ

* ⵜⴰⴼⵍⵙⴰⴼⵜ ⵜⴰⵙⵔⵜⴰⵏⵜ
* ⵜⴰⴼⵉⵍⴰⵡⵜ ⵜⴰⵍⵉⵎⴰⵏⵜ
* ⴰⴼⵔⴰⴽ ⴰⵏⵉⵎⴰⵏ

## ⵉⵙⴰⵖⵓⵍⵏ
ⵡⴰⵢⴱⴰⴽ ⵎⴰⵛⵉⵏ

**ⵡⴰⵢⴱⴰⴽ ⵎⴰⵛⵉⵏ** ⵏⵖ **ⵡⴰⵢ ⴱⴰⴽ ⵎⴰⵛⵉⵏ** (ⵙ ⵜⵏⴳⵍⵉⵣⵜ: Wayback Machine, ⴰⵙⵓⵖⵍ ⵓⵙⴽⵉⵍ: 'ⵉⵎⵉⵙ ⵏ ⵢⵉⵣⵔⵉ ⵍⵍⵉ ⵏⵏ ⵢⴰⴳⴳⵓⴳⵏ') ⵉⴳⴰ ⵢⴰⵜ ⵜⵎⵃⴹⵉⵜ ⵜⴰⵎⵓⵟⵟⵓⵏⵜ ⵉⵜⵜⵓⵙⵎⴰⵢⵏⵓⵏ ⵏ ⵜⵓⵎⴰⵢⵜ ⵉⵍⵍⴰⵏ ⵅⴼ ⵡⴰⵥⵟⵟⴰ ⵏ ⵡⴰⵏⵜⵉⵔⵏⵉⵜ, ⴷ ⴰⵡⴷ ⴷ ⴽⵔⴰ ⵏ ⵓⵎⵍⴰⵏ ⵢⴰⴹⵏ ⵉⵍⵍⴰⵏ ⵖⴼ ⵓⵥⵟⵟⴰ. ⵉⵜⵜⵡⴰⵙⵙⵓⴼⵖ ⴷ ⴳ ⵓⵙⴳⴳⵯⴰⵙ ⵏ 2001 ⵙⴳ ⴷⴰⵔ ⵜⵎⴰⴷⴷⴰⵙⵜ ⵏ ⵜⵉⵎⵃⴹⵉⵜ ⵏ ⵡⴰⵏⵜⵉⵔⵏⵉⵜ (Internet Archive), ⵏⵏⴰ ⵉⴳⴰⵏ ⵜⴰⵎⴰⴷⴷⴰⵙⵜ ⵜⴰⵔⵓⵔⵔⵉⵣⵜ, ⵉⵍⵍⴰ ⵓⵙⵖⵉⵎ ⵏⵏⵙ ⴳ ⵙⴰⵏ ⴼⵔⴰⵏⵙⵉⵙⴽⵓ, ⴽⴰⵍⵉⴼⵓⵔⵏⵢⴰ, ⵉⵡⴰⵏⴽⵏ ⵉⵎⵓⵏⵏ. ⵜⵡⴰⵜⵜⵙ ⵜⵎⴰⴷⴷⴰⵙⵜ ⴰⴷ ⴰⵙⵉⴷⴼ ⵏ ⵓⵡⵜⵜⴰⵙ ⵏⵏⵙ ⵉⵜⵜⵓⴱⵔⵔⴰⵃⵏ «ⴰⵡⴰⴹ ⴰⵎⴰⴹⵍⴰⵏ ⵖⵔ ⵜⵓⵙⵙⵏⴰ». ⵉⵜⵜⵓⵙⴽⴰⵔ ⵙⴳ ⴷⴰⵔ ⵉⵎⵏⵣⴰⵖ ⵏ ⵜⵡⵓⵔⵉⵡⵉⵏ ⵏ ⵡⴰⵏⵜⵉⵔⵏⵉⵜ ⴱⵔⵓⵙⵜⵔ ⴽⵉⵍ ⴷ ⴱⵔⵓⵙ ⴳⵉⵍⵢⴰⵜ, ⵜⴼⵔⴳ ⴰⵍⵉⴽⵙⴰ ⴰⵏⵜⵉⵔⵏⵉⵜ ⵜⵓⵎⴰⵢⵜ ⵏⵏⵙ. ⵜⴰⵏⴰⴼⵓⵜ ⴰⴷ ⴷⴰ ⵜⴰⴽⴽⴰ ⵉ ⵉⵎⵙⵙⵎⵔⴰⵙⵏ ⵜⴰⵣⵎⵔⵜ ⵏ ⵜⵉⵥⵕⵉ ⵏ ⵜⵓⵏⵖⵉⵍⵉⵏ ⵉⵜⵜⵓⴼⵔⴰⴳⵏ ⵙⴳ ⵜⵙⵏⵉⵡⵉⵏ ⵏ ⵡⵉⴱ ⴷ ⵉⵏⴼⴰⵍⵏ ⵏⵏⵙⵏⵜ ⴳ ⵓⵣⵎⵣ, ⴷ ⵍⵍⵉⴳ ⴰⵔ ⵜⵙⵙⵎⵔⴰⵙ ⵜⵎⵃⴹⵉⵜ ⴰⵢⵏⵏⴰ ⵎⵉ ⵜⵜⵉⵏⵉⵏ «ⵜⴰⵙⴽⵜⵓⵔⵜ ⵜⴰⵎⴽⵕⴰⴹⵜ ⵏ ⵜⵙⴽⵜⵉⵡⵉⵏ/ⵉⵎⵏⵉⴷⵏ».

## ⵥⵕ ⵓⵍⴰ

* ⵀⵉⵔⵉⵜⵔⵉⴽⵙ
* ⴰⴳⴱⴱⴰⵢ ⵏ ⵜⵎⴽⵜⵉⵜ
* ⴰⵙⵎⵃⴹ ⵏ ⵡⵉⴱ
* ⵜⵉⵎⵃⴹⵉⵜ ⵏ ⵡⴰⵏⵜⵉⵔⵏⵉⵜ
* ⴷⵉⵍⵉⵛⵏ ⴱⵉⴷⵢⴰ 

## ⵉⵙⴰⵖⵓⵍⵏ
ⴼⵔⵉⴷⵔⵉⵛ ⴼⵉⵍⵀⵉⵍⵎ ⵊⵓⵣⵉⴼ ⵛⵉⵍⵏⴳ

**ⴼⵔⵉⴷⵔⵉⵛ ⴼⵉⵍⵀⵉⵍⵎ ⵊⵓⵣⵉⴼ ⵛⵉⵍⵏⴳ** (ⵙ ⵜⵍⵉⵎⴰⵏⵜ: Friedrich Wilhelm Joseph Schelling) ⵜⴻⵜⵜⵓⵙⵓⵙⵔⵓ: [ˈfʁiːdʁɪç ˈvɪlhɛlm ˈjoːzɛf ˈʃɛlɪŋ] (ⵉⵍⵓⵍ ⴳ 27 ⵉⵏⵏⴰⵢⵔ 1775 - 20 ⵖⵓⵛⵜ 1854), ⴳ ⵢⴰⵜ ⵜⵉⵣⵉ ⵉⵎⴰⵟⵍⵏ (ⴹⴰⵕⵜ 1812) ⵉⴽⴽⴰ ⵜⵜ ⵉⵏⵏ ⴼⵓⵏ ⵛⵉⵍⵏⴳ, ⵉⴳⴰ ⴰⴼⵍⵙⴰⴼ ⴰⵍⵉⵎⴰⵏ. ⴷⴰ ⵜ ⵉⵙⵔⵓⵙ ⵓⵎⵣⵔⵓⵢ ⴰⵏⴰⵡⴰⵢ ⵏ ⵜⴼⵍⵙⴰⴼⵜ ⴳ ⵢⴰⵜ ⵜⵇⵉⴼⵉⵜ ⵜⴰⵏⴰⵎⵎⴰⵙⵜ ⴳ ⵜⵏⴼⵍⵉⵜ ⵏ ⵜⴼⵉⵍⴰⵡⵜ ⵜⴰⵍⵉⵎⴰⵏⵜ, ⵉⵙⵔⵙ ⵜ ⴳⵔ ⵢⵓⵀⴰⵏ ⴳⵓⵜⵍⵉⴱ ⴼⵉⵅⵜ, ⵏⵏⴰ ⵉⴳⴰⵏ ⴰⵙⵍⵎⴰⴷ ⵏⵏⵙ ⴳ ⵉⵙⴳⴳⵯⴰⵙⵏ ⵏⵏⵙ ⵉⵎⵣⵡⵓⵔⴰ, ⴷ ⵊⵓⵔⵊ ⴼⵉⵍⵀⵉⵍⵎ ⴼⵔⵉⴷⵔⵉⵛ ⵀⵉⴳⵍ, ⴰⵎⴷⵔⴰⵡ ⵏⵏⵙ ⴳ ⵜⴷⴰⵍⴰ ⵏ ⵜⵙⴷⴰⵡⵉⵜ ⵉ ⵢⴰⵜ ⵜⵉⴽⴽⵍⵜ ⴷ ⵓⵎⴷⴷⴰⴽⴽⵯⵍ ⵏⵏⵙ ⴰⵎⵣⵡⴰⵔⵓ ⴷ ⵓⴼⵏⴰ ⵏⵏⵙ ⵙⵓⵔ. ⵉⵜⵜⵓⵙⵉⵜⴳ ⵓⵙⴼⵔⵓ ⵏ ⵜⴼⵍⵙⴰⴼⵜ ⵏ ⵛⵉⵍⵏⴳ ⵣⵓⵏ ⴷ ⴽⵔⴰ ⵏ ⵜⵖⴰⵡⵙⴰ ⵉⵛⵇⵇⴰⵏ ⵙ ⵓⵙⵔⴰⴳ ⵏ ⵜⵓⵎⴰⵙⵜ ⵏⵏⵙ ⵜⴰⵎⵣⵣⵉⴳⵣⵜ.

## ⵥⵕ ⵓⴳⴳⴰⵔ

* ⵢⵓⵀⴰⵏ ⴳⵓⵜⵍⵉⴱ ⴼⵉⵅⵜ
* ⵊⵓⵔⵊ ⴼⵉⵍⵀⵉⵍⵎ ⴼⵔⵉⴷⵔⵉⵛ ⵀⵉⴳⵍ

## ⵉⵙⴰⵖⵓⵍⵏ
ⵉⵎⴰⵏⵡⵉⵍ ⴽⴰⵏⵟ

**ⵉⵎⴰⵏⵡⵉⵍ ⴽⴰⵏⵟ** (ⵙ ⵜⵍⵉⵎⴰⵏⵜ: Immanuel Kant) ⵉⴳⴰ ⵢⴰⵏ ⵓⴼⵍⵙⴰⴼ ⴰⵍⵉⵎⴰⵏ ⵙⴳ ⵜⵊⵕⵎⴰ ⵜⵉⵙ ⵜⴰⵎⵜ ⴷ ⵎⵔⴰⵡ (1724 - 1804). ⵉⵣⵣⵔⵉ ⵜⵓⴷⵔⵜ ⵏⵏⵙ ⴰⴽⴽⵯ ⴳ ⵜⵎⴷⵉⵏⵜ ⵏ ⴽⵓⵏⵉⴳⵙⴱⵉⵔⴳ ⴳ ⵜⴳⵍⴷⵉⵜ ⵏ ⴱⵔⵓⵙⵢⴰ. ⵉⴽⴽⴰ ⵜ ⵉⵏⵏ ⴷ ⴰⵏⴳⴳⴰⵔⵓ ⵏ ⵉⴼⵍⵙⴰⴼⵏ ⵍⵍⵉ ⵉⵍⴰⵏ ⵜⴰⵣⵔⵉⵔⵜ  ⴳ ⵜⴷⵍⵙⴰ ⵜⴰⵡⵕⵓⴱⴱⵉⵜ ⵜⴰⵜⵔⴰⵔⵜ, ⴷ ⵢⴰⵏ ⵙⴳ ⵉⴼⵍⵙⴰⴼⵏ ⵉⵅⴰⵜⴰⵔⵏ ⵏⵏⴰ ⵢⵓⵔⴰⵏ ⴳ ⵜⵥⵕⵓⵙⵙⵏⴰ ⵜⴰⴽⵍⴰⵙⵉⴽⵜ. ⵉⴽⴽⴰ ⵜ ⵉⵏⵏ ⵉⵎⴰⵏⵡⵉⵍ ⴽⴰⵏⵟ ⴷ ⴰⵏⴳⴳⴰⵔⵓ ⵏ ⵉⴼⵍⵙⴰⴼⵏ ⵏ ⵓⵣⵎⵣ ⵏ ⵓⵙⵉⵙⴼⵉⵡ, ⵏⵏⴰ ⵉⵙⵙⵏⵜⵉⵏ ⵙ ⵉⵎⵙⵡⵉⵏⴳⵉⵎⵏ ⵉⴱⵔⵉⵟⴰⵏⵉⵢⵏ ⵊⵓⵏ ⵍⵓⴽ ⴷ ⵊⵓⵔⵊ ⴱⵉⵔⴽⵍⵉ ⴷ ⴷⵉⴼⵉⴷ ⵀⵢⵓⵎ. ⴷ ⵉⵜⵜⵓⵙⵉⵜⴳ ⵎⴰⵙ ⵉⴳⴰ ⴰⵎⵙⵙⵔⵙⵍ ⵏ ⵜⵥⵕⴼⵔⴰⵏⵜ ⴷ ⵜⴼⵉⵍⴰⵡⵜ .

ⵉⵙⵙⵎⵏⵉⴷ ⵉⵎⴰⵏⵡⵉⵍ ⴽⴰⵏⵟ ⵢⴰⵜ ⵜⵎⵓⵖⵍⵉ ⵜⴰⵎⴰⵢⵏⵓⵜ ⴳ ⵜⴼⵍⵙⴰⴼⵜ, ⵜⵣⵔⵉⵔ ⴷ ⴰⵔ ⵓⴽⴰⵏ ⵙⵓⵔ ⵜⴻⵜⵜⵣⵔⵉⵔ ⴳ ⵜⴼⵍⵙⴰⴼⵜ ⵜⴰⵡⵕⵓⴱⴱⵉⵜ ⴰⵔ ⴰⵙⵙ ⴰⴷ; ⵜⴰⵣⵔⵉⵔⵜ ⵏⵏⵙ ⵜⵓⵎⵥ ⵙⴳ  ⵜⵊⵕⵎⴰ 18 ⴰⵔ ⵜⴰⵊⵕⵎⴰ 21. ⵉⴼⵙⵔ ⵉⴳⵉⵜⵏ ⵉⵅⴰⵜⴰⵔⵏ ⴷ ⵉⴷⵙⵍⴰⵏⵏ ⵖⴼ ⵜⵥⵕⵓⵙⵙⵏⴰ, ⴷ ⵉⴳⵉⵜⵏ ⵢⴰⴹⵏ ⵉⵣⴷⵉⵏ ⵙ ⵓⵙⴳⴷ, ⴰⵙⵍⴳⵏ, ⴷ ⵓⵎⵣⵔⵓⵢ.

ⵉⵎⴰ ⵜⴰⵡⵓⵔⵉ ⵏⵏⵙ ⴰⴽⴽⵯ ⵉⵜⵜⵡⴰⵙⵙⵏⵏ ⵜⴳⴰ ⵜⵜ ⴰⴷⵍⵉⵙ ⵏⵏⵙ «ⴰⴼⵔⴰⵏ ⵏ ⵜⴳⵔⵔⴰⵡⵜ ⵜⴰⵎⴰⴷⵡⴰⵏⵜ» ⵏⵏⴰ ⵉⴼⵙⵔ ⴳ ⵓⵙⴳⴳⵯⴰⵙ ⵏ 1781, ⵍⵍⵉⴳ ⵉⵍⵍⴰ ⴳ ⵜⵣⵡⵉⵔⵉ ⵏ ⵚⴹⵉⵎⵔⴰⵡ ⴷ ⵏ ⵓⵙⴳⴳⵯⴰⵙ ⴳ ⵓⵡⵜⴰⵢ ⵏⵏⵙ. ⵉⵣⵔⵔⴰⵡ ⴽⴰⵏⵟ ⴳ ⵓⴷⵍⵉⵙ ⴰⴷ ⴷ ⴰⵔ ⵉⵙⵉⴳⴳⵉⵍ/ ⵉⵜⵜⴱⵇⵇⵇⴰ ⵖⴼ ⵉⵡⵜⵜⴰ/ⵜⵉⴳⴳⵓⵎⵔⵉⵡⵉⵏ ⴷ ⵜⵓⵥⴽⵉⵡⵜ ⵏ ⵜⴳⵔⵔⴰⵡⵜ ⵜⴰⵏⴼⴳⴰⵏⵜ ⵙ ⵢⵉⵖⴼ ⵏⵏⵙ. ⵉⵙⴽⵔ ⴳ ⵓⴷⵍⵉⵙ ⴰⴷ ⵢⴰⵏ ⵓⵣⵖⴰⵏ ⵉⴷⵓⵙⵏ ⵎⴳⴰⵍ ⵜⴼⵉⵔⴳⴰⵎⴰ ⵜⴰⴱⵍⴷⵉⵜ ⴷ ⵜⵥⵕⵓⵙⵙⵏⴰ ⵜⴰⴽⵍⴰⵙⵉⴽⵜ. ⵜⵉⵡⵉⵙⵉⵡⵉⵏ ⵏⵏⵙ ⴰⴽⴽⵯ ⵉⴼⵓⵍⴽⵉⵏ ⴷ ⵜⵉⵏ ⵓⵙⵏⴼⵍⵓⵍ ⵍⵍⴰⵏⵜ ⴳ ⵢⵉⴳⵔ ⴰⴷ ⵙ ⵓⵥⵍⴰⵢ. ⵉⵍⵎⵎⴰ ⵉⴼⵙⵔ ⵉⴳⵉⵜⵏ ⵉⴷⵙⵍⴰⵏⵏ ⵢⴰⴹⵏ ⴳ ⵜⵡⵙⵔⴰ ⵏⵏⵙ, ⴳⵉⵙⵏ ⴰⴷⵍⵉⵙ ⵏⵏⵙ «ⴰⴼⵔⴰⵏ ⵏ ⵜⴳⵔⵔⴰⵡⵜ ⵜⴰⵎⴰⵀⵍⴰⵏⵜ» ⵏⵏⴰ ⴳ ⵉⵛⴰⴱⴱⴰ ⵖⴼ ⵢⵉⴳⵔ ⵏ ⵉⵔⴼⵙⴰⵏ ⴷ ⵓⵏⵓⴳⴳⴰ ⴰⵏⴼⴳⴰⵏ, ⴷ ⵓⴷⵍⵉⵙ ⵏⵏⵙ «ⴰⴼⵔⴰⵏ ⵏ ⵢⵉⴱⴹⵉ» ⵏⵏⴰ ⴳ ⴰⵔ ⵉⵙⵉⴳⴳⵍ ⵅⴼ ⵜⴰⵙⵏⵉⵥⵉⵍⵜ (ⵜⵉⵥⵉⵍⵉⵏ) ⴷ ⵜⵙⵏⵡⵜⵜⴰⵙⵜ(Téléologie).

## ⵥⵕ ⵓⴳⴳⴰⵔ

* ⵜⴰⵥⵕⴽⴰⵏⵟⵜ ⵜⴰⵎⴰⵢⵏⵓⵜ
* ⵜⴰⵙⵏⵡⵜⵜⴰⵙⵜ
* ⵜⴰⵥⵕⵣⵖⴰⵏⵜ

## ⵉⵙⴰⵖⵓⵍⵏ
ⵜⴰⴼⵉⵍⴰⵡⵜ ⵜⴰⵍⵉⵎⴰⵏⵜ

**ⵜⴰⴼⵉⵍⴰⵡⵜ ⵜⴰⵍⵉⵎⴰⵏⵜ** ⴷ ⵢⴰⵏ ⵓⵎⵓⵙⵙⵓ ⴰⴼⵍⵙⴰⴼ ⵏⵏⴰ ⴷ ⵢⵓⵎⴰⵏⵏ ⴳ ⵜⴳⵉⵔⴰ ⵏ ⵜⵊⵕⵎⴰ ⵜⵉⵙ ⵜⴰⵎⵜ ⴷ ⵎⵔⴰⵡ ⴷ ⵜⵣⵡⵉⵔⵉ ⵏ ⵜⵊⵕⵎⴰ ⵜⵉⵙ ⵜⵥⴰ ⴷ ⵎⵔⴰⵡ. ⵜⴼⴼⵓⵖ ⴷ ⴰⵎ ⵢⴰⵜ ⵜⵔⴰⵔⴳⴰⵡⵜ ⵎⴳⴰⵍ ⵏ ⵜⵡⵓⵔⵉ ⵏ ⵉⵎⴰⵏⵡⵉⵍ ⴽⴰⵏⵟ «ⴰⴼⵔⴰⵏ ⵏ ⵜⴳⵔⵔⴰⵡⵜ ⵜⴰⵎⴰⴷⵡⴰⵏⵜ», ⴷ ⵜⴻⵜⵜⵓⵣⴷⴰⵢ ⵙ ⴽⵓ ⵢⴰⵏ ⵙⴳ ⵜⵥⵕⴰⵕⵓⵎⴰⵏⵙⵜ ⴷ ⵜⵙⵔⵜⵉⵜ ⵜⴰⴳⵔⴰⵡⵍⴰⵏⵜ ⵏ ⵓⵣⵎⵣ ⵏ ⵓⵙⵉⵙⴼⵉⵡ ⴰⵡⵕⵓⴱⴱⵉ. ⵉⴱⴷⴷ ⵓⵎⵓⵙⵙⵓ ⴰⴷ ⵖⴼ ⵓⵔⵎⵎⵓⵙ ⵏ «ⵜⴼⵉⵍⴰⵡⵜ» ⵏⵏⴰ ⵉⵙⴷⴷⵉⴷⵏ ⵎⴰⵙ ⴷ ⵜⵉⵎⵥⵍⴰⵢ ⵏ ⵜⵖⴰⵡⵙⵉⵡⵉⵏ ⴱⴷⴷⵏⵜ ⵖⴼ ⵜⴳⴳⴰⵎⴹⵜ (apparence) ⵏⵏⵙⵏⵜ ⵉ ⵜⴳⵔⵔⴰⵡⵜ, ⴷ ⵓⵔ ⴳⵉⵏⵜ ⵜⵉⵎⵥⵍⴰⵢ ⵙⴳ ⵓⵙⴰⵍⴰ ⵏ ⵓⵙⴽⴽⵉⵏ/ⵜⵖⴰⵡⵙⴰ ⵏⵏⴰ ⵉⵍⵍⴰⵏ ⴱⵕⵕⴰ ⵏ ⵓⵔⵎⴰⵙ/ⵜⵏⴰⵎⴰⵥⵜ ⵏⵏⵖ ⵉ ⵜⵖⴰⵡⵙⵉⵡⵉⵏ ⴰⴷ. ⵜⵎⵣⴰⵔⴰⵢ ⵜⴼⵉⵍⴰⵡⵜ ⵏ ⴽⴰⵏⵟ ⴷ ⵜⴼⵉⵍⴰⵡⵜ ⵜⴰⴱⵍⴷⵉⵜ ⵙ ⵎⴰⵙ ⵓⵔ ⵜⵓⴳⵉ ⵜⴰⵏⴳⴰⵏⵜ(ⵜⴰⴽⵎⴰⵎⵜ) ⵙ ⵜⵉⵎⵎⴰⴷ, ⴷ ⵓⵔ ⵜⵙⴼⴼⴰⴷⴰ ⵜⴰⵏⴰⵎⴰⵥⵜ ⵉ ⵜⵉⵍⵍⵉⵜ, ⵎⴰⵛⴰ ⴰⵔ ⵜⵣⴷⴰⵢ ⵜⴰⵎⵓⵙⵜ ⵏ ⵓⵙⴽⴽⵉⵏ ⵙ ⵓⵔⵎⴰⵙ ⵏⵏⵙ. ⵉⴳⴰ ⵓⵎⵓⵙⵙⵓ ⴰⴷ ⵢⴰⵏ ⵓⵎⵓⵙⵙⵓ ⵏⵏⴰ ⴱⴰⵀⵔⴰ ⵉⵙⵜⴰⵡⵀⵎⵎⴰⵏ ⴳ ⵓⵍⵉⵎⴰⵏ ⴳ ⵜⵊⵕⵎⵉⵡⵉⵏ  ⵏ ⵜⵉⵙ ⵜⴰⵎⵜ ⴷ ⵎⵔⴰⵡ ⴷ ⵜⵉⵙ ⵜⵥⴰ ⴷ ⵎⵔⴰⵡ, ⵙⴳ ⵉⵎⵙⵡⵉⵏⴳⵉⵎⵏ ⵏⵏⵙ ⵉⵅⴰⵜⴰⵔⵏ: ⵢⵓⵀⴰⵏ ⴳⵓⵜⵍⵉⴱ ⴼⵉⵅⵜ ⴷ ⵊⵓⵔⵊ ⴼⵉⵍⵀⵉⵍⵎ ⴼⵔⵉⴷⵔⵉⵛ ⵀⵉⴳⵍ.

## ⵥⵕ ⵓⴳⴳⴰⵔ

* ⵜⴰⴼⵉⵍⴰⵡⵜ

## ⵉⵙⴰⵖⵓⵍⵏ
ⴰⵙⵍⴳⵏ ⵏ ⵜⵖⵍⴰⵏⵜ (ⵍⵎⵖⵔⵉⴱ)

**ⴰⵙⵍⴳⵏ ⵏ ⵜⵖⵍⴰⵏⵜ ⵜⴰⵎⵖⵔⵉⴱⵉⵜ** ⵉⴳⴰ ⵢⴰⵏ ⵓⴳⵣⵣⵓⵎ ⵙⴳ ⵓⴹⴰⵀⵉⵕ ⴰⵎⵖⵔⵉⴱⵉ 6 ⴷⵓⵊⴰⵏⴱⵉⵔ 1958 ⵓⵏⵖⵎⵉⵙ ⴰⵎⴰⴷⴷⵓⴷ ⵓⵟⵟⵓⵏ 2394.  ⵙ ⵓⵎⴰⵜⴰ ⴷⴰ ⵜⵜⵎⴰⵜⴰⵢ ⵜⵖⵍⴰⵏⵜ ⵜⴰⵎⵖⵔⵉⴱⵉⵜ ⵙ ⵉⴷⴰⵎⵏ (ⵉⵎⴰⵔⴰⵡⵏ ⵉⵎⵖⵔⴰⴱⵉⵢⵏ) ⵏⵖ ⵜⴰⵍⴰⵍⵉⵜ ⴳ ⵍⵎⵖⵔⵉⴱ. ⵎⴰⵢⴰⴷ ⴷⴰ ⵢⴰⴽⴰ ⴰⵣⵔⴼ ⵉ ⵉⵡⵜⵎⴰⵏ ⴰⴷ ⴼⴽⵏ ⵜⴰⵖⵍⴰⵏⵜ ⵉ ⵜⴰⵔⵡⴰ ⵏⵏⵙⵏ ⴷ ⵜⵎⵖⴰⵔⵉⵏ ⵏⵏⵙⵏ ⵜⴰⵔⵜⵖⵍⴰⵏⵜ ⵜⴰⵎⵖⵔⵉⴱⵉⵜ, ⴰⵙⴷⵖⵉ ⴰⵎⴰⵢⵏⵓ ⵉⴼⴽⴰ ⴰⵣⵔⴼ ⴰⴷ ⵓⵍⴰ ⵉ ⵜⵡⵜⵎⵉⵏ.
ⴰⵡⵜⵜⴰⵙ ⵙⴳ ⵓⵙⴷⵖⵉ ⵉⴽⵛⵎ ⵙⴳ ⵉⵙⵡⴰⵍⴰⵜⵏ ⵏ ⵜⴰⵡⵡⵓⵏⴽⵜ ⵍⵍⵉ ⵉⵣⴷⵉⵏ ⵙ ⵉⵣⵔⴼⴰⵏ ⴷ ⵓⴼⴳⴰⵏ ⴷ ⵓⵙⵙⴱⵖⵙ ⵏ ⵜⵎⵖⴰⵔⵜ, ⴰⵎ ⵜⵓⴳⵔⵉⵡⵜ ⵏ ⵜⵡⵊⴰ ⵜⴰⵎⵖⵔⴰⴱⵉⵜ.
## ⴰⵙⵍⴳⵏ
ⴰⵙⵍⴳⵏ ⵏⵏⴰ ⵢⴰⴽⴽⴰⵏ ⵜⴰⵖⵍⴰⵏⵜ ⵜⴰⵎⵖⵔⵉⴱⵉⵜ ⵉⴼⴼⵖ ⵓⵙⴳⴳⵯⴰⵙ 1958, ⴹⴰⵕⵜ ⵙⵉⵏ ⵉⵙⴳⴳⵯⴰⵙⵏ ⵅⴼ ⵜⵙⵉⵎⴰⵏⵜ ⵏ ⵍⵎⵖⵔⵉⴱ. ⴰⵙⵍⴳⵏ ⵏ ⵜⵖⵍⴰⵏⵜ ⵜⴰⵎⵖⵔⵉⴱⵉⵜ ⵢⵓⵎⴰ ⵙⴰ ⵏ ⵉⴳⵣⵣⵓⵎⵏ ⴷ 46 ⵓⵎⴰⴳⵔⴰⴷ. ⵉⴳⵣⵣⵓⵎⵏ ⵏⵏⵙ ⵉⴷⵙⵍⴰⵏ ⴳⴰⵜⵏⵉⵏ:
### ⵜⴰⵖⵍⴰⵏⵜ ⵙⴳ ⵉⵎⴰⵔⴰⵡⵏ
ⵙⴳ ⵓⵙⴷⵖⵉ ⴰⵎⴳⴳⴰⵔⵓ ⵉ ⵓⵙⵍⴳⵏ ⵉⵜⵜⵓⵙⵏⴼⴰⵍⵏ ⴷ ⵉⵜⵜⵓⵙⵎⵎⴰⴷ ⵙ ⵓⵙⵍⴳⵏ 62.06 ⴰⵎⵣⵣⵓⴳⵣ ⵏ ⵓⴹⴰⵀⵉⵕ ⵏ 1-07-80 ⴰⵙⴳⴳⵯⴰⵙ 2007, ⴷⴰ ⵉⵜⵜⵉⵏⵉ:

### ⵜⴰⵖⵍⴰⵏⵜ ⵙ ⵓⵙⵍⴳⵏ
ⵙ ⵓⵎⵙⴰⵙⴰ ⴰⴽⴷ ⵜⵓⵎⴰⵢⵜ ⵏ ⵓⵎⴰⴳⵔⴰⴷ ⵡⵉⵙⵙ 7, ⴽⵓ ⴰⵔⵔⴰⵡ ⵉⵍⵓⵍ ⴳ ⵍⵎⵖⵔⵉⴱ ⵙⴳ ⵎⵎⴰⵙ ⵜⴰⵎⵖⵔⵉⴱⵉⵜ ⴷ ⴱⴰⴱⴰⵙ ⴰⴱⵕⴰⵏⵉ, ⵉⴳⴰ ⴰⵏⴰⵎⵓⵔ ⴰⵎⵖⵔⵉⴱⵉ, ⵉⵖ ⵉⴳⵉⵡⵔ ⵉⴷ ⴰ ⵃⵉⵏⵏⴰ ⴳ ⵍⵎⵖⵔⵉⴱ ⵉⵄⵍⵎ ⵙⵉⵙ. ⴷ ⴽⵓ ⴰⵔⵔⴰⵡ ⵉⵍⵓⵍ ⴳ ⵍⵎⵖⵔⵉⴱ ⵙⴳ ⵉⵎⴰⵔⴰⵡⵏ ⵓⵔ ⵜⵜⵢⵓⵙⵙⴰⵏ, ⵍⵍⵉ ⵍⵓⵍⵏ ⴹⴰⵕⵜ ⵓⴼⴼⵓⵖ ⵏ ⵓⵙⵍⴳⵏ ⵙ ⵓⵣⵓⴳⵣ,ⴷⴰ ⵉⵜⵜⴳⴰ ⴰⵔⵔⴰⵡ ⴰⵏⵏ ⴷ ⴰⵏⴰⵎⵓⵔ ⴰⵎⵖⵔⵉⴱⵉ. ⵉⵡⵔⵉⴽⵏ ⵍⵍⵉ ⵓⵎⵥⵏ ⵜⴰⵖⵍⴰⵏⵜ ⵜⴰⵎⵖⵔⵉⴱⵉⵜ ⵖⵓⵔⵙⵏ ⵜⴰⵣⵎⵔⵜ ⴰⴷ ⵜⵜⵔⵏ ⵉⵣⵔⴼⴰⵏ ⵏⵏⵙⵏ ⵏⵏⴰ ⵉⵍⵍⴰⵏ ⴷⴰⵔ ⵉⵎⵖⵔⴰⴱⵉⵢⵏ ⵙ ⵓⵥⵓⵕ(ⵙⴳ ⵉⵎⴰⵔⴰⵡⵏ).
### ⵜⴰⵖⵍⴰⵏⵜ ⵜⴰⵢⵓⴳⴰⵏⵜ
ⵉⵡⴷⴰⵏ ⵉⴷ ⴱⵓ ⵜⴰⵖⵍⴰⵏⵜ ⵜⴰⵢⵓⴳⴰⵏⵜ ⵓⵔ ⴷⴰ ⵜⵏⴳⵉⵔⵉⵏ ⴷ ⵜⵖⵍⴰⵏⵜ ⵜⴰⵎⵖⵔⵉⴱⵉⵜ. ⵎⵇⵇⴰⵔ ⵖⵎⴽⴰ ⵏⵏ ⵜⵣⵎⵔ ⴰⴷ ⵜⴰⵡⴽ ⵉⵎⵓⴽⵔⵉⵙⵏ ⵉ ⵎⵉⴷⴷⵏ ⵏⵏⴰ ⵟⵟⴼⵏ ⵜⵖⵍⴰⵏⵜ ⵏ ⵜⵎⴰⵣⵉⵔⵜ ⵍⵍⵉⴳ ⵣⴷⵖⵏ ⴷ ⵓⵔ ⵜⵙⵙⵏⵜⵉⵎ ⵉ ⵉⵏⴰⵎⵓⵔⵏ ⵏⵏⵙ ⴰⴷ ⵟⵟⴰⴼⵏ ⴽⵔⴰ ⵜⵖⵍⴰⵏⵜ ⵢⴰⴹⵏⵉⵏ. ⵍⵎⵖⵔⵉⴱ ⵓⵔ ⴷⴰⵔⵙ ⵉⵍⵉ ⵓⵎⵓⴽⵔⵉⵙ ⵎⴰⵛⴰ ⴰⵎ ⵊⴰⴱⵓⵏ ⴷ ⴽⵓⵔⵢⴰ ⵜⵉⴼⴼⵓⵙⵜ ⵓⵔ ⴷⴰ ⵜⵙⵙⵏⵜⵉⵎ ⵜⴰⵖⵍⴰⵏⵜ ⵜⴰⵢⵓⴳⴰⵏⵜ.
## ⵉⵙⴰⵖⵓⵍⵏ

ⴰⵙⵎⵉⵍ:ⴰⵣⵔⴼ
ⴰⵙⵎⵉⵍ:ⴰⵣⵔⴼ ⴰⵎⵖⵔⵉⴱⵉ
ⴰⵙⵎⵉⵍ:ⵜⴰⵏⴱⴹⴰⵢⵜ ⴳ ⵍⵎⵖⵔⵉⴱ
ⴰⵙⵎⵉⵍ:ⵜⴰⵏⴱⴰⴹⵜ ⵏ ⵍⵎⵖⵔⵉⴱ
ⴰⵙⵎⵉⵍ:ⵍⵎⵖⵔⵉⴱ
ⴰⵏⵍⵍⵉ

**ⴰⵏⵍⵍⵉ** ⵏⵖ **ⵎⴰⵍⵍⵅⴼ**  (ⵏⵖ ⴰⴳⵓⴳⵍⵍⵅⴼ ⵏⵖ ⴰⵍⵍⵅⴼ ⴰⵏⴳⴳⴰⵔⵓ) (ⵙ ⵜⵏⴳⵍⵉⵣⵜ: Cerebrum), ⵉⵜⵜⵓⵙⵉⵜⴳ ⴰⵎ ⵓⴳⵣⵣⵓⵎ ⴰⴽⴽⵯ ⵉⵎⵇⵇⵓⵔⵏ ⴳ ⵡⴰⵍⵍⵅⴼ, ⵍⵍⵉⴳ ⵢⵓⵎⴰ ⵜⵉⴼⵔⴽⵉⵜ ⵜⴰⵏⵍⵍⴰⵏⵜ (ⵉⵥⵍⵉⵏ ⵙ ⵙⵉⵏ ⵏ ⵉⵣⴳⵏⵛⴰⵎⵎⴰⵜⵏ ⵉⵏⵍⵍⴰⵏⵏ) ⴷ ⴰⵡⴷ ⵜⵓⴳⴷⵜ ⵏ ⵜⵓⵥⴽⵉⵡⵉⵏ ⵏ ⵜⴷⵓⴼⵔⴽⵉⵜ, ⴳⵉⵙⵏⵜ ⴰⵀⵉⴱⴱⵓⴽⴰⵎⴱ/ⴰⵣⵣⵓⵎⵔ (ⴰⵍⵍⵅⴼ), ⴷ ⵉⴳⵔⵓⵣⵏ ⵏ ⵜⵙⵉⵍⴰⵡⵉⵏ, ⴷ ⵜⴳⵍⵍⴰⵜ ⵜⴰⵎⵙⴽⴹⴰⵢⵜ.

ⴳ ⵡⴰⵍⵍⵅⴼ ⴰⵏⴼⴳⴰⵏ, ⵉⴳⴰ ⵓⵏⵍⵍⵉ ⵜⴰⵎⵏⴰⴹⵜ ⵜⴰⵏⴰⴼⵍⵍⴰⵜ ⵏ ⵡⴰⵍⵍⴰⵍ ⴰⵏⵣⵍⵓⵎ ⴰⵏⴰⵎⵎⴰⵙ. ⴷ ⴷⴰ ⴷ ⵉⵜⵜⵏⵓⵍⴼⵓ/ⵉⵜⵜⵏⴽⴰⵔ ⵓⵏⵍⵍⵉ ⴷⴰⵜ ⵏ ⵜⵍⴰⵍⵉⵜ (ⴳ ⵜⵉⵣⵉ ⵏ ⵜⵏⴼⵍⵉⵜ ⵜⴰⵎⴱⵔⵢⵓⵏⵉⵜ) ⵙⴳ ⵓⵣⵔⵍⵍⵅⴼ.

ⴳ ⵜⵎⵙⵓⵟⴰⴹ, ⴷⴰ ⵉⵜⵜⵏⴼⵍⴰⵢ ⵓⴳⵓⴳⵍⵍⵅⴼ ⵏ ⵜⴰⴷⴰⵡⵜ, ⵏⵖ ⴰⵢⵏⵏⴰ ⵉⵜⵜⵡⴰⵙⵙⵏⵏ ⵙ "ⵜⵉⵎⴷⵍⵜ", ⴰⴼⴰⴷ ⴰⴷ ⵉⵙⵙⵉⵍⵖ ⵜⵉⴼⵔⴽⵉⵜ ⵜⴰⵏⵍⵍⴰⵏⵜ, ⴳ ⵜⵉⵣⵉ ⵍⵍⵉ ⴳ ⴰⵔ ⵉⵜⵜⵓⵖⵓⵍ ⵓⴳⵓⴳⵍⵍⵅⴼ ⴰⴷⵉⵙⴰⵏ, ⵏⵖ "ⵜⴰⴷⵓⵎⴷⵍⵜ" (Subpallium), ⵖⵔ ⵉⴳⵔⵓⵣⵏ ⵏ ⵜⵙⵉⵍⴰⵡⵉⵏ. ⵎⴽⵍⵍⵉ ⵉⵜⵜⵓⴱⴹⴰ ⵡⴰⵍⵍⵅⴼ ⴰⵡⴷ ⵏⵜⵜⴰ ⵖⴼ ⵙⵉⵏ ⵉⵣⴳⵏⵛⴰⵎⵎⴰⵜⵏ ⵉⵏⵍⵍⴰⵏⵏ, ⴰⴼⴰⵙⵉ ⴷ ⵓⵥⵍⵎⴰⴹ, ⵍⵍⵉ ⴳⴰⵏⵉⵏ ⵜⵉⵏⴳⴳⵯⴰ ⵙ ⵜⵎⵡⴰⵥⵜ (ⵄⵍⴰⵢⵏ).

## ⵥⵕ ⵓⴳⴳⴰⵔ

* ⵜⴰⵍⴳⴰⵎⵜ ⵏ ⵜⵎⵏⴰⴹⵉⵏ ⴳ ⵡⴰⵍⵍⵅⴼ ⴰⵏⴼⴳⴰⵏ

## ⵉⵙⴰⵖⵓⵍⵏ
ⵜⵓⴳⵔⵉⵡⵜ ⵏ ⵜⵡⵓⵔⵉ ⵜⴰⵎⵖⵔⵉⴱⵉⵜ

**ⵜⵓⴳⵔⵉⵡⵜ ⵏ ⵜⵡⵓⵔⵉ** ⵜⴳⴰ ⴰⴹⵕⵉⵚ ⴰⵙⵍⴳⴰⵏ ⵏⵏⴰ ⵉⵎⵎⴰⵍⵏ ⵉⵍⴳⴰⵎⵏ ⴷ ⵜⵙⵉⵍⴰ ⵉⵣⴷⵉⵏ ⵙ ⵓⵙⵏⵎⴰⵍⴰ ⵏ ⵜⵖⴰⵔⵉⵡⵉⵏ ⵜⵉⵏⴰⵎⵓⵏⵉⵏ ⴰⴳⵏⵙⵓ ⵏ ⵜⵔⵎⵉⵙⵜ ⴷ ⵓⴳⵏⵙ ⵏ ⵓⴳⴰⴷⴰⵣ ⵏ ⵜⵡⵓⵔⵉ.
## ⴰⵙⴽⵙⵓ ⴰⵎⵣⴰⵔⴰⵢ
**ⵜⵓⴳⵔⵉⵡⵜ ⵏ ⵜⵡⵓⵔⵉ ⵜⴰⵎⵖⵔⵉⴱⵉⵜ** ⴷ ⴰⵣⵣⵔⴰⴼ ⵏⵏⴰ ⵉⵙⵡⵓⴷⴷⵓⵏ ⵜⵖⴰⵔⵉⵡⵉⵏ ⵏ ⵜⵡⵓⵔⵉ ⴳ ⵍⵎⵖⵔⵉⵖ ⵙⵍⴰⵡⴰⵏ ⴰⴽⴽⵯ ⵉⴳⵔ ⵓⵙⵍⵉⴳ. ⵉⵙⵏⵜⵉ ⵓⵣⵣⵔⴰⴼ ⴰⵏⴰⵡⵓⵔⴰⵏ ⴳ ⵍⵎⵖⵔⵉⴱ ⵙⴳ ⵓⵙⵍⴳⵏ ⵏ ⵜⵡⵓⵔⵉ ⵉⴼⴼⵖ ⴳ 1936, ⵏⵏⴰ ⵉⴼⴼⵓⵖ ⵃⵎⴰ ⴰⴷ ⵉⵙⵓⴷⵙ ⴽⵔⴰ ⴳ ⵉⵣⵔⴼⴰⵏ ⵏ ⵉⵎⵙⵡⵓⵔⵉⵏ, ⵎⵇⵇⴰⵔ ⵓⵔ ⵢⵓⴷⴰ. ⴳ ⵓⵙⴳⴳⵯⴰⵙ 1960 ⵉⴼⴼⵓⵖ ⵢⴰⵏ ⵓⵙⵍⴳⵏ ⴰⵎⴰⵢⵏⵓ ⵢⵓⵎⴰ ⵜⵓⴳⵜⵜ ⵏ ⵉⴹⵕⵉⵚⵏ ⵉⵙⵍⴳⴰⵏⵏ ⴳ ⵢⴰⵏ.
ⵉⵛⵍⴽⴰ ⵜ ⵉⴷ ⵓⵙⵏⴼⵍ ⴷ ⵓⵙⴱⵓⵖⵍⵓ ⴰⵔ 2003, ⵍⵍⵉⴳ ⵜⴼⴼⵓⵖ **"ⵜⵓⴳⵔⵉⵡⵜ ⵏ ⵜⵡⵓⵔⵉ ⵜⴰⵎⵖⵔⵉⴱⵉⵜ"** ⵍⵍⵉ ⵢⵓⵎⴰⵏ ⴰⴽⴽⵯ ⵉⴳⵔ ⵏ ⵜⵡⵓⵔⵉ. ⴰⴼⴰⴷ ⴰⴷ ⵉⵍⵍⵉ ⵢⴰⵏ ⵓⵙⵖⵓⴷⵓ ⵏ ⵉⵣⵔⴼⴰⵏ ⵏ ⵉⵎⵙⵡⵓⵔⵉⵏ ⴷ ⵓⵙⵏⵎⴰⵍⴰ ⵏ ⵜⵖⴰⵔⵉⵡⵉⵏ ⵏ ⵜⵡⵓⵔⵉ ⵏⴳⵔ ⵉⴷ ⴱⴰⴱ ⵏ ⵜⵡⵓⵔⵉ ⴷ ⵉⵎⵙⵡⵓⵔⵉⵏ ⵙ ⵜⵖⴰⵔⴰⵙⵜ ⵉⴼⵓⵍⴽⵉⵏ. ⵜⵓⴳⵔⵉⵡⵜ ⵏ ⵜⵡⵓⵔⵉ ⵜⵙⵓⵡⵓⵜⵜⴰ ⵜⵙⵔⴰⴳⵉⵏ ⵏ ⵜⵡⵓⵔⵉ, ⵉⵣⵔⴼⴰⵏ ⵏ ⵜⵉⵙⴷⵏⴰⵏ, ⵉⵎⵙⵡⵓⵔⵉⵏ ⵉⴱⵕⵕⴰⵏⵉⵢⵏ, ⴷ ⵜⵓⴳⵜⵜ ⵏ ⵉⵎⵔⵉⵙⵏ.
ⵙⴳ ⵎⴰⴷ ⵜⴼⴼⵖ ⵜⵓⴳⵔⵉⵡⵜ ⴰⴷ, ⵣⵔⵉⵏ ⵖⵉⴼⵙ ⵜⵓⴳⵜⵜ ⵏ ⵉⵙⵏⴼⴰⵍⵏ ⵃⵎⴰ ⴰⴷ ⵜⵣⵉⴳⵉⵣ ⵓⵙⴱⵓⵖⵍⵓ ⴰⴷⵎⵙⴰⵏ ⴷ ⵓⵏⴰⵎⵓⵏ. ⴰⵎ ⵜⵉⵏ ⵏⵏⴰ ⵉⵇⵇⵏ ⵙ ⵉⵣⵔⴼⴰⵏ ⵏ ⵉⵎⵙⵡⵓⵔⵉⵏ ⵉⵔⵏⴳⵔⴰⵡⵏ ⴷ ⵜⵎⵙⵡⵓⵔⵉⵜ(ⵜⵙⴷⵏⴰ ⵉⵙⵡⵓⵔⵉⵏ), ⴰⵙⵖⵓⴷⵓ ⵏ ⵓⵎⴰⵜⵔ ⵏ ⵓⵣⵓⴳⵣ ⵏⵏⵙ. ⴰⵡⵜⵜⴰⵙ ⵏ ⵜⴳⵔⵉⵡⵜ ⴰⴷ ⵉⴳⴰ ⵜ ⴰⵇⵇⵏ ⵏ ⵉⵙⵙⴰⵔⵏ ⵏ ⵜⵙⵓⵜⴰ ⴷ ⵜⵉⴽⴽⵉ ⵏ ⵜⴰⵣⵣⵔⴰⴼⵜ ⴳ ⵜⵎⵏⴰⴹⵜ ⵏ ⵜⵡⵓⵔⵉ.
## ⵜⴰⵙⴽⵜⵓⵔⵜ ⵜⴰⵎⴰⵜⵜⴰⵢⵜ
ⵢⵓⵎⴰ ⵓⴹⴰⵀⵉⵕ ⵓⵟⵟⵓⵏ 1.03.194 ⵉⴼⴼⵖ ⴳ 14 ⵕⴰⵊⴰⴱ 1424 ⴰⵀⵉⵊⵔⵉ(11 ⴷⵓⵊⴰⵏⴱⵉⵔ 2003) ⴰⵙⵙⵣⵓⴳⵣ ⵏ ⵓⵙⵍⴳⵏ ⴰⵙⵏⵎⴰⵍⴰⵏ ⵉ ⵜⴳⵔⵉⵡⵜ ⵏ ⵜⵡⵓⵔⵉ ⵙⴳ ⵜⴰⵙⵜⵓⵜ ⵙ ⵙⴰ ⵉⴷⵍⵉⵙⵏ:
* ⴰⴷⵍⵉⵙ ⴰⵎⵣⵡⴰⵔⵓ: ⵜⴰⵎⵢⴰⵇⵇⴰⵏⵉⵏ ⵉⵣⴷⵉⵏ ⵙ ⵜⵡⵓⵔⵉ
*ⴰⴷⵍⵉⵙ ⵡⵉⵙⵙ ⵙⵉⵏ: ⵜⵉⴼⴰⴷⵉⵡⵉⵏ ⵏ ⵜⵡⵓⵔⵉ ⴷ ⵜⵖⵔⴰⴷ ⵏ ⵓⵎⵙⵡⵓⵔⵉ
*ⴰⴷⵍⵉⵙ ⵡⵉⵙⵙ ⴽⵕⴰⴹ: ⵉⵏⵎⵓⵍⵍⴰ ⴷ ⵉⵎⵓⵔⴰ ⵏ ⵉⵎⵙⵡⵓⵔⵉⵏ ⴷ ⵜⵙⵇⵇⵉⵎⵜ ⵏ ⵜⵎⵙⵙⵏⵜⵉⵜ ⴷ ⵉⵙⵎⴷⵢⴰⵏ ⵏ ⵉⵏⵎⵓⵍⵍⴰ ⴰⴳⵏⵙⵓ ⵏ ⵜⵎⵙⵙⵏⵜⵉⵜ
*ⴰⴷⵍⵉⵙ ⵡⵉⵙⵙ ⴽⴽⵓⵥ: ⵜⴰⵏⴳⵔⵜ ⴳ ⵓⵙⵎⵔⵙ ⴷ ⵓⵙⵡⵓⵔⵉ ⵏ ⵉⵎⵙⵡⵓⵔⵉⵏ
*ⴰⴷⵍⵉⵙ ⵡⵉⵙⵙ  ⵙⵎⵎⵓⵙ: ⵉⵎⴰⵙⵙⵏ ⵏ ⵓⵎⴰⵜⵔ 
*ⴰⴷⵍⵉⵙ ⵡⵉⵙⵙ ⵚⴹⵉⵚ: ⴰⴼⵓⴽⴽⵓ ⵏ ⵜⵔⴰⴱⴱⵓⵜ ⵏ ⵉⵎⵅⵓⵎⴱⴰⵔ ⴳ ⵜⵡⵓⵔⵉ 
*ⴰⴷⵍⵉⵙ ⵡⵉⵙⵙ ⵙⴰ: ⵉⵙⴱⴷⴷⴰⴷⵏ ⵉⵎⵙⴳⵔⴰⵏ

## ⵉⵙⴰⵖⵓⵍⵏ
ⴰⵣⵔⵍⵍⵅⴼ

**ⴰⵣⵔⵍⵍⵅⴼ** ⵏⵖ **ⵜⴰⵜⵍⵍⵅⴼⵜ** (ⵙ ⵜⵏⴳⵍⵉⵣⵜ: Prosencephalon) ⴳ ⵜⵙⵏⴳⵣⵎⵜ ⵏ ⵡⴰⵍⵍⵅⴼⵉⵡⵏ ⵏ ⵜⵎⵙⵖⵍⴰⵍⵉⵏ, ⵉⵜⵜⵓⵙⵏⵎⴰⵍ ⴰⵎ ⵢⴰⵏ ⵓⴳⵣⵣⵓⵎ ⴰⵇⵏⵇⵓⴱⴰⵏ (ⴰⵎⵣⵡⴰⵔⵓ/ⴰⵏⴰⴼⵍⵍⴰ ⴰⵎⵣⵡⴰⵔⵓ) ⵏ ⵡⴰⵍⵍⵅⴼ.

ⴷⴰ ⵉⵜⵜⵏⴱⴰⴹ ⵓⵣⵔⵍⵍⵅⴼ ⵖⴼ ⵎⵏⵏⴰⵡⵜ ⵜⵡⵓⵔⵉⵡⵉⵏ ⵜⵉⵙⵏⵓⴷⵔⴰⵏⵉⵏ, ⴳⵉⵙⵏⵜ: ⵜⴰⵣⵖⵍⵜ ⵏ ⵜⴼⴽⴽⴰ, ⵜⵉⵙⵖⴰⵏ ⵜⵉⵔⵉⵙⴰⵏⵉⵏ, ⵓⵜⵛⵉ ⴷ ⵢⵉⴹⵙ, ⴷ ⵓⵙⵏⴼⴰⵍⵉ(ⴰⵙⵓⴼⵖ/ⴰⵙⵓⵎⴰⵏ) ⵏ ⵜⵓⴼⵔⴰⵢⵉⵏ.

## ⵥⵕ ⵓⴳⴳⴰⵔ

* ⴰⵍⵍⴰⵍ ⴰⵏⵣⵍⵓⵎ ⴰⵏⴰⵎⵎⴰⵙ

## ⵉⵙⴰⵖⵓⵍⵏ
ⵜⴰⴳⵍⵍⴰⵜ ⵜⴰⵎⵙⴽⴹⴰⵢⵜ

**ⵜⴰⴳⵍⵍⴰⵜ ⵜⴰⵎⵙⴽⴹⴰⵢⵜ** (ⵙ ⵜⵏⴳⵍⵉⵣⵜ: Olfactory bulb) ⵜⴳⴰ ⵢⴰⵜ ⵜⵓⵥⴽⵉⵡⵜ ⵜⴰⵏⵣⵍⵓⵎⵜ ⵉⵍⵍⴰⵏ ⴳ ⵓⵣⵔⵍⵍⵅⴼ ⵏ  ⵜⵎⵙⵖⵍⴰⵍⵉⵏ, ⵜⵣⴷⵉ ⴷ ⵜⴽⴹⵉ, ⵏⵏⴰ ⵉⴳⴰⵏ ⵜⵏⴰⵎⴰⵥⵜ ⵏ ⵉⵍⵍⵉⴼⵏ.

ⴷⴰ ⵜⴻⵜⵜⴰⵣⵏ (ⵜⴰⴳⵍⵍⴰⵜ ⴰⴷ) ⵓⵎⵍⴰⵏ ⵉⵎⵙⴽⴹⴰⵢⵏ ⴰⴼⴰⴷ ⴰⴷ ⵜⵜⵓⵙⵎⴽⵍⵏ ⵓⴳⴳⴰⵔ ⴳ ⵢⵉⵎⵏⴳⵉ (Amygdala), ⴷ ⵜⴼⵔⴽⵉⵜ ⵜⴰⵀⵢⵓⵏⵉⵔⴰⵏⵜ/ⵜⴰⵀⵢⵓⵡⵔⵏⴰⵏⵜ, ⴷ ⵡⴰⵣⵣⵓⵎⵔ, ⴷ ⴰⵔ ⵜⵜⵓⵔⴰⵔⵏ ⵓⵎⵍⴰⵏ ⴰⴷ ⵢⴰⵜ ⵜⵉⵍⴰⵍⵜ ⴳ ⵜⴼⵓⵔⴰⵢⵜ (ⵜⴰⵎⴰⵔⴰⵢⵜ), ⵜⵉⵎⴽⵜⵉⵜ, ⴷ ⵓⵍⵎⵎⵓⴷ.
[thumb|ⵢⴰⵜ ⵜⵡⵍⴰⴼⵜ ⵏ ⵓⵍⵓⴳⵏ ⵏ ⵡⴰⵍⵍⵅⴼ ⴳ ⵓⴷⵍⵉⵙ ⵏ ⴼⴰⴱⵔⵉⴽⴰ ⵏ ⵓⵙⴳⴳⵯⴰⵙ ⵏ 1543 ⵏ ⵓⵎⴰⵔⴰ [ⴰⵏⴷⵔⵢⴰⵙ ⴼⵉⵣⴰⵍⵢⵓⵙ. ]]

## ⵥⵕ ⵓⴳⴳⴰⵔ

* ⴰⵍⵍⵅⴼ ⴰⵏⴼⴳⴰⵏ

## ⵉⵙⴰⵖⵓⵍⵏ
ⵜⵉⴼⵔⴽⵉⵜ ⵜⴰⵀⵢⵓⵏⵉⵔⴰⵏⵜ

ⵜⴳⴰ **ⵜⴼⵔⴽⵉⵜ ⵜⴰⵀⵢⵓⵏⵉⵔⴰⵏⵜ** (ⵙ ⵜⵏⴳⵍⵉⵣⵜ:orbitofrontal cortex/OFC) ⵢⴰⵜ ⵜⵎⵏⴰⴹⵜ ⴳ ⵜⴼⵔⴽⵉⵜ ⵜⴰⵣⵔⵏⵉⵔⴰⵏⵜ ⴳ ⵜⵃⵔⵓⵣⵉⵏ ⵜⵉⵏⵉⵔⴰⵏⵉⵏ ⵏ ⵡⴰⵍⵍⵅⴼ, ⴷ ⴷⴰ ⵜⴷⵔⵔⵓ ⴳ ⵜⵎⵀⵍⵜ ⵜⴰⵏⴰⵎⴰⵥⵜ ⵏ ⵓⵙⵜⴰⵢ ⵏ ⵜⵖⵜⴰⵙⵉⵏ. ⴷⴰ ⵜⴻⵜⵜⵓⵙⵉⵍⵖ ⵜⴼⵔⴽⵉⵜ ⴰⴷ ⴷⴰⵔ ⵜⵉⴳⵊⴷⴰⵏⵉⵏ/ⵉⵎⵣⵡⵓⵔⴰ ⵉⵔⵎⴰⴷⴰⵏⵏ (Non-human primates) ⵙⴳ ⵜⵎⵏⴰⴹⵉⵏ ⵏ ⵜⴼⵔⴽⵉⵜ ⵜⴰⵎⵙⵎⵓⵏⵜ (ⵜⵉⵎⵏⴰⴹⵉⵏ ⵏ ⴱⵕⵓⴹⵎⴰⵏ 11, 12, ⴷ 13); ⵉⵎⵎⴰ ⴷⴰⵔ ⵓⵎⴰⴷⴰⵏ(بشر), ⴷⴰ ⵜⴻⵜⵜⵓⵙⵉⵍⵖ ⵙⴳ ⵜⵎⵏⴰⴹⵉⵏ ⵏ ⴱⵕⵓⴹⵎⴰⵏ 10, 11, ⴷ 47.

## ⵥⵕ ⵓⴳⴳⴰⵔ

* ⵜⴰⵎⵏⴰⴹⵜ ⵏ ⴱⵕⵓⴹⵎⴰⵏ

thumb|ⴰⵙⵓⵍⴼ ⵙ ⵓⵏⴳⵏⴳ ⴰⵎⵖⵏⴰⵟⵉⵚ ⵏ ⵜⴼⵔⴽⵉⵜ ⵜⴰⵀⵢⵓⵏⵉⵔⴰⵏⵜ.

## ⵉⵙⴰⵖⵓⵍⵏ
ⴰⵣⵣⵓⵎⵔ (ⴰⵍⵍⵅⴼ)

**ⴰⵣⵣⵓⵎⵔ** (ⵙ ⵜⵏⴳⵍⵉⵣⵜ: Hippocampus) ⵉⴳⴰ ⵢⴰⵜ ⵜⵓⵥⴽⵉⵡⵜ ⴳ ⵓⴳⵓⴳⵍⵍⵅⴼ ⵖⵓⵔ ⵜⵉⵎⵙⵓⵟⴰⴹ. ⵢⴰⵎⵓ ⵙ ⵓⵥⵍⴰⵢ ⵖⵔ ⵡⴰⵍⵍⴰⵍ ⴰⵡⴳⵉⵜ (Limbic system), ⴷ ⴰⵔ ⵉⵜⵜⵓⵔⴰⵔ ⵜⵉⵍⴰⵍⵜ ⵜⴰⵅⴰⵜⴰⵔⵜ ⴳ ⵜⵎⴽⵜⵉⵜ ⴷ ⵢⵉⵏⵉⴳ ⴰⵎⵙⴰⵢⵔⴰⵔ (ⵜⴰⵏⴰⵎⴰⵥⵜ ⵜⴰⵎⵙⴰⵢⵔⴰⵔⵜ).

ⵎⴰⵛⴰ ⵖⵓⵔ ⵓⴼⴳⴰⵏ ⴷ ⵉⵎⵣⵡⵓⵔⴰ ⵢⴰⴹⵏⵉⵏ, ⴰⵣⵣⵓⵎⵔ ⵉⵣⴳⴰ ⴳ ⵜⵃⵔⵓⵣⵜ ⵜⴰⵎⵟⵟⵉⵟⵡⴰⵏⵜ ⵜⴰⵎⵓⵥⵓⵏⵜ, ⴷⴷⴰⵡ ⵏ ⵓⵣⵓⵔ ⵏ ⵜⴼⵔⴽⵉⵜ ⵜⴰⵏⵍⵍⴰⵏⵜ, ⴷ ⵏⵏⵉⴳ ⵏ ⵓⵙⵎⵓⵜⵜⵍ/ⵓⴽⵍⴽⵎ ⴰⵎⵟⵟⵉⵟⵡⴰⵏ ⵡⵉⵙ ⵙⵎⵎⵓⵙ (T5).

## ⵥⵕ ⴰⵡⴷ

* ⵉⵎⵣⵡⵓⵔⴰ
* ⴰⵍⵍⴰⵍ ⴰⵡⴳⵉⵜ

## ⵉⵙⴰⵖⵓⵍⵏ
ⵉⵎⵣⵡⵓⵔⴰ

**ⵉⵎⵣⵡⵓⵔⴰ** ⵏⵖ **ⵜⵉⴳⵊⴷⴰⵏⵉⵏ** (ⵙ ⵜⵏⴳⵍⵉⵣⵜ: Primates) ⴳⴰⵏ ⵢⴰⵜ ⵜⵙⴽⵯⴼⵍⵜ ⴳ ⵓⵙⵎⵉⵍ ⵏ ⵜⵎⵙⵓⵟⴰⴹ, ⵜⵓⵎⴰ ⵉⴱⴽⴰⵏ ⴷ ⵉⵣⵔⵉⴱⴽⴰⵏ. ⵜⵏⴼⵍ ⵜⴳⵔⵓⵎⵎⴰ ⴰⴷ ⵙⴳ ⵉⵎⴰⵔⴰⵡⵏ ⵉⵎⵏⵣⴰ ⵉⵎⵙⴰⴷⴷⴰⴳⵏ (ⵉⵎⵣⴷⴰⵖⵏ ⵏ ⵜⴰⴷⴷⴰⴳⵉⵏ) ⵍⵍⵉ ⵉⴷⴷⵔⵏ ⴳ ⵜⴰⴳⴰⵏⵉⵏ ⵜⵉⵎⵏⴰⵏⴰⴹⵉⵏ; ⴷ ⴼⴰⵡⵏⵜ ⵜⵙⴼⵍⵙⵉⵏ ⵏ ⵜⵓⴳⴷⵜ ⴳⵉⵙⵏ ⴰⵎⵎ  ⴽⵔⴰ ⵏ ⵜⵢⴰⴼⵓⵜ ⵏ ⵓⵎⵙⴰⵙⴰ/ⵓⵎⵢⴰⵣⴳⴰ ⴰⴽⴷ ⵜⵓⴷⵔⵜ ⴳ ⵜⵡⵏⵏⴰⴹⵜ ⴰⴷ ⵉⵛⵇⵇⴰⵏ. ⴰⵏⴰⵡⵏ ⴰⴽⴽⵯ ⵏ ⵉⵎⵣⵡⵓⵔⴰ ⵍⵍⵉ ⵉⵙⵓⵍⵏ ⴳⴰⵏ ⵉⵎⵙⴰⴷⴷⴰⴳⵏ ⵎⵇⵇⴰⵔ ⵙ ⵓⴳⵣⵣⵓⵎ, ⴰⴱⵍⴰ ⴽⵔⴰ ⵉⴷⵔⵓⵙⵏ ⵍⵍⵉ ⵉⴼⵍⵏ ⵜⵓⴷⵔⵜ ⵖⴼ ⵉⴼⵉⵜⵡⴰⵏ.

## ⵥⵕ ⴰⵡⴷ

* ⵜⵉⵎⵙⵓⵟⴰⴹ

## ⵉⵙⴰⵖⵓⵍⵏ
ⵡⵉⴽⵉⵙⴼⴽⴰ

**ⵡⵉⴽⵉⵙⴼⴽⴰ** ⵉⴳⴰ ⵢⴰⵏ ⵓⵙⵏⴼⴰⵔ ⵉⵡⴰⵜⵜⵙⵏ ⴰⵙⵏⵓⵍⴼⵓ ⵏ ⵢⴰⵜ ⵜⵙⵉⵍⴰ ⵏ ⵉⵙⴼⴽⴰ ⵉⵍⴻⵍⵍⵉⵢⵏ ⵅⴼ ⵓⵎⴰⴹⴰⵍ ⵏⵏⴰ ⵙ ⵉⵥⴹⴰⵕ ⵓⴼⴳⴰⵏ ⵓⵍⴰ ⴽⵔⴰ ⵏ ⵓⵙⵍⴽⵉⵎ/ⵡⴰⵍⵍⴰⵍ ⴰⴷ ⵜⵏ ⵖⵔⵉⵏ ⴷ ⴰⴷ ⵜⵏ ⵙⵏⴼⵍⵏ ⵙ ⵓⵎⴳⴰⴷⴷⴰ. ⵔⴰⴷ ⵜⴼⴽ ⵉⵙⴼⴽⴰ ⵙ ⵜⵓⵜⵍⴰⵢⵉⵏ ⴰⴽⴽⵯ ⵏ ⵉⵙⵏⴼⴰⵔⵏ ⵏ ⵡⵉⴽⵉⵎⵉⴷⵢⴰ, ⴷ ⴰⴷ ⵜⴰⵊⵊ ⴰⵡⴰⴹ ⴰⵏⴰⵎⵎⴰⵙ ⵖⵔ ⵉⵙⴼⴽⴰ ⵣⵓⵏ ⴷ ⵎⴰ ⵉⵙⴽⴰⵔ ⵓⵙⵏⴼⴰⵔ ⵏ ⵡⵉⴽⵉⵎⵉⴷⵢⴰ ⴽⵓⵎⵏⵣ ⵉ ⵉⴼⴰⵢⵍⵓⵜⵏ. ⴰⵙⵏⴼⴰⵔ ⴰⴷ ⴷⴰ ⵜ ⵜⵙⵡⵓⴷⴷⵓ ⵜⵎⵔⵙⵍⵜ ⵏ ⵡⵉⴽⵉⵎⵉⴷⵢⴰ ⵉⴳ ⵢⴰⵏ ⵙⴳ ⵉⵙⵏⴼⴰⵔⵏ ⵍⵍⵉ ⵉⵣⴷⵉⵏ ⴷ ⵡⵉⴽⵉⴱⵉⴷⵢⴰ ⴰⵙⴰⵎⵓ ⵉⵍⴻⵍⵍⵉ. ⵉⵜⵜⵓⵙⵏⵓⵍⴼⴰ ⵓⵙⵏⴼⴰⵔ ⴰⴷ ⵙ ⵓⵙⵥⵕⴼ ⵙⴳ ⵜⴽⵛⵉⵢⵉⵏ/ⵜⵡⵙⵉⵡⵉⵏ ⵏⵏⴰ ⵉⴼⴽⴰ ⵓⵙⵉⵏⴰⴳ ⵏ ⵡⴰⵍⵉⵏ ⵏ ⵜⵖⵉⵙⵜ ⵜⴰⵙⵎⴳⵓⵔⵜ, ⴷ ⵜⵎⵔⵙⵍⵜ ⵏ ⴳⵓⵔⴷⵓⵏ ⴷ ⴱⵉⵜⵉ ⵎⵓⵔ, ⴷ ⵜⵎⵙⵙⵓⵔⵜ ⵏ ⴳⵓⴳⵍ, ⵙ ⵓⵖⵔⵓⴷ ⵏⵏⴰ ⵉⵍⴽⵎⵏ 1.3 ⵏ ⵓⵎⵍⵢⵓⵏ ⵏ ⵓⴷⵓⵍⴰⵔ.

## ⵥⵕ ⴰⵡⴷ

* ⵡⵉⴽⵉⵎⵉⴷⵢⴰ ⴽⵓⵎⵏⵣ
* ⵡⵉⴽⵉⵎⵉⴷⵢⴰ
* ⵡⵉⴽⵉⴱⵉⴷⵢⴰ

## ⵉⵙⴰⵖⵓⵍⵏ
ⴰⴷⵓⵔ (ⵜⴰⵙⵏⵓⴷⵔⵜ)

thumb|470x470px|ⴰⵙⵏⵙⵍ ⵏ ⵜⴰⵎ (8) ⵏ ⵜⵙⴽⵯⴼⴰⵍ ⵜⵉⴷⵙⵍⴰⵏⵉⵏ ⵏ ⵓⵙⵉⵙⵎⵍ ⴰⵙⵏⵓⴷⵔⴰⵏ.
**ⴰⴷⵓⵔ** (ⵙ ⵜⵍⴰⵜⵉⵏⵜ: phylum) ⴷ ⵢⴰⵜ ⵜⵙⴽⵯⴼⵍⵜ ⵜⴰⵙⵉⵙⵎⵍⴰⵏⵜ ⴳ ⵉⵙⵡⵉⵔⵏ ⵏ ⵓⵙⵉⵙⵎⵍ ⴰⵙⵏⵓⴷⵔⴰⵏ, ⵉⵍⵍⴰ ⴷⴷⴰⵡ ⵏ "ⵜⴳⵍⴷⵉⵜ" ⴳ ⵜⵙⵏⵓⴷⵔⵜ, ⴷ ⵏⵏⵉⴳ ⵏ "ⵓⵙⵎⵉⵍ". ⵉⴱⴷⴷ ⵓⵙⵉⵙⵎⵍ ⴳ ⵓⴳⵏⵙⵓ ⵏ ⵡⴰⴷⵓⵔ ⵖⴼ ⵜⵓⵥⴽⵉⵡⵜ ⵜⴰⴳⵏⵙⴰⵏⵜ ⵏ ⵓⵎⵓⴷⵔ, ⵓⵔ ⴷ ⵖⴼ ⵜⴰⵍⵖⴰ ⵏⵏⵙ ⵜⴰⴱⵕⵕⴰⵏⵜ.

ⴳ ⵜⵙⵏⵉⵎⵖⵉⵜ, ⴷⴰ ⵉⵜⵜⵓⵙⵎⵔⴰⵙ ⵢⵉⵔⵎ "ⴰⴱⵟⵟⵓ" (Division) ⴳ ⵓⴷⵖⴰⵔ ⵏ "ⵡⴰⴷⵓⵔ" ⵙ ⵜⵎⵢⵓⵔⵜ, ⵡⴰⵅⵅⴰ ⴳ ⵓⵙⴳⴳⵯⴰⵙ ⵏ 1993 ⵉⵜⵜⵓⴷⴳⴳⴰ ⵢⵉⵔⵎ ⵏ "ⴰⴷⵓⵔ" ⴳ ⵓⴳⵔⴰⵡ ⴰⴳⵔⴰⵖⵍⴰⵏ ⵏ ⵉⵎⵖⴰⵏ. ⵜⵓⵎⴰ ⵜⴳⵍⴷⵉⵜ ⵜⴰⵎⵓⴷⵔⴰⵏⵜ ⴰⵜⵜⴰⵢⵏ ⵏ 35 ⵏ ⵡⴰⴷⵓⵔ; ⴷ ⵜⵓⵎⴰ ⵜⴳⵍⴷⵉⵜ ⵜⵉⵏⵎⵖⵉⵜ 12 ⵏ ⵡⴰⴷⵓⵔ.

## ⵥⵕ ⵓⴳⴳⴰⵔ

* ⵜⴰⵙⴽⵯⴼⵍⵜ ⵜⴰⵙⵉⵙⵎⵍⴰⵏⵜ
* ⴰⵙⵉⵙⵎⵍ ⴰⵙⵏⵓⴷⵔⴰⵏ
* ⴰⵙⵎⵉⵍ

## ⵉⵙⴰⵖⵓⵍⵏ
ⵜⵉⵎⵙⴳⴰⵜⵓⵜⵉⵏ

**ⵜⵉⵎⵙⴳⴰⵜⵓⵜⵉⵏ** ⵏⵖ **ⵜⵉⵎⵣⵉⴽⵔⵉⵏ** (ⵙ ⵜⵏⴳⵍⵉⵣⵜ: Chordata), ⴳⴰⵏⵜ ⵢⴰⵏ ⵡⴰⴷⵓⵔ ⵏ ⵉⵎⵓⴷⴰⵔ ⵉⵜⵜⵓⴳⵍⴰⵎⵏ ⴳ ⵜⴼⵔⴽⵜ ⵏ ⵓⵙⵉⵍⵖ ⴰⵊⵉⵏⴰⵏ ⵎⴰⵙ ⵍⴰⵏⵜ (ⵟⵟⴰⴼⵏⵜ) ⵢⴰⵏ ⵓⴳⴰⵜⵓ ⵏ ⵜⴰⴷⴰⵡⵜ, ⴷ ⵓⴳⴰⵜⵓ ⴰⵏⵣⵍⵓⵎ ⴰⴷⴰⵡⴰⵏ ⵓⴽⵔⵉⵎ ⵏⵖ ⵉⵅⵡⴰⵏ, ⴷ ⵜⵎⵉⵊⵔⵉⵏ ⵜⵉⵏⴳⵔⵊⵓⵎⵉⵏ ⴷ ⵜⵍⵖⴰ ⵜⴰⴳⵏⵙⴰⵏⵜ, ⴷ ⵓⵛⵟⵟⴰⴱ ⴰⴼⵉⵔⵚⵕⵎⵓⵎⴰⵏ ⵙ ⵜⴷⵔⵙⵉ ⴳ ⵢⴰⵜ ⵜⵉⵣⵉ ⵙⴳ ⵜⵙⵓⵜⴰⵍ ⵏ ⵜⵓⴷⵔⵜ ⵏⵏⵙⵏⵜ.

ⵙⴳ ⵜⵙⴳⴰ ⵏ ⵓⵙⵉⵙⵎⵍ, ⵢⵓⵎⴰ ⵡⴰⴷⵓⵔ ⴰⴷ ⵜⴰⴷⵓⴷⵓⵔⵜ ⵏ ⵜⵉⵎⵙⵖⵍⴰⵍⵉⵏ, ⴳⵉⵙⵏⵜ: ⵜⵉⵎⵙⵓⵟⴰⴹ, ⴷ ⵉⵙⵍⵎⴰⵏ, ⴷ ⵜⵉⵎⵙⴽⵍⵎⴰⵏⵉⵏ, ⴷ ⵉⵎⵃⵔⵓⵔⴷⵏ, ⴷ ⵡⴰⵢⵍⴰⵍⵏ; ⴷ ⵉⵎⵙⴷⵓⵍⴰ.

## ⵥⵕ ⵓⴳⴳⴰⵔ

* ⵜⵉⵎⵙⵓⵟⴰⴹ
* ⵜⵉⵎⵙⵖⵍⴰⵍⵉⵏ

## ⵉⵙⴰⵖⵓⵍⵏ
ⵜⵉⵎⵙⵓⵟⴰⴹ

**ⵜⵉⵎⵙⵓⵟⴰⴹ**  (ⵙ ⵜⵏⴳⵍⵉⵣⵜ: Mammal) (ⴰⵙⵓⴼ: ⵜⴰⵎⵙⵓⵟⴹⵜ), ⴳⴰⵏⵜ ⵢⴰⵏ ⵓⵙⵎⵉⵍ ⴰⵙⵏⵓⴷⵔⴰⵏ ⵏⵏⴰ ⴷ ⵉⴼⴼⴰⵖⵏ ⵙⴳ ⵜⴷⵓⴷⵓⵔⵜ ⵏ ⵜⵎⵙⵖⵍⴰⵍⵉⵏ ⴳ ⵓⵎⴰⴹⴰⵍ ⴰⵎⵓⴷⵔⴰⵏ. ⵜⵉⵎⵙⵓⵟⴰⴹ ⴳⴰⵏⵜ ⴰⵡⴷ ⵢⴰⵏ ⵡⴰⵢⵢⴰⵡ ⴰⵙⵏⵓⴷⵔⴰⵏ ⵙⴳ ⵉⵎⵓⴷⴰⵔ ⵉⵎⵙⵉⵙⴼⵉⵜⵉⵏ (Amniotes) ⵉⴳⵏⵙⵔⵖⴰⵏⵏ.

ⵥⵍⵉⵏⵜ ⵜⵎⵙⵓⵟⴰⴹ ⵅⴼ ⵡⵉⵢⵢⴰⴹ ⵙⴳ ⵉⵎⵓⴷⴰⵔ ⵉⵎⵙⵉⵙⴼⵉⵜⵉⵏ ⴰⵎ ⵉⵎⵃⵔⵓⵔⴷⵏ (ⴷ ⵉⴳⴹⴰⴹ) ⵙ ⴽⵔⴰ ⵏ ⵜⵎⵥⵍⴰⵢ ⵣⵓⵏ ⴷ ⴰⵣⵣⴰⵔ ⵍⵍⵉ ⵉⴷⵍⵏ ⵜⴰⴼⴽⴽⴰ ⵏⵏⵙⵏⵜ, ⴷ ⴽⵕⴰⴹⵜ ⵜⵖⵙⴰⵜⵉⵏ ⴳ ⵓⵎⵥⵥⵓⵖ ⴰⵏⴰⵎⵎⴰⵙ (ⵜⵉⵖⵙⴰⵜⵉⵏ ⵏ ⵜⵎⵙⵍⵉⵡⵜ), ⴷ ⵜⵎⵎⵓⵖⵓⵜⵉⵏ ⵖⵓⵔ ⵜⵡⵜⵎⵉⵏ, ⴷ ⵜⴼⵔⴽⵉⵜ ⵜⴰⵏⵍⵍⴰⵏⵜ ⵜⴰⵎⴰⵢⵏⵓⵜ ⴳ ⵡⴰⵍⵍⵅⴼ.
thumb|ⵜⵉⵎⵙⵓⵟⴰⴹ.
ⴷⴰ ⵜⵙⵙⵓⵜⵛⴰ (ⵜⵙⵙⵓⵟⴹ) ⵜⵡⵜⵎⵉⵏ ⴳ ⵡⴰⵏⴰⵡⵏ ⴰⴽⴽⵯ ⵏ ⵜⵎⵙⵓⵟⴰⴹ ⵉⵎⵥⵥⵢⴰⵏⵏ ⵏⵏⵙⵏⵜ ⵙ ⵓⴽⵯⴼⴰⵢ, ⵍⵍⵉ ⴷ ⵙⵙⵓⴼⵓⵖⵏⵜ ⵜⵎⵎⵓⵖⵓⵜⵉⵏ.

## ⵥⵕ ⵓⴳⴳⴰⵔ

* ⵜⵉⵎⵙⴳⴰⵜⵓⵜⵉⵏ

* ⵜⵉⵎⵙⵖⵍⴰⵍⵉⵏ

## ⵉⵙⴰⵖⵓⵍⵏ
ⵜⵉⵎⵙⵖⵍⴰⵍⵉⵏ

**ⵜⵉⵎⵙⵖⵍⴰⵍⵉⵏ** (ⵙ ⵜⵏⴳⵍⵉⵣⵜ: Vertebrate) ⴳⴰⵏⵜ ⵢⴰⵏ ⵡⴰⵏⴰⵡ ⵏ ⵉⵎⵓⴷⴰⵔ ⵍⵍⵉ ⵉⵍⴰⵏ ⴰⵙⵏⵙⵓⵍ ⴷ ⵜⵖⵛⴰⵛⵜ ⵍⵍⵉ ⵉⵙⵙⵓⵜⵍⵏ ⵉ ⵡⴰⵍⵍⵅⴼ. ⴷⴰ ⵉⵙⵙⵓⵜⵓⵍ ⵓⵙⵏⵙⵓⵍ ⵉ ⵡⴰⴷⵉⴼ ⵓⵙⵏⵉⵏ ⴰⵔ ⵜ ⵉⵜⵜⴼⵔⴰⴳ, ⴳ ⵜⵉⵣⵉ ⵍⵍⵉ ⴳ ⵜⴻⵜⵜⴼⵔⴰⴳ ⵜⵖⵛⴰⵛⵜ ⴰⵍⵍⵅⴼ.

ⴷⴰ ⵙⵙⵉⵍⵉⵖⵏⵜ ⵜⵎⵙⵖⵍⴰⵍⵉⵏ ⵢⴰⵜ ⵜⴷⵓⴷⵓⵔⵜ ⵉⵜⵜⵓⵙⵙⴰⵏⵏ ⵙ "ⵜⵉⵎⵙⵖⵍⴰⵍⵉⵏ", ⵜⵓⵎⴰ ⴰⵜⵜⴰⵢⵏ ⵏ 65,000 ⵏ ⵡⴰⵏⴰⵡ, ⴰⵢⵍⵍⵉ ⵜⵜ ⵉⵜⵜⴰⵊⵊⴰⵏ ⴰⴷ ⵜⴳ ⵜⴰⴳⵔⵓⵎⵎⴰ ⴰⴽⴽⵯ ⵉⵎⵇⵇⵓⵔⵏ ⵉⵜⵜⵓⵙⵉⵙⵎⵍⵏ ⴳ ⵓⴳⵏⵙⵓ ⵏ ⵡⴰⴷⵓⵔ ⵏ ⵜⵎⵙⴳⴰⵜⵓⵜⵉⵏ. ⵓⵎⴰⵏⵜ ⵜⵎⵙⵖⵍⴰⵍⵉⵏ: ⵜⵉⵎⵙⵓⵟⴰⴹ, ⴷ ⵡⴰⵢⵍⴰⵍⵏ, ⴷ ⵜⵎⵙⴽⵍⵎⴰⵏⵉⵏ, ⴷ ⵎⵏⵏⴰⵡ ⵉⵙⵎⵉⵍⵏ ⵏ ⵉⵙⵍⵎⴰⵏ ⴷ ⵉⵎⵃⵔⵓⵔⴷⵏ. ⵓⵎⴰⵏⵜ ⵓⵍⴰ ⵉⵙⵍⵎⴰⵏ ⵏ: ⵉⵙⵍⵎⴰⵏ ⵉⵔⵎⵔⴳⴰⵙⵏ, ⴷ ⵉⵙⵍⵎⴰⵏ ⵉⵎⵙⵎⵔⴳⴰⵙⵏ.

## ⵥⵕ ⴰⵡⴷ

* ⵜⵉⵎⵙⴳⴰⵜⵓⵜⵉⵏ
* ⵜⵉⵎⵙⵓⵟⴰⴹ
* ⵜⵉⵎⵙⴽⵍⵎⴰⵏⵉⵏ

## ⵉⵙⴰⵖⵓⵍⵏ
ⴰⴷⵉⴼ ⵓⵙⵏⵉⵏ

**ⴰⴷⵉⴼ ⵓⵙⵏⵉⵏ** (ⵙ ⵜⵏⴳⵍⵉⵣⵜ: Spinal cord) ⵉⴳⴰ ⵢⴰⵏ ⵓⴳⵣⵣⵓⵎ ⵙⴳ ⵡⴰⵍⵍⴰⵍ ⴰⵏⵣⵍⵓⵎ ⴰⵏⴰⵎⵎⴰⵙ. ⴷⴰ ⵉⵜⵜⵙⵏⵜⴰⵢ ⵙⴳ ⵜⵙⵉⵍⴰ ⵏ ⵡⴰⵍⵍⵅⴼ (ⵙ ⵓⵥⵍⴰⵢ ⵙⴳ ⵡⴰⴷⵉⴼ ⵓⵏⵣⵉⵖ), ⵉⵣⵔⵉ ⴳ ⵓⵙⴰⵔⵓ ⴰⵙⵏⵙⵓⵍⴰⵏ (ⵏⵖ ⵜⴰⴱⴰⴷⵓⵜ ⵏ ⵜⴳⵣⵉⵜ) ⵏ ⵓⵙⵏⵙⵓⵍ, ⴷⴰ ⵉⵜⵜⵖⵣⵣⵉⴼ ⴰⵔ ⵜⵓⴳⴰⵡⵜ ⵏⵏⴰ ⵉⵍⵍⴰⵏ ⴳⵔ ⵜⴳⵣⵉⵜ ⵜⴰⴼⴹⵓⵖⴰⵏⵜ ⵜⴰⵎⵣⵡⴰⵔⵓⵜ ⴷ ⵜⵉⵙ ⵙⵏⴰⵜ.

ⵖⵓⵔⵙ ⵜⴰⵍⵖⴰ ⵜⴰⵙⵍⴷⴰⵏⵜ, ⴷ ⵉⵜⵜⵓⵙⵏⴰⵢ ⵙⴳ ⵜⴰⴷⵍⴰ ⵏ ⵉⵣⵍⵍⵓⵎⵏ ⵍⵍⵉ ⵉⴳⴰⵏ ⴰⵙⵉⵖⵣⴼ ⵏ ⵡⴰⵍⵍⴰⵍ ⴰⵏⵣⵍⵓⵎ ⴰⵏⴰⵎⵎⴰⵙ ⵙⴳ ⵡⴰⵍⵍⵅⴼ, ⴷ ⴰⵔ ⵜ ⵜⵜⴼⵔⴰⴳ ⵢⴰⵜ ⵜⴳⵔⵓⵎⵎⴰ ⵏ ⵉⵖⵙⴰⵏ ⵉⵜⵜⵡⴰⵙⵙⵏⵏ ⵙ ⵓⵙⵏⵙⵓⵍ.

## ⵥⵕ ⵓⴳⴳⴰⵔ

* ⴰⵍⵍⵅⴼ

## ⵉⵙⴰⵖⵓⵍⵏ
ⴰⵍⵍⴰⵍ ⴰⵏⵣⵍⵓⵎ

thumb|ⴰⵍⵍⴰⵍ ⴰⵏⵣⵍⵓⵎ ⵙ ⵜⵏⴳⵍⵉⵣⵜ.
**ⴰⵍⵍⴰⵍ ⴰⵏⵣⵍⵓⵎ** (ⵙ ⵜⵏⴳⵍⵉⵣⵜ: Nervous system) ⵏⵜⵜⴰ ⴰⵢⴷ ⵉⴳⴰⵏ ⴰⵍⵍⴰⵍ ⴰⴽⴽⵯ ⵉⵙⵜⴰⵡⵀⵎⵎⴰⵏ ⵍⵍⵉ ⵉⵙⵥⵍⴰⵢⵏ ⵜⴰⴳⵍⴷⵉⵜ ⵜⴰⵎⵓⴷⵔⴰⵏⵜ. ⴷⴰ ⵉⵜⵜⵓⵥⵕⴰ ⴷⴰⵔ ⵉⵎⵓⴷⴰⵔ ⴰⴽⴽⵯ, ⵙⴳ ⵉⵎⵙⵢⵏⵖⵔⴰⵙⵏ ⴰⵔ ⵜⵉⵎⵙⵓⵟⴰⴹ, ⵎⴰⵏⵉ ⴳ ⵉⵜⵜⵓⵙⵏⴰⵢ ⵙⴳ ⵉⵙⴰⵔⴰⵜⵏ ⵉⴼⵔⴰⵔⵏ ⴳⵔ ⵜⴳⵔⵓⵎⵎⵉⵡⵉⵏ ⵜⵉⵎⵥⵢⴰⵏⵉⵏ ⵏ ⵜⵖⵔⴰⵙⵉⵏ ⵜⵉⵏⵣⵍⵓⵎⵉⵏ ⴷⴰⵔ ⵉⵎⵙⵢⵏⵖⵔⴰⵙⵏ, ⴷ ⴰⵔ ⵜⵜⵏⵔⵏⴰ ⵜⴽⵔⵙⵉ ⵏⵏⵙ ⴽⵓⴷⵏⵏⴰ ⵏⵓⵍⵉ ⴳ ⵜⵙⴽⴰⵍⴰ ⵏ ⵜⵣⵣⵉⴳⵣⵜ, ⴰⴼⴰⴷ ⴰⴷ ⵉⵍⴽⵎ ⴰⴼⴰ ⵏ ⵜⴽⵔⵙⵉ ⴷ ⵜⵕⵡⵉ ⵖⵓⵔ ⵓⴼⴳⴰⵏ.

## ⵥⵕ ⵓⴳⴳⴰⵔ

* ⴰⵍⵍⴰⵍ ⴰⵏⵣⵍⵓⵎ ⴰⵏⴰⵎⵎⴰⵙ
* ⵜⴰⵙⵏⵣⵍⵍⵓⵎⵜ

## ⵉⵙⴰⵖⵓⵍⵏ
ⵜⵉⵎⵙⴽⵍⵎⴰⵏⵉⵏ

**ⵜⵉⵎⵙⴽⵍⵎⴰⵏⵉⵏ** (ⵙ ⵜⵏⴳⵍⵉⵣⵜ: Amphibia) ⴳⴰⵏⵜ ⵢⴰⵏ ⵡⴰⵏⴰⵡ ⵏ ⵉⵎⵓⴷⴰⵔ ⵉⵎⵙⵖⵍⴰⵍⵏ ⵉⵎⵙⴽⵓⵥⴹⴰⵕⵏ/ⵉⵎⵙⴽⵓⴹⴰⵕⵏ, ⵉⴱⵕⴰⵔⵖⴰⵏⵏ (ⵡⵉⴷⴰ ⴷⴰⵔ ⵍⵍⴰⵏ ⵉⴷⴰⵎⵎⵏ ⵚⵎⵎⵉⴹⵏⵉⵏ), ⴷ ⵜⴰⵔⵎⵙⵉⵙⴼⵉⵜⵉⵏ (ⵓⵔ ⵍⵉⵏⵜ ⵜⵉⵙⴼⵉⵜ), ⴷ ⴰⵔ ⵙⵙⵉⵍⵉⵖⵏⵜ ⴰⵙⵎⵉⵍ ⵏ "ⵜⵉⵎⵙⴽⵍⵎⴰⵏⵉⵏ".

ⵙ ⵢⴰⵏ ⵓⵏⴰⵎⴽ ⴰⵎⴰⵜⴰⵢ, ⴳⴰⵏⵜ ⵢⴰⵜ ⵜⴳⵔⵓⵎⵎⴰ "ⵜⴰⵔⵓⵎⵎⵉⴷⵜ ⵏ ⵓⵥⵓⵕ" (Paraphyletic) ⵍⵍⵉ ⵢⵓⵎⴰⵏ ⴰⴽⴽⵯ ⵜⵉⵎⵙⴽⵓⵥⴹⴰⵕⵉⵏ, ⵙ ⵓⵙⵍⵉⴷ ⵏ "ⵜⵉⵎⵙⵉⵙⴼⵉⵜⵉⵏ" (ⵍⵍⵉ ⵉⴳⴰⵏ ⵜⵉⵎⵙⴽⵓⴹⴰⵕⵉⵏ ⵍⵍⵉ ⵉⵍⴰⵏ ⵜⵉⵙⴼⵉⵜ, ⵣⵓⵏ ⴷ ⵉⵎⵃⵔⵓⵔⴷⵏ ⴷ ⵡⴰⵢⵍⴰⵍⵏ ⴷ ⵜⵉⵎⵙⵓⵟⴰⴹ ⵜⵉⵜⵔⴰⵔⵉⵏ).

## ⵥⵕ ⵓⴳⴳⴰⵔ

* ⴰⵢⵍⴰⵍⵏ
* ⵉⵎⵃⵔⵓⵔⴷⵏ
* ⵜⵉⵎⵙⴽⵓⴹⴰⵕⵉⵏ

## ⵉⵙⴰⵖⵓⵍⵏ
ⴰⵍⵍⴰⵍ ⴰⵏⵣⵍⵓⵎ ⴰⵏⴰⵎⵎⴰⵙ

**ⴰⵍⵍⴰⵍ ⴰⵏⵣⵍⵓⵎ ⴰⵏⴰⵎⵎⴰⵙ** (ⵙ ⵜⵏⴳⵍⵉⵣⵜ: Central nervous system) ⵉⴳⴰ ⴰⴳⵣⵣⵓⵎ ⵍⵍⵉ ⴰⴽⴽⵯ ⵉⵙⵜⴰⵡⵀⵎⵎⴰⵏ ⴳ ⵡⴰⵍⵍⴰⵍ ⴰⵏⵣⵍⵓⵎ, ⴷ ⵉⵜⵜⵓⵙⵏⴰⵢ ⵙ ⵓⵙⵉⵍⴰⵏ ⵙⴳ ⵡⴰⵍⵍⵅⴼ, ⴷ ⵡⴰⴷⵉⴼ ⵓⵙⵏⵉⵏ, ⴷ ⵜⵥⵟⵟⴰⵜ ⵏ ⵜⵉⵟⵟ (ⵜⴰⵏⴳⵉⴼⵜ/Retina).

ⵉⵜⵜⵓⵙⵎⵎⴰ ⵙ ⵢⵉⵙⵎ ⴰⴷ ⴰⵛⴽⵓ ⴰⵍⵍⵅⴼ ⴰⵔ ⵉⵙⵎⵓⵏⴰ ⵓⵎⵍⴰⵏ ⵍⵍⵉ ⴷ ⵉⵜⵜⴰⵛⴽⴰⵏ, ⴷ ⴰⵔ ⵉⵙⵎⵣⴷⴰⵢ ⴷ ⴷⴰ ⵉⵜⵜⵣⵔⵉⵔ ⵖⴼ ⵓⵔⵎⵓⴷ ⵏ ⵉⴳⵣⵎⴰⵏ ⴰⴽⴽⵯ ⵏ ⵜⴼⴽⴽⴰ ⵏ ⵉⵎⵓⴷⴰⵔ ⵉⵎⵙⵉⴽⵏⵏ ⵉⵙⵉⵏⵔⴰⵏⵏ (Bilaterally symmetric) ⴷ ⵉⵎⴽⵕⴰⵔⴰⵢⵉⵏ (Triploblastic) ⴰⵢⴰ ⵢⵓⵎⴰ ⴰⴽⴽⵯ ⵉⵎⵓⴷⴰⵔ ⵉⴳⵜⵖⵔⴰⵙⵏ, ⵙ ⵓⵙⵍⵉⴷ ⵏ ⵉⵎⵍⴽⴽⴰⵥⵏ ⴷ ⵉⵎⵓⴷⴰⵔ ⵉⵎⵙⵉⵏⵔⴰⵢⵏ (ⵣⵓⵏ ⴷ ⵉⵛⴰⴼⵕⵉⴹⵏ).

## ⵥⵕ ⵓⴳⴳⴰⵔ

* ⴰⵍⵍⴰⵍ ⴰⵏⵣⵍⵓⵎ

## ⵉⵙⴰⵖⵓⵍⵏ
ⵜⵉⵥⵕⵉ ⵏ ⵜⵚⵍⴹⵉⵎⴰⵏⵜ

**ⵜⵉⵥⵕⵉ ⵏ ⵜⵚⵍⴹⵉⵎⴰⵏⵜ** ⵏⵖ **ⵜⵉⵥⵉⵕⵜ ⵏ ⵜⵙⴼⵙⵉⵎⴰⵏⵜ** (ⵙ ⵜⵏⴳⵍⵉⵣⵜ: Psychoanalytic theory) ⵜⴳⴰ ⵢⴰⵜ ⵜⵥⵕⵉ ⵖⴼ ⵓⵙⵏⵎⴰⵍⴰ ⵏ ⵜⵡⵡⵓⴷⵎⴰ ⴷ ⵜⵎⵉⴽⴰⵏⵉⵣⵎⵉⵏ ⵏ ⵜⵏⴼⵍⵉⵜ ⵏⵏⵙ ⵍⵍⵉ ⵉⵙⵡⴰⵍⴰⵏ ⴰⵙⵎⴽⵍ ⴰⵚⵍⴹⴰⵏ. ⵜⴻⵜⵜⵓⵙⵉⵜⴳ ⵜⵚⵍⴹⵉⵎⴰⵏⵜ ⴰⵎ ⵢⴰⵜ ⵜⵖⴰⵔⴰⵙⵜ ⵜⴰⵎⵙⵉⵊⵊⵉⵜ ⵉⵜⵜⵓⵙⵎⵔⵙⵏ ⴳ ⵓⵙⵎⴽⵍ ⵏ ⵜⴹⵏⵉⵎⴰⵏⵉⵏ.

ⵉⵙⵔⵙ ⵙⵉⴳⵎⵓⵏⴷ ⴼⵔⵓⵢⴷ ⵜⵉⵥⵕⵉⵡⵉⵏ ⵏⵏⵙ ⵜⵉⵎⵣⵡⵓⵔⴰ ⴳ ⵜⵚⵍⴹⵉⵎⴰⵏⵜ ⴳ ⵜⴳⵉⵔⴰ ⵏ ⵜⵊⵕⵎⴰ ⵜⵉⵙ 19, ⴷ ⵜⵣⵔⵉ ⴹⴰⵕⵜ ⵏ ⵓⵢⴰ ⴳ ⵜⵓⴳⴷⵜ ⵏ ⵉⵙⵏⴼⴰⵍ. ⵜⵓⵎⴰⵏ ⴷ ⵜⵥⵕⵉ ⵏ ⵜⵚⵍⴹⵉⵎⴰⵏⵜ ⵙ ⵜⵡⵉⵍⴰ ⵜⵓⵎⵎⵉⴷⵜ ⴳ ⵓⴼⴽⵕⴰⴹ ⴰⵏⴳⴳⴰⵔⵓ ⵏ ⵜⵊⵕⵎⴰ ⵜⵉⵙ 20 ⴰⵎ ⵢⴰⵏ ⵓⴳⵣⵣⵓⵎ ⵙⴳ ⵓⵎⵙⴰⵡⴰⵍ ⴰⵏⴼⵔⴰⵏ ⵍⵍⵉ ⵉⵎⵎⵔⵡⵉⵏ ⵖⴼ ⵜⵙⵎⴽⵍⵉⵎⴰⵏⵉⵏ ⴳ ⵜⴼⵔⴽⵜ ⵏ ⴹⴰⵕⵜ ⵏ ⵜⵚⴹⵉⵎⵔⴰⵡⵉⵏ ⵏ ⵉⵙⴳⴳⵯⴰⵙⵏ. ⴹⴰⵕⵜ ⵏ ⵢⴰⵜ ⵜⵉⵣⵉ ⵉⵖⵣⵣⵉⴼⵏ ⵖⴼ ⵜⵎⵜⵜⴰⵏⵜ ⵏ ⴼⵔⵓⵢⴷ ⴳ 1939, ⵜⴳⴰ ⵜⵥⵕⵉ ⵏⵏⵙ ⵉⵎⵔⵙⵉ ⵏ ⵜⵏⵎⵎⵣⵔⴰⵢⵜ ⴷ ⵜⴰⴳⵉⵜ ⵖⴼ ⵓⵙⵡⵉⵔ ⴰⵎⴰⴹⵍⴰⵏ.

ⵉⵙⴱⴷⴷ ⴼⵔⵓⵢⴷ ⵜⴰⵡⵓⵔⵉ ⵏⵏⵙ ⵖⴼ ⵡⴰⵍⵍⵅⴼ ⴷ ⵉⵔⵣⵣⵓⵜⵏ ⵏⵏⵙ ⵉⵏⵣⵍⵓⵎⵏ, ⵉⵙⵙⵓⵜⵍ ⴰⵙⵎⵓⵜⵜⵔ ⵏⵏⵙ ⴰⴽⴽⵯ ⵖⴼ ⵜⵣⵔⴰⵡⵜ ⵏ ⵜⴳⵔⵔⴰⵡⵜ ⵜⴰⵔⴼⵔⴰⴽⵜ (ⵏⵖ ⵜⴰⵔⴼⵔⴰⴽⵜ ⵙ ⵓⵎⴰⵜⴰ) ⴷ ⵜⴼⵔⴰⵙ ⵜⵉⵏⵢⵉⵎⴰⵏⵉⵏ ⵍⵍⵉ ⵜⵜ ⵉⵙⵙⵉⵍⵉⵖⵏ, ⴷ ⵖⴼ ⵓⵙⵎⴽⵍ ⵙ ⵓⵙⵎⵔⵙ ⵏ ⵜⵎⵉⴽⴰⵏⵉⵣⵎⵉⵏ ⵏ ⵓⵣⴷⴰⵢ (ⵏⵖ ⴰⵛⵔⴰⴽ) ⵉⵍⴻⵍⵍⵉ ⴷ ⵓⵙⵎⴰⵜⵜⵉ.

ⵜⵙⴷⴷⵉⴷ ⵜⵣⵔⴰⵡⵜ ⵏⵏⵙ ⵖⴼ ⵡⴰⵜⵉⴳ ⵏ ⵉⵙⵏⵎⴰⵍⴰⵜⵏ ⵉⵔⵉⵙⴰⵏⵏ ⴳ ⵜⴼⵔⴽⵜ ⵏ ⵜⵎⵥⵉ ⵍⵍⵉ ⵉⵣⵎⵔⵏ ⴰⴷ ⵜⵣⵔⵉⵔ ⵖⴼ ⵜⵓⴷⵔⵜ ⵜⴰⵏⵢⵉⵎⴰⵏⵜ ⴷⴰⵔ ⵉⵏⴰⵥⵓⵎⵏ/ⵉⵎⵜⵔⴰⴳ. ⵙⵡⵓⵜⵜⴰⵏ ⵉⵔⵣⵣⵓⵜⵏ ⵏⵏⵙ ⵖⴼ ⵉⵊⵉⵏⵏ ⵉⵜⵜⵓⴽⴽⵓⵙⵏ ⴷ ⵉⵎⵏⵉⴷⵏ ⵏ ⵜⵏⴼⵍⵉⵜ ⵏⵏⵙ ⵜⵉⵎⵥⵍⴰⵢ ⵏ ⵜⵥⵕⵉ ⵏ ⵜⵚⵍⴹⵉⵎⴰⵏⵜ. ⵙ ⵓⵙⵏⵜⵉ ⵙⴳ ⵓⴼⵙⴰⵔ ⵏⵏⵙ ⵉ ⵓⴷⵍⵉⵙ «ⴰⵙⴼⵔⵓ ⵏ ⵜⵡⴰⵔⴳⵉⵡⵉⵏ» ⴳ 1899, ⵍⵀⴰⵏⵜ ⴷ ⵜⵥⵕⵉⵢⵉⵏ ⵏⵏⵙ ⴰⵔ ⵜⵜⴰⵎⵥⵏⵜ ⵢⴰⵏ ⵡⴰⵜⵉⴳ ⵉⴼⴰⵡⵏ.
[thumb|[ⵙⵉⴳⵎⵓⵏⴷ ⴼⵔⵓⵢⴷ]]

## ⵥⵕ ⵓⴳⴳⴰⵔ

* ⵙⵉⴳⵎⵓⵏⴷ ⴼⵔⵓⵢⴷ
* ⵜⴰⵙⵏⵉⵎⴰⵏⵜ

## ⵉⵙⴰⵖⵓⵍⵏ
ⵜⴰⵙⵏⵉⵎⴰⵏⵜ

**ⵜⴰⵙⵏⵉⵎⴰⵏⵜ** ⵏⵖ **ⵜⴰⵙⵉⴽⵓⵍⵓⵊⵜ** (ⵙ ⵜⵏⴳⵍⵉⵣⵜ: Psicología) ⵜⴳⴰ ⵜⴰⵎⴰⵙⵙⴰⵏⵜ ⵍⵍⵉ ⵉⵜⵜⴰⵎⵥⵏ ⵜⵉⵎⵙⴽⵔⵜ ⴷ ⵉⴼⵔⴷⵉⵙⵏ ⵏ ⵢⵉⵎⴰⵏ/ⵜⵏⴼⴼⵓⵜ ⴷ ⵎⴰⵢⴷ ⵉⵍⵍⴰⵏ ⴳ ⵓⴳⵏⵙⵓ ⵏⵏⵙ ⴷ ⵎⴰⵢⴷ ⵜⵓⵎⴰ ⴰⵎ ⵢⵉⵎⵔⵙⵉ ⵏ ⵜⵣⵔⴰⵡⵜ ⵏⵏⵙ ⵜⵓⵙⵙⵏⴰⵏⵜ. ⵜⴳ ⴰⵡⴷ ⵜⴰⵣⵔⴰⵡⵜ ⵜⴰⴽⴰⴷⵉⵎⵉⵜ ⴷ ⵜⵓⵙⵏⵉⵙⵜ ⵉ ⵜⵉⵎⵙⴽⵔⵜ, ⴷ ⵜⵏⴰⵎⴰⵥⵜ, ⴷ ⵜⵓⵙⵙⵏⵉⵡⵉⵏ ⵜⵉⵎⵉⴽⴰⵏⵉⵣⵎⵉⵏ ⵍⵍⵉ ⴷ ⵙⴳⵉⵙⵏⵜ ⵉⵜⵜⵓⵙⵓⴼⵖⵏ.

ⵜⴱⴷⴷ ⵜⵙⵏⵉⵎⴰⵏⵜ ⵙ ⵜⵎⵢⵓⵔⵜ ⵅⴼ ⵜⵣⵔⴰⵡⵜ ⵏ ⵓⴼⴳⴰⵏ, ⵎⴰⵛⴰ ⵜⵣⵎⵔ ⴰⴷ ⵜⴻⵜⵜⵓⵙⵏⴰⵙ/ⵜⴻⵜⵜⵓⵙⵎⵔⴰⵙ ⵖⴼ ⴰⵡⴷ ⴰⵢⵍⵍⵉ ⵓⵔ ⵉⴳⵉⵏ ⴰⴼⴳⴰⵏ ⴽⵔⴰ ⵏ ⵜⴽⴽⴰⵍ, ⵣⵓⵏ ⴷ ⵉⵎⵓⴷⴰⵔ ⵏⵖ ⵉⵏⴳⵔⴰⵡⵏ ⵉⵎⵉⵖⵉⵙⵏ.

ⴷⴰ ⵜⵙⵏⵓⵎⴽ ⵜⴳⵓⵔⵉ ⵏ ⵜⵙⵏⵉⵎⴰⵏⵜ ⵓⵍⴰ ⵜⵉⵙⵏⵙⵉ ⵏ ⵜⵓⵙⵙⵏⵉⵡⵉⵏ ⴰⴷ ⵖⴼ  ⵜⵓⴳⴷⵜ ⵏ ⵉⴳⵔⴰⵏ ⵉⵎⵣⴰⵔⴰⵢⵏ ⵏ ⵓⵔⵎⵓⴷ ⴰⵏⴼⴳⴰⵏ, ⵢⵓⵎⴰⵏ ⵉⵎⵓⴽⵔⵉⵙⵏ ⵏ ⵡⵓⴳⴳⵉⴷⵏ ⴳ ⵜⵓⴷⵔⵜ ⵜⴰⴽⵓⵢⴰⵙⵙⵜ ⴷ ⵓⵙⵎⴽⵍ ⵏ ⵜⴹⵏⵉⵎⴰⵏⵉⵏ.

ⴷⴰ ⵙⵉⴳⴳⵉⵍⵏ ⵉⵎⵙⵏⵉⵎⴰⵏⵏ ⵉⵙⵏⵓⴷⵔⴰⵏⵏ  ⴰⴷ ⵔⵎⵙⵏ ⵜⵉⵎⵥⵍⴰⵢ ⵜⵉⵏⵏⵓⵍⴼⴰⵏⵉⵏ ⵏ ⵡⴰⵍⵍⵅⴼⵉⵡⵏ, ⴰⵢⵍⵍⵉ ⵉⵣⴷⴰⵢⵏ ⵜⴰⵥⵍⴰⵢⵜ ⴰⴷ ⴷ ⵜⵙⵏⵣⵍⵍⵓⵎⵜ. ⴷ ⵙ ⵜⵖⴰⵔⴰ ⵏⵏⵙⵏ ⴰⵎ ⵉⵎⵙⵏⴰⵎⵓⵏⵏ, ⴷⴰ ⵜⵜⵡⴰⵜⵙⵏ ⵉⵎⵙⵏⵉⵎⴰⵏⵏ ⴰⵔⵎⴰⵙ ⵏ ⵜⵎⵙⴽⵔⵜ ⵏ ⵡⵓⴳⴳⵉⴷⵏ ⴷ ⵜⴳⵔⵓⵎⵎⵉⵏ.

## ⵥⵕ ⵓⴳⴳⴰⵔ

* ⵜⴰⵙⴳⵏⴼⵉⵎⴰⵏⵜ
* ⵜⴰⴹⵏⵉⵎⴰⵏⵜ 
* ⵜⴰⵙⵏⴰⵎⵓⵏⵜ

## ⵉⵙⴰⵖⵓⵍⵏ
ⵜⴰⵙⵏⴰⵎⵓⵏⵜ

**ⵜⴰⵙⵏⴰⵎⵓⵏⵜ** (ⵙ ⵜⵏⴳⵍⵉⵣⵜ: Sociology) ⵜⴳⴰ ⵢⴰⵜ ⵜⵣⵔⴰⵡⵜ ⵜⵓⵙⵙⵏⴰⵏⵜ ⵏ ⵡⴰⵎⵓⵏ ⴰⵏⴼⴳⴰⵏ ⵏⵏⴰ ⵉⵙⴷⵉⴽⵏ ⵖⴼ ⵡⴰⵎⵓⵏ, ⴷ ⵜⵎⵙⴽⵔⵜ ⵜⴰⵏⴰⵎⵓⵏⵜ ⵜⴰⵏⴼⴳⴰⵏⵜ, ⴷ ⵉⵙⵔⵜⴰⵏ ⵏ ⵉⵣⴷⴰⵢⵏ ⵉⵏⴰⵎⵓⵏⵏ, ⴷ ⵓⵎⵢⴰⴳⴳⴰ ⴰⵏⴰⵎⵓⵏ, ⴷ ⵉⵎⵏⵉⴷⵏ ⵏ ⵜⴷⵍⵙⴰ ⵉⵣⴷⵉⵏ ⴷ ⵜⵓⴷⵔⵜ ⵜⴰⴽⵓⵢⴰⵙⵙⵜ.

ⵉⵜⵜⵓⵙⵏⵓⵍⴼⴰ ⵢⵉⵔⵎ "ⵜⴰⵙⵏⴰⵎⵓⵏⵜ" ⴳ ⵜⴳⵉⵔⴰ ⵏ ⵜⵊⵕⵎⴰ ⵜⵉⵙⵙ 18 ⴰⴼⴰⴷ ⴰⴷ ⵉⴳⵍⵎ ⵜⴰⵣⵔⴰⵡⵜ ⵜⵓⵙⵙⵏⴰⵏⵜ ⵏ ⵡⴰⵎⵓⵏ. ⵜⴻⵜⵜⵓⵙⵉⵜⴳ ⵜⵙⵏⴰⵎⵓⵏⵜ ⴰⵎ ⵢⴰⵏ ⵓⴳⵣⵣⵓⵎ ⵙⴳ ⵜⵎⴰⵙⵙⴰⵏⵉⵏ ⵜⵉⵏⴰⵎⵓⵏⵉⵏ ⴷ ⵜⵉⵏⴼⴳⴰⵏⵉⵏ ⵙ ⵙⵉⵏ, ⴷ ⴷⴰ ⵜⵙⵙⵎⵔⴰⵙ ⵜⵉⵖⴰⵔⴰⵙⵉⵏ ⵎⵢⴰⵏⴰⵡⵏⵉⵏ ⵏ ⵜⵙⵉⵙⵜⴰⵏⵜ (ⴰⵙⴰⴳⴳⵯ) ⵜⴰⵏⴰⵔⴰⵎⵜ ⴷ ⵓⵚⵍⴰⴹ ⴰⵏⴼⵔⴰⵏ ⵉ ⵓⵙⴱⵓⵖⵍⵓ ⵏ ⵢⴰⵜ ⵜⵢⴰⴼⵓⵜ ⵜⴰⵡⵙⵙⴰⵏⵜ ⵖⴼ ⵓⵏⴳⵔⴰⵡ ⴰⵏⴰⵎⵓⵏ ⴷ ⵓⵙⵏⴼⵍ ⴰⵏⴰⵎⵓⵏ.

## ⵥⵕ ⵓⴳⴳⴰⵔ

* ⵜⴰⵙⵏⴰⵎⵓⵏⵜ ⵜⴰⵙⵔⵜⴰⵏⵜ
* ⵜⵉⵥⵕⵉ ⵜⴰⵙⵏⴰⵎⵓⵏⵜ

## ⵉⵙⴰⵖⵓⵍⵏ
ⵜⴰⵙⵏⴼⴳⴰⵏⵜ

**ⵜⴰⵙⵏⴼⴳⴰⵏⵜ** ⵏⵖ **ⵜⴰⵏⵜⵔⵓⴱⵓⵍⵓⵊⵉⵢⵜ** (ⵙ ⵜⵏⴳⵍⵉⵣⵜ: Anthropology) ⵜⴳⴰ ⵜⴰⵎⴰⵙⵙⴰⵏⵜ ⵍⵍⵉ ⵉⵥⵍⵉⵏ ⵙ ⵜⵣⵔⴰⵡⵜ ⵏ ⵓⴼⴳⴰⵏ. ⴷ ⵜⴱⴹⴰ ⵜⵙⵏⴼⴳⴰⵏⵜ ⴰⴷ ⵖⴼ: ⵜⴰⵙⵏⴼⴳⴰⵏⵜ ⵜⴰⵏⴰⵎⵓⵏⵜ ⵍⵍⵉ ⵉⵣⵔⵔⵓⵏ ⵜⵉⵎⵙⴽⵔⵉⵏ ⵏ ⵉⴼⴳⴰⵏⵏ ⵉⵎⵉⵔⴰⵏⵏ ⴷ ⵜⵙⵏⴼⴳⴰⵏⵜ ⵜⴰⴷⵍⵙⴰⵏⵜ ⵍⵍⵉ ⵉⵣⵔⵔⵓⵏ ⵜⵓⵥⴽⴰ ⵏ ⵜⴷⵍⵙⵉⵡⵉⵏ ⵜⵉⵏⴼⴳⴰⵏⵉⵏ ⴷ ⵜⵡⵓⵔⵉⵡⵉⵏ ⵏⵏⵙⵏⵜ ⴷ ⵜⵙⵖⴰⵏ ⵏⵏⵙⵏⵜ ⴳ ⴽⵓ ⴰⴽⵓⴷ ⴷ ⵡⴰⵏⵙⴰ. ⴷ ⵜⵙⵏⴼⴳⴰⵏⵜ ⵜⴰⵙⵏⵉⵍⵙⴰⵏⵜ ⵍⵍⵉ ⵉⵣⵔⵔⵓⵏ ⵜⴰⵣⵔⵉⵔⵜ ⵏ ⵜⵓⵜⵍⴰⵢⵜ ⵖⴼ ⵜⵓⴷⵔⵜ ⵜⴰⵏⴰⵎⵓⵏⵜ, ⴷ ⵜⵙⵏⴼⴳⴰⵏⵜ ⵜⴰⵙⵏⵓⴷⵔⴰⵏⵜ ⵍⵍⵉ ⵉⵣⵔⵔⵓⵏ ⵜⴰⵣⵣⵉⴳⵣⵜ ⵏ ⵓⵏⴼⴳⴰⵏ ⵙ ⵜⵖⴰⵔⴰ ⵜⴰⵙⵏⵓⴷⵔⴰⵏⵜ.

## ⵥⵕ ⵓⴳⴳⴰⵔ

* ⵜⴰⵙⵏⵉⵍⵙⵜ

* ⵜⴰⵙⵏⴼⴳⴰⵏⵜ ⵜⴰⵙⵏⵓⴷⵔⴰⵏⵜ
* ⵜⴰⵙⵏⴼⴳⴰⵏⵜ ⵜⴰⴷⵍⵙⴰⵏⵜ
* ⵜⴰⵙⵏⵣⵉⴽⵜ

## ⵉⵙⴰⵖⵓⵍⵏ
ⵜⴰⵙⵏⵇⴱⵓⵔⵜ

**ⵜⴰⵙⵏⵇⴱⵓⵔⵜ** ⵏⵖ **ⵜⴰⵙⵏⵣⵉⴽⵜ** ⵏⵖ **ⵜⴰⵔⴽⵢⵓⵍⵓⵊⵜ** **(**ⵙ ⵜⵏⴳⵍⵉⵣⵜ: Archaeology) ⴷ ⵓⵎⴰⵙⵙⴰⵏ ⵏⵏⵙ ⴷ ⴰⵎⵙⵏⵣⵉⴽ, ⵜⴳⴰ ⵢⴰⵜ ⵜⵎⴰⵙⵙⴰⵏⵜ ⵉⵥⵍⵉⵏ ⵙ ⵓⵣⵔⴰⵡ ⵏ ⵉⵙⴰⴳⵓⵔⵏ ⵉⴽⵎⴰⵎⵏ ⵏⵏⴰ ⴷ ⵉⴼⵍ ⵓⴼⴳⴰⵏ. ⵉⵙⵙⵏⵜⵉ ⵓⵎⵣⵔⵓⵢ ⵏ ⵓⵣⵔⴰⵡ ⵏ ⵜⵙⵏⵣⵉⴽⵜ ⵙ ⵜⵣⵡⵉⵔⵉ ⵏ ⵓⵙⵏⵓⵍⴼⵓ ⵏ ⵓⴼⴳⴰⵏ ⵉ ⵉⵎⴰⵙⵙⵏ ⵏⵏⵙ (ⵜⵉⵍⵎⵉⵡⵉⵏ ⴷ ⵉⵎⴰⵙⵙⵏ ⵉⵏⴳⵣⴰⵎⵏ). ⵜⴳⴰ ⵜⵎⴰⵙⵙⴰⵏⵜ ⴰⴷ ⵢⴰⵏ ⵓⵣⵔⴰⵡ ⵓⵙⵙⵏⴰⵏ ⵉ ⵉⵙⴰⴳⵓⵔⵏ ⵏ ⵜⵖⵔⵎⴰ ⵜⴰⵏⴼⴳⴰⵏⵜ ⵍⵍⵉ ⵉⵣⵔⵉⵏ. ⴷⴰ ⴳⵉⵙ ⵜⴻⵜⵜⵓⵣⵔⴰⵡ ⵜⵓⴷⵔⵜ ⵏ ⵉⵖⵔⴼⴰⵏ ⵉⵇⴱⵓⵔⵏ. ⵓⵎⴰⵏ ⵉⵙⴰⴳⵓⵔⵏ ⴰⴷ ⵜⵉⵖⴰⵡⵙⵉⵡⵉⵏ ⵣⵓⵏ ⴷ: ⵜⵓⵥⴽⵉⵡⵉⵏ ⴷ ⵉⵥⴽⵡⴰⵏ, ⴷ ⵜⴳⵣⵣⵓⵎⵉⵏ ⵜⵉⵏⴰⵥⵓⵕⵉⵏ, ⴷ ⵉⵎⴰⵙⵙⵏ ⴷ ⵉⴷⵇⵇⵉ ⴷ ⵉⵖⵙⴰⵏ.

## ⵥⵕ ⵓⴳⴳⴰⵔ

* ⵜⴰⵙⵏⴼⴳⴰⵏⵜ 
* ⵜⴰⵖⵔⵎⴰ
* ⵜⴰⵙⵏⵣⵉⴽⵜ ⵏ ⵓⵙⴰⵢⵔⴰⵔ

## ⵉⵙⴰⵖⵓⵍⵏ
ⵜⴰⵥⵍⴰⵢⵜ ⵜⴰⴽⴰⴷⵉⵎⵉⵜ

**ⵜⴰⵥⵍⴰⵢⵜ ⵜⴰⵙⴷⴰⵡⴰⵏⵜ** (ⵙ ⵜⵏⴳⵍⵉⵣⵜ: Academic major) ⵜⴳⴰ ⵢⴰⵏ ⵢⵉⴳⵔ ⴰⵡⵙⵙⴰⵏ ⵏⵏⴰ ⵙ ⵉⵣⴷⵉ ⵓⵎⵣⵔⴰⵡ ⵏ ⵜⴼⵔⴽⵜ ⵜⴰⵙⴷⴰⵡⴰⵏⵜ ⵜⴰⵎⵣⵡⴰⵔⵓⵜ ⵙ ⵡⵓⴷⵎ ⴰⵎⴰⴷⴷⵓⴷ. ⵉⵜⵜⵓⵙⵉⵜⴳ ⵓⵎⵣⵔⴰⵡ ⵏⵏⴰ ⵉⵙⵎⴷⵏ ⵙ ⵓⵎⵓⵔⵙ ⵉⵎⵖⵣⴰⵏⵏ ⴰⴽⴽⵯ ⵏⵏⴰ ⵉⵜⵜⵓⵙⵙⵓⵜⵔⵏ ⵉ ⵜⵥⵍⴰⵢⵜ ⴰⴷ ⴰⵎ ⵡⴰⴷ ⵉⴳⴰⵏ ⴰⵎⵖⵔⴰⵜ ⴰⴼⴰⴷ ⴰⴷ ⵢⴰⵎⵥ ⵜⴰⵙⴽⵯⴼⵍⵜ ⵏ ⵓⴱⴰⴽⴰⵍⵓⵕⵢⵓⵙ (ⵏⵖ ⵜⴰⵙⴽⵯⴼⵍⵜ ⵜⴰⵙⴷⴰⵡⴰⵏⵜ ⵜⴰⵎⵣⵡⴰⵔⵓⵜ).

## ⵥⵕ ⵓⴳⴳⴰⵔ

* ⵉⵥⵍⵉ
* ⵜⴰⵙⴷⴰⵡⵉⵜ

## ⵉⵙⴰⵖⵓⵍⵏ
ⵜⴰⵥⵕⵎⵙⴽⵔⴰⵏⵜ

**ⵜⴰⵥⵕⵎⵙⴽⵔⴰⵏⵜ** (ⵙ ⵜⵏⴳⵍⵉⵣⵜ: Behavioralism) ⵜⴳⴰ ⵢⴰⵜ ⵜⵎⵢⴰⴷⴰⵙⵜ ⴳ ⵜⵎⴰⵙⵙⴰⵏⵉⵏ ⵜⵉⵙⵔⵜⴰⵏⵉⵏ, ⵜⵓⵎⴰⵏ ⴷ ⴳ ⵉⴷ ⴽⵕⴰⵎⵔⴰⵡ ⵏ ⵜⵊⵕⵎⴰ ⵜⵉⵙ 20 ⴳ ⵉⵡⴰⵏⴽⵏ ⵉⵎⵓⵏⵏ ⵏ ⵎⴰⵔⵉⴽⴰⵏ. ⵜⵙⵎⴷⵢⴰ ⵜⵥⵕⵉ ⴰⴷ ⵢⴰⵏ ⵓⴱⵓⵢ ⴰⵥⵓⵕⴰⵏ ⴰⴽⴷ ⵜⵎⵢⴰⴷⴰⵙⵉⵏ ⵍⵍⵉ ⵣⵡⴰⵔⵏⵉⵏ ⵙ ⵓⵥⵢⵢⵕ ⵏⵏⵙ ⵖⴼ ⵜⵎⵢⴰⴷⴰⵙⵜ ⵜⴰⵎⵙⵖⴰⵔⵓⵜ ⵉⵜⵜⵓⵙⵡⵜⵜⴰⵏ ⵉ ⵓⵙⴼⵔⵓ ⵏ ⵜⵎⵙⴽⵔⵜ ⵜⴰⵙⵔⵜⴰⵏⵜ ⴷ ⵓⴹⴽⴰⴹ ⵙⵔⵙ. ⵜⵣⴷⵉ ⵜⵥⵕⵉ ⴰⴷ ⴷ ⵡⴰⵍⴰⵢ ⵏ ⵜⵙⵏⵎⵙⴽⵔⵜ ⵍⵍⵉ ⵉⵜⵜⵓⵙⵣⵓⵔⵜⵏ ⵙ ⵓⵎⵙⴰⵙⴰ ⴰⴽⴷ ⵜⵎⴰⵙⵙⴰⵏⵉⵏ ⵜⵉⴳⴰⵎⴰⵏⵉⵏ. ⴷⴰ ⵜⴻⵜⵜⵉⵏⵉ ⵜⵥⵕⵎⵙⴽⵔⵜ ⵎⴰⵙ ⵜⵥⴹⴰⵕ ⴰⴷ ⵜⵙⵙⴼⵔⵓ ⵜⵉⵎⵙⴽⵔⵜ ⵜⴰⵙⵔⵜⴰⵏⵜ ⵙⴳ ⵢⴰⵏ ⵓⵎⵏⵉⴷ ⴰⵔⴰⵡⵙⴰⵏ ⴷ ⵡⴰⵔⵓⴷⵎⴰⵡ.

ⴷⴰ ⵙⵉⴳⴳⵉⵍⵏ ⵉⵎⵙⵏⵉⵍⵏ ⵏ ⵜⵥⵕⵙⴽⵔⵎⵜ ⴰⴷ ⵣⵣⵔⵉⵏ ⵜⵉⵎⵙⴽⵔⵜ ⴷ ⵜⵉⴳⴰⵡⵉⵏ ⵏ ⵡⵓⴳⴳⵉⴷⵏ  ⴳ ⵓⴷⵖⴰⵔ ⵏ ⵜⵎⵥⵍⴰⵢ ⵏ ⵜⵎⵔⵙⴰⵍ, ⵣⵓⵏ ⴷ ⵜⵉⵎⵔⵙⴰⵍ ⵏ ⵓⵙⵣⵔⴼ ⴷ ⵜⵎⵣⵣⴳⴰⵔⵉⵏ ⴷ ⵜⵏⵣⵔⴰⴼⵉⵏ ⴷ ⵜⴳⵔⵓⵎⵎⵉⵡⵉⵏ ⴳ ⵜⵓⵥⴽⵉⵡⵉⵏ ⵜⵉⵏⴰⵎⵓⵏⵉⵏ ⵏⵏⴰ ⵉⵎⵣⴰⵔⴰⵢⵏ, ⴷ ⵓⵙⴼⵔⵓ ⵏ ⵜⵎⵙⴽⵔⵜ ⴰⴷ ⵙ ⵓⵎⵙⴰⵙⴰ ⴷ ⵓⵣⴷⴰⵢ ⵏⵏⵙ ⴷ ⵓⵏⴳⵔⴰⵡ ⴰⵙⵔⵜⴰⵏ.

## ⵥⵕ ⵓⴳⴳⴰⵔ

## ⵉⵙⴰⵖⵓⵍⵏ
ⵜⴰⵥⵕⵥⴽⴰⵡⴰⵏⵜ (ⵜⵉⵥⵕⵉ ⵏ ⵓⵍⵎⵎⵓⴷ)

[thumb|[ⵙⵉⵎⵓⵔ ⴱⴰⴱⵔⵜ]]
**ⴰⵍⵎⵎⵓⴷ ⴰⵥⴽⴰⵡⴰⵏ** ⵉⴳⴰ ⵢⴰⵏ ⵓⵔⵎⵎⵓⵙ ⵉⵜⵜⵢⴰⵙⴰⵢⵏ ⵙⴳ ⵜⵥⵕⵥⴽⴰⵡⴰⵏⵜ; ⴷ ⴰⵔ ⵙⴽⴰⵔⵏ ⵡⵓⴳⴳⵉⴷⵏ  ⵍⵍⵉ ⵉⴳⴰⵏ ⵙⴳ ⵉⵏⵍⵎⴰⴷⵏ ⵉⵣⵓⵔⵜⵏ ⵉⵎⴳⵔⵔⴰⵡⵏ ⵍⵍⵉ ⵙ ⵥⴹⴰⵕⵏ ⴰⴷ ⵔⵎⵙⵏ ⴰⵎⴰⴹⴰⵍ ⵍⵍⵉ ⴰⵙⵏ ⵉⵙⵙⵓⵜⵍⵏ. ⴷ ⵎⵇⵇⴰⵔ ⵎⴽⴰⵏⵏ, ⴷⴰ ⵉⵜⵜⵉⵏⵉ ⵓⵏⴰⵎⴽ ⵏ ⵜⵥⵕⵥⴽⴰⵡⴰⵏⵜ ⵎⴰⵙ ⴷ ⴰⵍⵎⵎⵓⴷ ⵉⵣⵎⵔ ⴰⴷ ⵉⵜⵜⵓⵙⵉⴷⵜ ⵙ ⵜⵕⵡⵉ ⵓⴳⴳⴰⵔ ⴽⵓⴷⵏⵏⴰ ⴳⴰⵏ ⵎⴷⴷⵏ ⵉⵏⵔⵎⴰⴷⵏ ⵓⵍⴰ ⵏⵜⵜⵏⵉ ⴳ ⵓⵙⵉⴷⵜ ⵏ ⵜⵖⴰⵡⵙⵉⵡⵉⵏ ⵜⵉⴽⵎⴰⵎⵉⵏ ⴳ ⵓⵎⴰⴹⴰⵍ ⴰⴷⵜⵜⴰⵏ.

ⴳ ⵓⵙⴰⵜⴰⵍ ⵏ ⵓⵏⴰⵎⴽ ⴰⴷ, ⴰⵔ ⵉⵜⵜⵓⵎⴰⵏ ⵎⴰⵙ ⴷ ⵉⵔⵎ ⵏ ⵜⵥⵕⵥⴽⴰⵡⴰⵏⵜ ⵉⵣⴷⵉ ⵙ ⵓⵛⵛⵉⵍ ⴷ ⵓⵍⵎⵎⵓⴷ ⴰⵏⴰⵔⴰⵎ, ⵎⴽⵍⵍⵉ ⵉⴱⴷⴷ ⵖⴼ ⵜⵥⵕⵉ ⵜⴰⵡⵙⵙⴰⵏⵜ ⵏ ⵜⵥⵕⵥⴽⴰⵡⴰⵏⵜ ⵏ ⵓⵎⴰⵙⵙⴰⵏ ⵊⴰⵏ ⴱⵢⴰⵊⵉ.

## ⵥⵕ ⵓⴳⴳⴰⵔ

* ⵊⴰⵏ ⴱⵢⴰⵊⵉ
* ⵜⴰⵥⵕⵓⵥⴽⴰⵎⵓⵏⵜ (ⵜⵉⵥⵕⵉ ⵏ ⵓⵍⵎⵎⵓⴷ)

## ⵉⵙⴰⵖⵓⵍⵏ
ⵜⴰⵚⵍⴹⵉⵎⴰⵏⵜ

**ⵜⴰⵚⵍⴹⵉⵎⴰⵏⵜ** (ⵙ ⵜⵏⴳⵍⵉⵣⵜ: Psychoanalysis) ⵜⴳⴰ ⵢⴰⵜ ⵜⴳⵔⵓⵎⵎⴰ ⵏ ⵜⵥⵕⵉⵢⵉⵏ ⴷ ⵜⴻⵜⵉⵇⵏⵉⵢⵉⵏ ⵏ ⵓⵔⵣⵣⵓ ⵉⵜⵜⵓⵙⵖⵉⵡⵙⵏ ⵉ ⵓⵙⴼⵓⴽⴽⵔ ⵏ ⵜⵎⵀⴰⵍ ⵜⵉⵔⴼⵔⴰⴽⵉⵏ ⴷ ⵜⵣⵔⵉⵔⵜ ⵏⵏⵙⵏⵜ ⵖⴼ ⵜⵡⵏⴳⵉⵎⵉⵏ ⴷ ⵜⵓⴼⵔⴰⵢⵉⵏ ⴷ ⵜⵎⵙⴽⵔⵜ ⵜⴰⵏⴼⵔⴰⴽⵜ. ⵙ ⵓⵙⴽⵓⵜⵜⵉ ⵖⴼ ⵓⵙⴼⵔⵓ ⵏ ⵜⵡⴰⵔⴳⵉⵡⵉⵏ, ⵜⴳⴰ ⵜⵚⵍⴹⵉⵎⴰⵏⵜ ⴰⵡⴷ ⵢⴰⵏ ⵡⴰⵎⵎⴰⴽ ⵏ ⵓⵙⵎⴽⵍ ⵙ ⵡⴰⵡⴰⵍ ⵉⵜⵜⵓⵙⵎⵔⴰⵙⵏ ⵉ ⵓⵙⵓⵊⵊⵉ ⵏ ⵉⵎⵔⵡⴰⵢⵏ ⵉⵏⵢⵉⵎⴰⵏⵏ.
[thumb|ⴰⵙⴰⵜⴳ ⵏ [ⵙⵉⴳⵎⵓⵏⴷ ⴼⵔⵓⵢⴷ|ⴼⵔⵓⵢⴷ]]
ⵜⴻⵜⵜⵓⵙⵙⵔⵙⵍ ⵜⴰⵔⵔⴰⵢⵜ ⴰⴷ ⴳ ⵜⵣⵡⵉⵔⵉ ⵏ ⵜⵥⴰⵎⵔⴰⵡⵉⵏ ⵏ ⵜⵊⵕⵎⴰ ⵜⵉⵙ 19 ⴳ 1890 ⵙ ⵓⴼⵓⵙ ⵏ ⵙⵉⴳⵎⵓⵏⴷ ⴼⵔⵓⵢⴷ,  ⴷ ⴷⴰ ⵜⴻⵜⵜⴰⵙⵉ ⴳ ⵓⵙⵉⵜⴳ ⵜⵉⵥⵕⵉ ⵏ ⵜⵣⵣⵉⴳⵣⵜ ⵏ ⴷⴰⵕⵡⵉⵏ, ⴷ ⵜⵢⴰⴼⵓⵜⵉⵏ ⵏ ⵜⵙⵏⵣⵍⵍⵓⵎⵜ, ⴷ ⵜⵏⴰⴹⵉⵏ ⵏ ⵜⵙⵏⴰⵖⵔⴼⵜ, ⵏⵏⵉⴳ ⵏ ⵉⵔⵣⵣⵓⵜⵏ ⵉⵎⵙⵙⵓⵜⵏ ⵏ ⵓⵎⴰⵏⴰⵔ ⵏⵏⵙ ⵊⵓⵣⵉⴼ ⴱⵔⵓⵢⵔ ⴳ ⴽⵔⴰ ⵏ ⵉⵎⵏⵉⴷⵏ. ⵉⵣⴷⵉ ⴼⵔⵓⵢⴷ ⴳ ⵓⵙⵏⴼⵍⵉ/ⵓⵙⴱⵓⵖⵍⵓ ⴷ ⵓⵙⵉⴼⵔⵏ (ⴰⵙⵖⵓⴷⵓ) ⵏ ⵜⵥⵕⵉ ⴷ ⵜⵎⵙⴽⵔⵜ ⵏ ⵜⵚⵍⴹⵉⵎⴰⵏⵜ ⴰⵔ ⵜⴰⵎⵜⵜⴰⵏⵜ ⵏⵏⵙ ⴳ 1939.

## ⵥⵕ ⵓⴳⴳⴰⵔ

* ⵜⵉⵥⵕⵉ ⵏ ⵜⵚⵍⴹⵉⵎⴰⵏⵜ
* ⵉⵎⵔⵡⴰⵢⵏ ⵉⵏⵢⵉⵎⴰⵏⵏ

## ⵉⵙⴰⵖⵓⵍⵏ
ⵜⴰⵙⴳⵏⴼⵉⵎⴰⵏⵜ

**ⵜⴰⵙⴳⵏⴼⵉⵎⴰⵏⵜ** (ⵙ ⵜⵏⴳⵍⵉⵣⵜ: Psychiatrie) ⵜⴳⴰ ⵢⴰⵏ ⵡⴰⵢⵢⴰⵡ ⵙⴳ ⵡⴰⵢⵢⴰⵡⵏ ⵏ ⵜⵙⵏⵉⵊⵊⵉⵜ, ⵉⵥⵍⵉ ⵙ ⵜⵣⵔⴰⵡⵜ ⴷ ⵡⴰⴽⴰⵣ ⴷ ⵡⴰⵔⴰⵢ ⴷ ⵓⵙⵎⴽⵍ ⵏ ⵉⵎⵔⵡⴰⵢⵏ ⵉⵏⵢⵉⵎⴰⵏⵏ. ⵢⵓⵎⴰ ⵓⵢⴰ ⴰⴽⴽⵯ ⵜⵉⵡⵣⴳⴰⵍ ⵉⵣⴷⵉⵏ ⵙ ⵓⵚⵏⵉⵄ, ⴷ ⵜⵎⵙⴽⵔⵜ, ⴷ ⵜⵏⴰⵎⴰⵥⵜ, ⴷ ⵓⵔⵎⴰⵙ.

ⴷⴰ ⵉⵜⵜⵙⵏⵜⴰⵢ ⵓⵙⵜⴰⵍ ⴰⵏⵢⵉⵎⴰⵏ ⴰⵎⵏⵣⵓ ⵏ ⴽⵔⴰ ⵏ ⵓⴼⴳⴰⵏ ⵙ ⵜⵎⵢⵓⵔⵜ ⵙ ⵜⵙⴽⵏⵉⴷⵉⵔⵜ ⵜⴰⵎⴰⴹⵓⵏⵜ ⴷ ⵓⵣⵣⵔⴰⵢ ⵏ ⵡⴰⴷⴷⴰⴷ ⴰⵎⴳⵔⵔⴰⵡ. ⴷ ⵥⴹⴰⵕⵏ ⴰⴷ ⵜⵜⵓⴳⴰⵏ ⴽⵔⴰ ⵏ ⵉⵣⵣⵔⴰⵢⵏ ⵉⵎⵙⵏⵉⵊⵊⵉⵢⵏ ⴷ ⵉⵔⵉⵎⵏ ⵉⵏⵢⵉⵎⴰⵏⵏ, ⴷ ⴽⵔⴰ ⵏ ⵜⴽⴽⴰⵍ ⴷⴰ ⵉⵜⵜⵓⵙⵎⵔⴰⵙ ⵓⵙⵓⵍⴼ ⴰⵏⵣⵍⵓⵎ ⵏⵖ ⵜⵉⵜⵉⵇⵏⵉⵢⵉⵏ ⵏ ⵜⵙⵏⴼⴽⴽⴰ ⵜⴰⵏⵣⵍⵓⵎ.

## ⵥⵕ ⵓⴳⴳⴰⵔ

* ⵜⴰⵙⵏⵉⵎⴰⵏⵜ
* ⵜⴰⵙⵏⵉⵊⵊⵉⵜ
* ⵜⴰⵚⵍⴹⵉⵎⴰⵏⵜ

## ⵉⵙⴰⵖⵓⵍⵏ
ⴱⴰⵜⵔⵉⵙ ⵍⵓⵎⵓⵎⴱⴰ

**ⴱⴰⵜⵔⵉⵙ ⵉⵎⵉⵔⵉ ⵍⵓⵎⵓⵎⴱⴰ** ( 2 ⵢⵓⵍⵢⵓⵣ 1925-17 ⵉⵏⵏⴰⵢⵔ 1961), ⴷ ⴰⵙⵔⵜⴰⵏ ⴰⴽⵓⵏⴳⵓⵍⵉ ⴷ ⵓⵎⵖⴰⵔ ⵏ ⵜⵙⵉⵎⴰⵏⵜ. ⵢⵓⵎⵥ ⵜⴰⵏⵙⵙⵉⵅⴼⵜ ⵜⴰⵎⵣⵡⴰⵔⵓⵜ ⴳ "ⵜⴰⴳⴷⵓⴷⴰⵏⵜ ⵏ ⴽⵓⵏⴳⵓ ⵜⴰⴷⵉⵎⵓⵇⵕⴰⵟⵉⵜ" ⵙⴳ ⵢⵓⵏⵢⵓ ⴰⵔ ⴷⵓⵊⴰⵏⴱⵉⵔ 1960, ⴰⴽⵓⴷⴰⵏⵏ ⴳ ⵉⵙⵜⴰⵢⵏ ⵏ ⵎⴰⵢⵢⵓ 1960. ⵉⴽⴽⴰ ⵜ ⵉⵏⵏ *ⵍⵓⵎⵓⵎⴱⴰ* ⵉⴳⴰ ⴷ ⴰⵎⴰⵍⵡⴰⵢ ⵏ ⵓⵎⵓⵙⵙⵓ ⴰⵏⴰⵎⵓⵔ ⵙⴳ ⵓⵙⴳⴳⵯⴰⵙ 1958 ⴰⵔ ⵜⵉⵏⵖⵉ ⵏⵏⵙ ⴰⵙⴳⴳⵯⴰⵙ 1961. ⵉⴽⴽⴰ ⵜ ⵉⵏⵏ ⵉⴼⵍⵙ ⵙ ⵜⴰⵎⵓⵏⵜ ⵏ ⵉⴼⵔⵉⵇⵢⴰ ⴷ ⵜⵉⴼⵔⵉⵇⵉⵜ, ⴷⴰⵔⵙ ⵢⴰⵏ ⵡⴰⴷⴷⵓⵔ ⴰⵅⴰⵜⴰⵔ ⴳ ⵜⵙⵉⵎⴰⵏⵜ ⵏ ⴽⵓⵏⴳⵓ ⵙⴳ ⵓⵙⴷⴷⵓⵔⵢ ⴰⴱⵍⵊⵉⴽⵉ.

ⵓⵔ ⵉⵎⴰⵟⵉⵍ ⵡⴰⴷⴷⴰⴷ ⴹⴰⵕⵜ ⵏ ⵜⵙⵉⵎⴰⵏⵜ ⵏ ⴽⵓⵏⴳⵓ ⴳ ⵢⵓⵏⵢⵓ 1960. ⵜⵎⵎⴰⵜⵜⵉ ⴷ ⵏⵉⵜ  ⵜⴰⵖⵡⵡⴰⵖⵜ ⴳ ⵓⵙⵔⴷⴰⵙ ⵉⵍⵎⵎⴰ ⵜⵍⵍⴰ ⵜⴰⵙⵙⴰⵙⵜ ⴳ ⴽⵓⵏⴳⵓ. ⴹⴰⵕⵜ ⵏ ⵜⴳⵔⴰⵡⵍⴰ ⵜⴰⵙⵔⴷⴰⵙⵜ, ⵢⵓⵔⵎ ⵍⵓⵎⵓⵎⴱⴰ ⴰⴷ ⵉⵔⵡⵍ ⵉ ⵜⵎⴷⵉⵏⵜ "ⵙⵜⴰⵏⵉⵍⵉⴼⵉⵍ" ⴰⴼⴰⴷ ⴰⴷ ⵉⵍⴰⵃⴳ ⵉⵎⴹⴼⴰⵕⵏ ⵏⵏⵙ ⵍⵍⵉ ⵉⵙⵙⵔⵙⵍⵏ ⵜⴰⵡⵡⵓⵏⴽⵜ ⵜⴰⵎⴰⵢⵏⵓⵜ ⵎⴳⴰⵍ "ⵍⵎⵓⴱⵓⵜⵓ" ⵙ ⵡⴰⵙⵙⴰⵖ ⵏ "ⵜⴰⴳⴷⵓⴷⴰⵏⵜ ⵏ ⴽⵓⵏⴳⵓ ⵜⵉⵍⴻⵍⵍⵉ". ⵎⴰⵛⴰ ⴳ ⵓⴱⵔⵉⴷ ⵓⵎⵥⵏ ⵜ ⵔⴱⵉⵄⵜ ⵏ "ⵊⵓⵣⵉⴼ ⴷⵉⵣⵉⵔⵉ ⵎⵓⴱⵓⵜⵓ" ⵜⵚⴰⴼⴹ ⵜ ⵉⴷ ⵉ ⵜⴰⵡⵡⵓⵏⴽⵜ ⵏ "ⴽⴰⵜⴰⵏⵖⴰ"( ⴷⵖⵉ ⵜⴳⴰ ⵜⵎⵏⴰⴹⵜ ⴳ ⴽⵓⵏⴳⵓ). ⵖⵉⵏⵏⴰ ⵙ ⵜⵡⵉⵣⵉ ⵏ ⵉⵅⵏⴷⴰⵍⴰⵙⵏ ⵉⴱⵍⵊⵉⴽⵏ ⵎⵔⵔⵜⵏ ⵍⵎⵓⵎⴱⴰ ⴽⵉⴳⴰⵏ ⴰⵢⵍⵍⵉⴳ ⵜ ⵏⵖⴰⵏ ⵙ ⵜⵖⵜⵙⵜ ⵏ ⵜⵏⴱⴰⴹⵜ ⵏ ⴽⴰⵜⴰⵏⵖⴰ ⵙ ⵜⵎⵎⵓⵖⵔⴰ ⵏ "ⵎⵡⵉⵙ ⵜⵛⵓⵎⴱⵉ".

ⴳ 2002, ⵜⵙⵎⵏⵉⴷ ⴱⵍⵊⵉⴽⴰ ⴰⵙⵙⵓⵔⴼ ⴰⵎⴰⴷⴷⵓⴷ ⵅⴼ ⵜⵡⵉⵣⵉ ⵏⵏⵙ ⴳ ⵜⵏⵖⵉ ⵏ ⵍⵓⵎⵓⵎⴱⴰ, ⴳ ⵓⵙⴳⴳⵯⴰⵙ 2022 ⵜⵙⵓⵔⵔⵉ ⴷ "ⵜⴰⵖⵎⴰⵙⵜ" ⵏ ⵍⵓⵎⵓⵎⴱⴰ (ⴰⴳⵣⵣⵓⵎ ⵍⵍⵉ ⵉⵖⴰⵎⴰⵏ ⴰⴽⴽⵯ) ⵉ ⵜⵡⵊⴰ ⵏⵏⵙ. ⴷⵖⵉ ⵉⴳⴰ ⵍⵓⵎⵓⵎⴱⴰ ⵢⴰⵏ ⵙⴳ ⵉⵅⴰⴼⵓⵔⵏ ⵏ ⵓⵎⵓⵙⵙⵓ ⵏ ⵜⴰⵎⵓⵏⵜ ⵜⴰⴼⵔⵉⵇⵉⵜ.
## ⵥⵕ ⵓⴳⴳⴰⵔ
* ⴽⵓⵏⴳⵓ
* ⵜⴰⵙⵉⵎⴰⵏⵜ
## ⵉⵙⴰⵖⵓⵍⵏ
ⵜⴰⵥⵕⵎⵓⴳⴳⵉⵜ

[thumb|[ⵉⴼⴰⵏ ⴱⴰⴼⵍⵓⴼ]]
**ⵜⴰⵥⵕⵎⵓⴳⴳⵉⵜ** ⵏⵖ **ⵜⴰⵥⵕⵎⵙⴽⵔⵜ** (ⵙ ⵜⵏⴳⵍⵉⵣⵜ: Behaviorism) ⴳ ⵜⵙⵏⵉⵎⴰⵏⵜ ⵜⴳⴰ ⵢⴰⵏ ⵓⵔⵎⵎⵓⵙ ⵉⵙⵎⵓⵏⵏ ⴳⵔ ⵜⴼⵍⵙⴰⴼⵜ, ⵜⴰⵙⵏⴱⵔⵉⴷⵜ, ⴷ ⵜⵥⵕⵉ. ⵜⵓⵎⴰⵏ ⴷ ⴳ ⵜⵣⵡⵉⵔⵉ ⵏ ⵜⵊⵕⵎⴰ ⵜⵉⵙ 20 ⵎⴳⴰⵍ ⵏ ⵜⵙⵏⵉⵎⴰⵏⵜ ⵜⴰⵎⴳⵔⵔⴰⵡⵜ, ⵍⵍⵉ ⵢⴰⴷⵍⵍⵉ ⵉⴳⴰⵏ ⵙⴳ ⵉⵎⵓⴽⵔⵉⵙⵏ ⵏⵏⵙ ⵉⵙⵉⵍⴰⵏⵏ ⵜⴰⵔⵥⴹⴰⵕⵜ ⵖⴼ ⵓⵙⴽⴽⵉⵔ ⵏ ⵜⵔⵎⵉⵜⵉⵏ ⵉⵜⵜⵓⵣⵎⴰⵔⵏ ⴰⴷ ⵉⵜⵜⵡⴰⵍⵙ ⵓⴼⴰⵔⵙ ⵏⵏⵙⵏⵜ. ⵜⴱⴷⴷ ⵖⴼ ⵓⴷⵎⴰⵡ/ⵓⵖⴰⵍ ⵎⴰⵙ ⴷ ⴰⴽⴽⵯ ⵉⵔⵎⵓⴷⵏ/ⵜⵉⵍⴰⵍ ⵍⵍⵉ ⵙⴽⴰⵔⵏ ⵉⵎⴰⴷⴷⴰⵔⵏ, ⵓⵍⴰ ⴰⵎⵓⵙⵙⵓ ⴷ ⵓⵙⵡⵉⵏⴳⵎ ⴷ ⵓⴼⵔⴰⵢ, ⴳⴰⵏ ⵜⵉⵎⵙⴽⴰⵔⵉⵏ, ⵙ ⵓⵢⴰ ⴷⴰ ⵜⵜⵓⵙⵎⴽⴰⵍⵏ ⵉⵎⵔⵡⴰⵢⵏ ⵉⵏⵢⵉⵎⴰⵏⵏ ⵙ ⵓⵙⵏⴼⵍ ⵏ ⵉⵙⵔⵜⴰⵏ ⵏ ⵜⵎⵙⴽⵔⵜ ⵏⵖ ⴰⵙⵏⵎ/ⴰⵙⵏⴰⵎ ⵏ ⵜⵡⵏⵏⴰⴹⵜ.

ⵙ ⵓⵎⵙⴰⵙⴰ ⴷ ⵓⵎⵣⴰⵣ ⵏ ⵜⵥⵕⵎⵓⴳⴳⵉⵜ, ⴰⵔ ⵉⵙⵙⵉⵍⵉⵖ ⵓⵙⴰⴷⵎⵔ ⵏ ⵡⵓⴳⴳⵉⴷⵏ ⵉ ⵉⵎⵏⵣⴰⵍⵏ ⵉⵡⵏⴹⴰⵏⵏ ⵉⵎⵣⴰⵔⴰⵢⵏ ⵖⴼ ⵓⵎⵓⴳⴳⵉ ⵏⵏⵖ. ⴷⴰ ⵜⵜⵖⴰⵍⵏ ⵉⵎⵙⵏⵎⵓⴳⴳⵉⵜⵏ ⵎⴰⵙ ⴷ ⵉⵜⵜⵓⵣⵎⴰⵔ ⴰⴷ ⵉⵜⵜⵓⵣⵔⴰⵡ ⵓⵎⵓⴳⴳⵉ ⵙ ⵜⵖⴰⵔⴰⵙⵜ ⵜⴰⵙⵏⴱⵔⵉⴷⵜ ⵉⵜⵜⵡⴰⵙⵙⵏⵏ ⴱⵍⴰ ⴰⵏⵏⴰⵢ ⴳ ⵡⴰⴷⴷⴰⴷⵏ ⵉⵎⴳⵔⵔⴰⵡⵏ ⵉⴳⵏⵙⴰⵏⵏ. ⵙ ⵎⴽⴰ, ⵉⵥⴹⴰⵕ ⴰⴷ ⵉⵜⵜⵓⵙⴼⴰⵡ ⵓⵎⵓⴳⴳⵉ ⵙ ⵜⵉⵎⵎⴰⴷ ⵏⵏⵙ ⴱⵍⴰ ⵏⵙⵖⴰⵡⵙⴰ ⵙ ⵓⵙⵡⵉⵏⴳⵎ ⴳ ⵡⴰⴷⴷⴰⴷⵏ ⵉⵎⴳⵔⵔⴰⵡⵏ ⵉⵏⵢⵉⵎⴰⵏⵏ.

## ⵥⵕ ⵓⴳⴳⴰⵔ

* ⵉⴼⴰⵏ ⴱⴰⴼⵍⵓⴼ

## ⵉⵙⴰⵖⵓⵍⵏ
ⵜⵉⵥⵕⵉ ⵏ ⵜⵎⵎⴰⵙⵖⵜ

**ⵜⵉⵎⵎⴰⵙⵖⵜ** ⵏⵖ **ⵜⵉⵥⵕⵉ ⵏ ⵜⵎⵎⴰⵙⵖⵜ** (ⵙ ⵜⵏⴳⵍⵉⵣⵜ: The theory of relativity), ⵜⴳⴰ ⵢⴰⵜ ⵙⴳ ⵜⵥⵕⵉⵢⵉⵏ ⴰⴽⴽⵯ ⵉⵜⵜⵡⴰⵙⵙⵏⵏ ⵏ ⵜⵙⵏⴳⴰⵎⴰ ⵜⴰⵜⵔⴰⵔⵜ, ⵏⵏⴰ ⵉⵙⵏⴼⵍⵉ ⴰⵍⴱⵉⵔⵜ ⴰⵢⵏⵛⵟⴰⵢⵏ ⴳ ⵜⵣⵡⵉⵔⵉ ⵏ ⵜⵊⵕⵎⴰ ⵜⵉⵙ 20. ⵍⵍⴰⵏⵜ ⵙⵏⴰⵜ ⵜⵥⵕⵉⵡⵉⵏ ⵏ ⵜⵎⵎⴰⵙⵖⵜ, ⵜⴰⵎⵣⵡⴰⵔⵓⵜ ⵜⴳⴰ ⵜⵜ ⵜⵎⵎⴰⵙⵖⵜ ⵜⵉⵎⵥⵍⵉⵜ, ⴷ ⵜⵉⵙ ⵙⵏⴰⵜ ⵜⴳⴰ ⵜⵜ ⵜⵎⵎⴰⵙⵖⵜ ⵜⴰⵎⴰⵜⴰⵢⵜ, ⴷ ⵙ ⵙⵏⴰⵜ ⵉⵜⵙⵏⵜ ⵙⴽⵓⵜⵜⵉⵏⵜ/ⴱⴷⴷⵏⵜ ⵖⴼ ⵓⵎⵏⵣⴰⵢ ⵏ ⵜⵎⵎⴰⵙⵖⵜ ⵍⵍⵉ ⵉⵙⵔⵙ ⴳⴰⵍⵉⵍⵢⵓ ⴳⴰⵍⵉⵍⵉ ⴳ ⵓⵙⴳⴳⵯⴰⵙ 1636.

ⵢⵓⵛⴽⴰ ⴷ ⵢⵉⵔⵎ "Theory of relativity" ⵏⵖ «ⵜⵉⵥⵕⵉ ⵏ ⵜⵎⵎⴰⵙⵖⵜ» ⵙⴳ ⵜⵏⴼⴰⵍⵉⵜ/ⵓⵡⵏⵏⵉ ⵏ "Relative theory" (ⵙ ⵜⵍⵉⵎⴰⵏⵜ: Relativitätstheorie) ⵍⵍⵉ ⵉⵙⵙⵎⵔⵙ ⵎⴰⴽⵙ ⴱⵍⴰⵏⴽ ⴳ ⵓⵙⴳⴳⵯⴰⵙ 1906, ⵍⵍⵉ ⵉⵙⴷⴷⵉⴷⵏ ⵎⴰⵙ ⴷ ⵜⵉⵥⵕⵉ ⵜⵙⵙⵎⵔⵙ ⴰⵎⵏⵣⴰⵢ ⵏ ⵜⵎⵎⴰⵙⵖⵜ. ⴳ ⵓⴳⵣⵣⵓⵎ ⵏ ⵓⵎⵙⴳⴷⴰⵍ ⴳ ⵜⴼⵔⵜ ⴰⵏⵏ ⵏⵉⵜ, ⵉⵙⵙⵎⵔⵙ ⴰⵍⴼⵔⵉⴷ ⴱⵓⵅⵔⵔ ⵜⴰⵏⴼⴰⵍⵉⵜ ⵏ "Theory of relativity" (ⵙ ⵜⵍⵉⵎⴰⵏⵜ: Relativitätstheorie) ⵉ ⵜⵉⴽⴽⵍⵜ ⵜⴰⵎⵣⵡⴰⵔⵓⵜ.

## ⴰⵜⵉⴳ ⵏ ⵜⵥⵕⵉ ⴷ ⵉⵙⵏⴼⴰⵍ ⵍⵍⵉ ⴷ ⵜⵙⵙⵓⴼⵖ
ⵜⵙⵙⵏⴼⵍ ⵜⵥⵕⵉ ⵏ ⵜⵎⵎⴰⵙⵖⵜ ⴽⵉⴳⴰⵏ ⵏ ⵉⵔⵎⵎⵓⵙⵏ ⵉⵣⴷⵉⵏ ⴷ ⵉⵔⵎⴰⵏ ⵉⴷⵙⵍⴰⵏⵏ ⴳ ⵜⵙⵏⴳⴰⵎⴰ: ⴰⵙⴰⵢⵔⴰⵔ, ⴰⴽⵓⴷ, ⵜⴰⵙⴰⴽⴰⵢⵜ, ⴷ ⵜⴼⴰⵙⴰ/ⵜⵥⴹⴰⵕⵜ. ⵜⵙⴽⵔ ⵢⴰⵏ ⵓⵎⵓⵜⵜⵉ ⴰⵎⴰⵏⴰⵡ ⴳ ⵜⵙⵏⴳⴰⵎⴰ ⵜⵉⵎⵉⵥⵕⵜ ⴷ ⵜⵙⵏⵉⵜⵔⵉⵜ ⴳ ⵜⵊⵕⵎⴰ ⵜⵉⵙ 20. ⵍⵍⵉⴳ ⵜⴻⵜⵜⵓⴼⵙⴰⵔ ⵜⵉⴽⴽⵍⵜ ⵜⴰⵎⵣⵡⴰⵔⵓⵜ, ⵜⵙⵏⴼⵍ ⵜⵉⵔⵙⴰⵍ ⵜⵉⵎⵉⵥⵉⵕⵉⵏ ⵏ ⵜⵙⵏⴷⴷⵓⵜ ⵏ ⵏⵢⵓⵟⵏ ⵏⵏⴰ ⵉⵜⵜⵓⵙⵔⵙⵍⵏ ⵙⴳ 200 ⵏ ⵓⵙⴳⴳⵯⴰⵙ.

## ⵥⵕ ⵓⴳⴳⴰⵔ

* ⴰⵍⴱⵉⵔⵜ ⴰⵢⵏⵛⵟⴰⵢⵏ
* ⵜⵉⵎⵎⴰⵙⵖⵜ ⵜⵉⵎⵥⵍⵉⵜ
* ⵜⵉⵎⵎⴰⵙⵖⵜ ⵜⴰⵎⴰⵜⴰⵢⵜ

## ⵉⵙⴰⵖⵓⵍⵏ
ⵜⵉⵎⵎⴰⵙⵖⵜ ⵜⵉⵎⵥⵍⵉⵜ

**ⵜⵉⵎⵎⴰⵙⵖⵜ ⵜⵉⵎⵥⵍⵉⵜ** (ⵙ ⵜⵏⴳⵍⵉⵣⵜ: Special relativity) ⵜⴳⴰ ⵜⵉⵥⵕⵉ ⵏⵏⴰ ⵉⵙⵔⵙ ⵓⵍⴱⵉⵔⵜ ⴰⵢⵏⵛⵟⴰⵢⵏ ⴳ ⵓⵙⴳⴳⵯⴰⵙ 1905 ⵙ ⵓⵡⵜⵜⴰⵙ ⵏ ⵓⵏⵣⴰⵖ ⵏ ⵜⵢⴰⴼⵓⵜⵉⵏ ⵜⵉⵙⵏⴳⴰⵎⵉⵏ ⴰⴽⴽⵯ ⵏ ⵜⵎⵎⴰⵙⵖⵜ ⵜⴰⴳⴰⵍⵉⵍⵉⵜ, ⴷ ⵓⵎⵏⵣⴰⵢ ⵎⴰⵙ ⴷ ⵜⵉⵎⵎⵔⵉ ⵏ ⵜⵉⴼⴰⵡⵜ ⴳ ⵜⵓⴳⴰⵡⵜ ⴷⴰⵔⵙ ⵢⴰⵏ ⵡⴰⵣⴰⵍ ⴳ ⵉⵙⵓⵜⴰⵢ ⵉⵎⵙⴰⵖⵓⵍⵏ ⵉⴳⴰⵍⵉⵍⵉⵢⵏ ⴰⴽⴽⵯ; ⴰⵢⴰ ⴰⴷ ⵖⴼ ⵙⴰⵡⵍⵏⵜ ⵜⴳⴷⵉⵡⵉⵏ ⵏ ⵎⴰⴽⵙⵡⵉⵍ ⵙ ⵢⴰⵏ ⵡⵓⴷⵎ ⵉⴼⴼⵔⵏ (ⵎⴰⵛⴰ ⵉⵜⵜⵓⵙⴼⵔⴰ ⵙ ⵢⴰⵏ ⵡⵓⴷⵎ ⵉⵎⵣⴰⵔⴰⵢⵏ ⵙ ⵜⵉⵎⵎⴰⴷ ⴷⴰⵜ ⵏ ⵓⵢⴰ, ⵙ ⵓⴱⵔⵉⴷ ⵏ «ⵓⵙⴰⵢⵔⴰⵔ ⴰⵎⴰⴳⴷⵣ» ⵏ ⵏⵢⵓⵟⵏ ⴷ ⵢⵉⵜⵉⵔ/ⴰⵢⵜⵉⵔ).

## ⵥⵕ ⵓⴳⴳⴰⵔ

* ⵜⵉⵥⵕⵉ ⵏ ⵜⵎⵎⴰⵙⵖⵜ
* ⴰⵍⴱⵉⵔⵜ ⴰⵢⵏⵛⵟⴰⵢⵏ
* ⵜⵉⵎⵎⴰⵙⵖⵜ ⵜⴰⵎⴰⵜⴰⵢⵜ

## ⵉⵙⴰⵖⵓⵍⵏ
ⵜⵉⵎⵎⴰⵙⵖⵜ ⵜⴰⵎⴰⵜⴰⵢⵜ

**ⵜⵉⵎⵎⴰⵙⵖⵜ ⵜⴰⵎⴰⵜⴰⵢⵜ** ⵏⵖ **ⵜⵉⵥⵕⵉ ⵜⴰⵎⴰⵜⴰⵢⵜ ⵏ ⵜⵎⵎⴰⵙⵖⵜ** (ⵙ ⵜⵏⴳⵍⵉⵣⵜ: General relativity) ⵜⴳⴰ ⵢⴰⵜ ⵜⵥⵕⵉ ⵜⴰⵏⵣⴳⴳⴰⵏⵜ ⵏ ⵓⵏⵣⵣⵓⵖ ⵏⵏⴰ ⵉⴼⵙⵔ ⵓⵍⴱⵉⵔⵜ ⴰⵢⵏⵛⵟⴰⵢⵏ ⴳ ⵓⵙⴳⴳⵯⴰⵙ 1915, ⴷ ⵜⴳⴰ ⴰⴳⵍⴰⵎ ⴰⵎⵉⵔⴰⵏ ⵏ ⵓⵏⵣⵣⵓⵖ ⴳ ⵜⵙⵏⴳⴰⵎⴰ ⵜⴰⵜⵔⴰⵔⵜ. ⴷⴰ ⵜⵙⵡⵓⵔⵉ ⵜⵎⵎⴰⵙⵖⵜ ⵜⴰⵎⴰⵜⴰⵢⵜ ⵖⴼ ⵓⵙⵎⴰⵜⵓ ⵏ ⵜⵎⵎⴰⵙⵖⵜ ⵜⵉⵎⵥⵍⵉⵜ ⴷ ⵓⵙⵉⴼⵔⵏ ⵏ ⵓⵙⴰⴹⵓⴼ ⵏ ⵓⵍⴷⴰⵢ ⴰⵎⴰⵜⴰⵢ ⵏ ⵏⵢⵓⵟⵏ, ⵍⵍⵉⴳ ⴰⵔ ⵜⵙⵙⵎⵏⵉⴷ ⵢⴰⵏ ⵓⴳⵍⴰⵎ ⵉⵎⵓⵏⵏ/ⵉⵎⵢⵉⵡⵏⵏ ⵏ ⵓⵏⵣⵣⵓⵖ ⴰⵎ ⵢⴰⵜ ⵜⴼⵔⵉⵙⵜ ⵜⴰⵏⵣⴳⴳⴰⵏⵜ ⵏ ⵓⵙⴰⵢⵔⴰⵔ ⴷ ⵡⴰⴽⵓⴷ, ⵏⵖ ⴰⵙⴰⵢⵔⴰⵔⴽⵓⴷ.

ⵙ ⵢⴰⵏ ⵡⵓⴷⵎ ⵉⵥⵍⵉⵏ , ⵜⵣⴷⵉ ⵜⴽⵏⵉ ⵏ ⵓⵙⴰⵢⵔⴰⵔⴽⵓⴷ ⵙ ⵡⵓⴷⵎ ⵓⵙⵔⵉⴷ ⴷ ⵜⵥⴹⴰⵕⵜ ⴷ ⵜⵙⵎⴽⵜⴰ ⵏ ⵓⵎⵓⵙⵙⵓ ⵙ ⵎⴽⵏⵏⴰ ⵜⴳⴰ ⵜⵏⴳⴰ ⴷ ⵓⵥⵏⵥⵕ ⵏⵏⴰ ⵉⵍⵍⴰⵏ. ⴷⴰ ⵉⵜⵜⵓⵙⵡⵜⵜⴰ ⵡⴰⵙⵙⴰⵖ/ⵓⵣⴷⴰⵢ ⴰⴷ ⵙ ⵜⴳⴷⵉⵡⵉⵏ ⵏ ⵢⵉⴳⵔ ⵏ ⵓⵢⵏⵛⵟⴰⵢⵏ, ⵍⵍⵉ ⵉⴳⴰⵏ ⴰⵏⴳⵔⴰⵡ ⵏ ⵜⴳⴷⵉⵡⵉⵏ ⵜⵉⵎⵣⵉⵔⵢⴰⵏⵉⵏ ⵜⵉⵏⴳⴹⴰⵎⵉⵏ.

## ⵥⵕ ⵓⴳⴳⴰⵔ

* ⵜⵉⵎⵎⴰⵙⵖⵜ ⵜⵉⵎⵥⵍⵉⵜ
* ⴰⵍⴱⵉⵔⵜ ⴰⵢⵏⵛⵟⴰⵢⵏ
* ⵜⵉⵥⵕⵉ ⵏ ⵜⵎⵎⴰⵙⵖⵜ

## ⵉⵙⴰⵖⵓⵍⵏ
ⵜⴰⵙⵏⵎⵖⵔⴰⴷⵜ

**ⵜⴰⵙⵏⵎⵖⵔⴰⴷⵜ** ⵏⵖ **ⵜⴰⵙⵏⵉⵖⵣⵡⵔⵜ** (ⵙ ⵜⵏⴳⵍⵉⵣⵜ: Cosmology) ⵜⴳⴰ ⵢⴰⵜ ⵜⵎⴰⵙⵙⴰⵏⵜ ⵉⵣⵔⵔⵓⵏ ⴰⵙⴰⵍⴰ ⴷ ⵓⵏⵓⵍⴼⵓ ⴷ ⵓⵎⵣⵔⵓⵢ ⴷ ⴰⵡⴷ ⵜⵓⵎⴰⵢⵜ ⴷ ⵜⵏⴼⵍⵉⵜ ⵏ ⵢⵉⵖⵣⵡⵔ, ⴷ ⵓⵣⵔⴰⵡ ⵏ ⵜⵓⵥⴽⵉⵡⵜ ⵜⴰⵎⵉⵔⵉⵡⵜ ⵏ ⵢⵉⵖⵣⵡⵔ, ⵙ ⵎⴰⵢⴷ ⵢⵓⵎⴰ ⴳ ⵜⵏⴳⴰ ⴷ ⵜⵥⴹⴰⵕⵜ. ⵎⵇⵇⴰⵔ ⴷ ⵜⴰⵜⵔⴰⵔⵜ ⵏ ⵜⵎⴰⵙⵙⴰⵏⵜ ⴰⴷ ⴳ ⵓⵣⴷⴰⵢ ⵏⵏⵙ ⴰⴽⴷ ⵜⵙⵏⴳⴰⵎⴰ ⵜⴰⵜⵔⴰⵔⵜ, ⵀⴰⵜ ⵉⵥⵓⵕⴰⵏ ⵏⵏⵙ ⴷⴷⴰⵏ ⴰⵔ ⵉⵣⵎⴰⵣ ⵉⵇⴱⵓⵔⵏ ⵙ ⵉⵙⵎⴽⴰⵍ ⵏⵏⵙ ⵉⴼⵍⵙⴰⴼⵏ, ⵉⵙⴳⴷⴰⵏⵏ ⴷ ⵓⵎⵢⵉⵙⵏⴰⵏⵏ ⴷ ⵉⴼⵔⴳⴰⵎⴰⵏⵏ ⵉ ⵢⵉⵎⵔⵙⵉ ⵏ ⵓⵙⴰⵍⴰ ⵏ ⵢⵉⵖⵣⵡⵔ.

## ⵜⴰⵙⵏⴰⵥⵖⵓⵕⵜ
ⵢⵓⵛⴽⴰ ⴷ ⵢⵉⵔⵎ ⴰⵏⴳⵍⵉⵣ "Cosmology" ⵙⴳ ⵜⴳⵔⵉⴽⵜ κόσμος (ⴽⵓⵙⵎⵓⵙ) ⵍⵍⵉ ⵉⵙⵏⵓⵎⴽⵏ "ⴰⵎⴰⴹⴰⵍ ⵏⵖ ⵉⵖⵣⵡⵔ" ⴷ -λογία (ⵍⵓⵊⵢⴰ) ⵍⵍⵉ ⵉⵙⵏⵓⵎⴽⵏ "ⴰⵣⵔⴰⵡ" ⵙ ⵓⵏⴰⵎⴽ ⵏ ⵜⴳⵍⵍⴰⵢⵜ ⵏⵖ ⵜⵉⵏⴰⵡⵜ, ⴷ ⴰⵔ ⵜⴻⵜⵜⴹⴼⴰⵕ ⵜⵓⴳⴷⵜ ⵏ ⵜⴳⵓⵔⵉⵡⵉⵏ ⴰⴼⴰⴷ ⴰⴷ ⵜⵎⵍ ⵜⴰⵎⴰⵙⵙⴰⵏⵜ ⵉⵣⵔⵔⵓⵏ ⵉⵎⵔⵙⵉ ⴰⴷ.

## ⵖⴼ ⵢⵉⵖⵣⵡⵔ ⴳ ⵓⵎⵣⵔⵓⵢ
ⵜⵏⵜⵉ ⵜⴰⵍⵍⵉⵜ ⵜⴰⵜⵔⴰⵔⵜ ⵏ ⵜⵙⵏⵎⵖⵔⴰⴷⵜ ⴳ ⵉⵙⴳⴳⵯⴰⵙⵏ ⵉⵎⵣⵡⵓⵔⴰ ⵏ ⵜⵊⵕⵎⴰ ⵜⵉⵙ 20, ⵍⵍⵉⴳ ⵜⵎⵙⴰⵔ ⵢⴰⵜ ⵜⵎⵀⵍⵜ ⵏ ⵢⴰⵏ ⵡⴰⵍⴰⵙ ⵏ ⵓⵙⵉⵍⵖ ⵓⵎⵎⵉⴷ ⵉ ⵉⵙⴰⴹⵓⴼⵏ ⵏ ⵓⴳⴰⵎⴰ. ⵉⵙⵔⵙ ⵓⵍⴱⵉⵔⵜ ⴰⵢⵏⵛⵟⴰⵢⵏ (1879-1955) ⴰⵎⵏⵣⴰⵢ ⵏ ⵜⵎⵎⴰⵙⵖⵜ, ⵉⵔⴷⵍ ⵙⵔⵙ ⵉⵔⵎⵎⵓⵙⵏ ⵏ ⵏⵢⵓⵟⵏ ⵖⴼ ⵓⵙⴰⵢⵔⴰⵔ ⴷ ⵡⴰⴽⵓⴷ. ⴹⴰⵕⴰⵜ ⵏⵏⵙ, ⵜⵓⵎⵥ ⵜⵎⵎⴰⵙⵖⵜ ⵜⴰⵎⴰⵜⴰⵢⵜ ⴰⴷⵖⴰⵔ ⵏ ⵓⵙⴰⴹⵓⴼ ⵏ ⵓⵍⴷⴰⵢ ⴰⵎⴰⵜⴰⵢ ⵏ ⵏⵢⵓⵟⵏ. ⵎⵇⵇⴰⵔ ⵙⴳⴰⴷⴷⴰⵏ ⵉⵙⴱⵓⵖⵍⵓⵜⵏ ⴰⴷ ⵉⵔⵎⵎⵓⵙⴰⵏⵏ ⴰⴱⵔⵉⴷ, ⵀⴰⵜ ⵜⵉⵙⵓⵔⵉⴼⵉⵏ ⵜⵉⵎⴳⴳⴰⵔⵓⵜⵉⵏ ⵖⵔ ⵜⵍⵍⵉⵜ ⵜⴰⵜⵔⴰⵔⵜ ⵓⵔ ⵜⵏⵜ ⵙⴽⵉⵔⵏ ⵉⵎⵙⵏⴳⴰⵎⴰⵏⵏ ⵉⵎⵉⵥⵉⵕⵏ, ⵎⴰⵛⴰ ⵙⴽⵔⵏ ⵜⵏⵜ ⵉⵎⵙⵏⵉⵜⵔⴰⵏ ⵉⵎⵙⵏⴰⵖⵙⵏ. ⴳ ⵓⵙⴳⴳⵯⴰⵙ ⵏ 1929, ⵉⴼⵙⵔ ⵉⴷⵡⵉⵏ ⵀⴰⴱⵍ ⵜⵉⴹⴰⴼ ⵍⵍⵉ ⴰⵖ ⵢⵓⵊⵊⴰⵏ ⴰⴷ ⵏⴼⵍⵙ ⵎⴰⵙ ⴷ ⴰⵎⵖⵔⴰⴷ ⴷⴰ ⵉⵜⵜⵉⵔⵉⵡ (ⵉⵍⵍⴰ ⴳ ⵓⵙⵉⵔⵉⵡ), ⴷ ⴳ ⵜⴳⵉⵔⴰ, ⴳ 1965 ⵉⵙⴼⵓⴽⴽⵔ ⴰⵔⵏⵓ ⴱⵉⵏⵣⵢⴰⵙ ⴰⵥⵏⵥⵕ ⵏ ⵓⴼⵔⴳⵯⵏⵉ ⴰⵎⵥⵉⵎⵖⵔⴷⴰⵏ ⵍⵍⵉ ⵉⴳⴰⵏ ⵢⴰⵏ ⵡⴰⵏⵥⴰ ⵉⴷⵓⵙⵏ ⵎⴰⵙ ⴷ ⴰⵎⵖⵔⴰⴷ ⵉⵏⵜⵉ ⵙ ⵢⴰⵜ ⵜⵛⴰⵎⵎⴰ ⵜⴰⵏⴰⴼⵓⴽⵜ ⵜⴰⵣⴰⵢⴽⵓⵜ; ⵣⵄⵎⴰ «ⴰⴱⴰⵇⵇⴰⵢ ⴰⵎⵇⵔⴰⵏ».

## ⵉⴼⵔⴷⵉⵙⵏ ⵏ ⵢⵉⵖⵣⵡⵔ
ⴷⵡⵍⵏ ⵉⵎⴰⵙⵙⴰⵏⵏ ⵙⵙⵏⵏ ⵓⴳⴳⴰⵔ ⵖⴼ ⵓⵎⵖⵔⴰⴷ. ⵙ ⵜⵡⵉⵣⵉ ⵏ ⵜⵣⵣⵉⴳⵣⵜ ⵜⴰⵎⴰⵙⵙⴰⵏⵜ ⴷ ⵜⴻⵜⵉⵇⵏⵉⵜ, ⵙⵍⴰⵡⴰⵏ ⴰⴽⴽⵯ ⴹⴰⵕⵜ ⵏ ⵓⵙⴱⵓⵖⵍⵓ ⵏ ⵉⵜⵉⵍⵉⵙⴽⵓⴱⵏ ⵉⵎⵙⵏⴰⵖⵙⵏ ⴷ ⵡⵉⵏ ⵓⵕⴰⴹⵢⵓ, ⵉⵜⵜⵓⵣⵎⴰⵔ ⵡⴰⴽⴰⵣ ⵏ ⵓⴱⵟⵟⵓ ⵏ ⵉⵜⵔⴰⵏ ⴷ ⵉⵙⴽⴽⵉⵏⵏ ⵉⴳⵏⵏⴰⵡⵏ ⴳ ⵢⵉⵖⵣⵡⵔ ⵙ ⵓⵏⵖⴰⴷ. ⴷ ⵉⵜⵔⴰⵏ ⵍⵍⴰⵏ ⴳ ⵓⵎⵖⵔⴰⴷ ⴳ ⵜⵍⵖⴰ ⵏ ⵜⴳⵔⵓⵎⵎⵉⵏ ⵜⵉⴽⵙⵡⴰⵜⵉⵏ, ⴽⵓ ⵜⴰⴳⵔⵓⵎⵎⴰ ⴰⵔ ⵜⵍⴽⴽⵎ ⵉⴱⵍⵢⵓⵏⵏ ⵏ ⵉⵜⵔⴰⵏ, ⴷ ⵜⴻⵜⵜⵓⵙⵎⵎⴰ ⵜⴳⵔⵓⵎⵎⴰ ⴰⴷ ⵜⴰⴽⵙⵡⴰⵜ ⵙ ⵓⵎⴰⵣⵍⵍⴰⵡ.

## ⵥⵕ ⵓⴳⴳⴰⵔ

* ⵜⴰⵙⵏⵉⵜⵔⵉⵜ
* ⴰⵙⴰⵢⵔⴰⵔ
* ⴰⵎⴰⵣⵍⵍⴰⵡ

## ⵉⵙⴰⵖⵓⵍⵏ
ⵜⴰⵏⴳⴰ

**ⵜⴰⵏⴳⴰ** ⵏⵖ **ⵜⴰⵎⵜⵜⴰ** (ⵙ ⵜⵏⴳⵍⵉⵣⵜ: Matter) ⴳ ⵜⵙⵏⴳⴰⵎⴰ ⵜⴰⴽⵍⴰⵙⵉⴽⵜ ⵜⴳⴰ ⴰⵢⵏⵏⴰ ⴰⴽⴽⵯ ⵎⵉ ⵜⵍⵍⴰ ⵜⵙⴰⴽⴰⵢⵜ ⴷ ⵓⴽⵙⴰⵢ. ⴷ ⵍⵍⴰⵏⵜ ⴷⴰⵔ ⵜⵏⴳⴰ ⵜⵎⵥⵍⴰⵢ ⵎⵣⴰⵔⴰⵢⵏⵉⵏ ⵜⵓⵎⴰⵏ ⴰⴽⵙⴰⵢ ⴷ ⵜⵙⴰⴽⴰⵢⵜ ⴷ ⵜⵏⵥⵥⵉ, ⵙ ⵎⴽⴰ, ⴷⴰ ⵜⵙⵙⵉⵍⵉⵖ ⴰⵢⵏⵏⴰ ⵉⵜⵜⵡⴰⵙⵙⵏⵏ ⵙ ⵓⵎⵖⵔⴰⴷ ⴰⴽⵎⴰⵎ (Tangible). ⵎⴰⵛⴰ ⵉⴳⴰ ⴰⵡⵙⵖⵉ (ⵏⵖ ⴰⵎⴰⵔⵉⵍⵉ) ⴳ ⵡⴰⴽⵓⴷ ⴰⴷ ⴰⴷ ⵜⴻⵜⵜⵓⵙⵏⵎⵍ ⵜⵏⴳⴰ ⵙ ⵜⵍⵖⴰ ⴰⴷ, ⵙ ⵓⵙⵔⴰⴳ ⵏ ⵜⴹⵓⵕⵉ ⵏ ⵜⵉⴳⵉⵜ ⴳⵔ ⵜⵏⴳⴰ ⴷ ⵜⴼⴰⵙⴰ ⵙ ⵓⵎⵙⴰⵙⴰ ⴰⴽⴷ ⵜⴳⴷⴰ ⵍⵍⵉ ⵉⵜⵜⵢⵓⵙⵙⴰⵏⵏ ⵏ ⵓⵢⵏⵛⵟⴰⵢⵏ E=mc².

ⵜⴳⴰ ⵜⵏⴳⴰ ⵢⴰⵏ ⵓⴳⵣⵣⵓⵎ ⵙⴳ ⵢⵉⵖⵣⵡⵔ ⵏⵏⵖ (ⴰⵢⵏⵏⴰ ⵉⵍⵍⴰⵏ ⴳ ⵢⵉⵖⵣⵡⵔ ⴰⴽⴽⵯ ⵉⵜⵜⵓⵙⵏⴰⵢ ⵙⴳ ⵜⵏⴳⴰ, ⵣⵓⵏ ⴷ ⵉⵙⴽⴽⵉⵏⵏ/ⵜⵉⵣⵣⴰ ⴷ ⵜⵖⴰⵡⵙⵉⵡⵉⵏ ⵍⵍⵉ ⴰⵖ ⵉⵙⵙⵓⵜⵍⵏ ⴰⴽⴽⵯ). ⴷ ⵎⵍⴰⵏ ⵉⵙⵖⴰⵍⵏ ⵉⵙⵏⵎⵖⵔⴰⴷⵏ ⵏ ⵓⵙⴳⴳⵯⴰⵙ ⵏ 2013 ⵎⴰⵙ ⴷ ⵜⴰⵏⴳⴰ ⴷⴰ ⵜⵙⵙⵉⵍⵉⵖ 27% ⵙⴳ ⵜⵙⴰⴽⴰⵢⵜ ⵏ ⵢⵉⵖⵣⵡⵔ; 4% ⴽⴰ ⴰⴷ ⵉⴳⴰⵏ ⵜⴰⵏⴳⴰ ⵜⴰⴳⴰⵎⴰⵏⵜ, ⵍⵍⵉ ⵉⴱⴹⴰⵏ ⵖⴼ ⵙⵉⵏ ⵡⴰⵏⴰⵡⵏ ⵉⴷⵙⵍⴰⵏⵏ: ⵜⴰⵏⴳⴰ ⵜⴰⵎⴰⴼⴰⵡⵜ ⴷ ⵜⴰⵔⵎⴰⴼⴰⵡⵜ. ⵜⴰⵎⵣⵡⴰⵔⵓⵜ ⴷⴰ ⵜⵙⵙⵉⵍⵉⵖ 0.4% ⵙⴳ ⵜⵙⴰⴽⴰⵢⵜ ⵏ ⵢⵉⵖⵣⵡⵔ , ⴳ ⵜⵉⵣⵉ ⵍⵍⵉ ⴳ ⵜⵙⵙⵉⵍⵉⵖ ⵜⵉⵙ ⵙⵏⴰⵜ 3.6% ⵙⴳ ⵜⵙⴰⴽⴰⵢⵜ ⵜⴰⵎⵖⵔⵓⴷⵜ. ⵉⵎⵎⴰ 23% ⵢⴰⴹⵏ ⵜⴳⴰ ⵜⴰⵏⴳⴰ ⵜⴰⵎⴰⵍⵍⴰⵙⵜ, ⴷ 73% ⵍⵍⵉ ⴷ ⵉⵖⴰⵎⴰⵏ ⵜⴳⴰ ⵜⴰⵥⴹⴰⵕⵜ ⵜⴰⵎⴰⵍⵍⴰⵙⵜ. ⵙ ⵓⵏⴰⵎⴽ ⵢⴰⴹⵏ, ⴰⵢⵏⵏⴰ ⵏⵥⵕⵕⴰ ⴰⴽⴽⵯ ⵙⴳ ⵉⵜⵔⴰⵏ ⴷ ⵉⵎⵜⵉⵡⴳⵏ ⴷ ⵉⵎⴰⵣⵍⵍⴰⵡⵏ ⵓⵔ ⵉⵣⵔⵉ 4% ⵙⴳ ⵜⵙⴰⴽⴰⵢⵜ ⵜⴰⵎⵖⵔⵓⴷⵜ ⵏ ⵢⵉⵖⵣⵡⵔ, ⴷ ⴰⵢⵍⵍⵉ ⴷ ⵉⵖⴰⵎⴰⵏ ⵓⵔ ⴰⵔ ⵜ ⵏⵥⵕⵕⴰ ⴰⴽⴽⵯ, ⵎⴰⵛⴰ ⵉⵍⵍⴰ ⴷ ⵍⵍⴰⵏ ⴼⵍⵍⴰⵙ ⵜⵓⴳⴷⵜ ⵏ ⵡⴰⵏⵥⴰⵜⵏ ⵉⵙⵏⵎⵖⵔⴰⴷⵏ. ⴳ ⵡⴰⴽⵓⴷ ⴰⴷ, ⴰⵔ ⵜⵜⴰⵔⵎⵏ ⵉⵎⴰⵙⵙⴰⵏⵏ ⴰⵙⵏⵓⵍⴼⵓ ⵏ ⵜⵖⴰⵔⴰⵙⵉⵏ ⵉ ⵓⵙⵖⴰⵍ ⵏ ⵜⵏⴳⴰ ⵜⴰⵎⴰⵍⵍⴰⵙⵜ, ⴷ ⵜⵥⴹⴰⵕⵜ ⵜⴰⵎⴰⵍⵍⴰⵙⵜ ⵙ ⵢⵉⵖⴼ ⵏⵏⵙ.

## ⵥⵕ ⵓⴳⴳⴰⵔ

* ⵜⴰⵏⴳⴰ ⵜⴰⵎⴰⵍⵍⴰⵙⵜ
* ⵜⴰⵏⴳⴰ ⵜⴰⵎⴰⴼⴰⵡⵜ

## ⵉⵙⴰⵖⵓⵍⵏ
ⵜⴰⵙⵏⴳⴰⵎⵉⵜⵔⵉⵜ

**ⵜⴰⵙⵏⴳⴰⵎⵉⵜⵔⵉⵜ** (ⵙ ⵜⵏⴳⵍⵉⵣⵜ: Astrophysics) ⵜⴳⴰ ⵢⴰⵏ ⵡⴰⵢⵢⴰⵡ ⵙⴳ ⵡⴰⵢⵢⴰⵡⵏ ⵏ ⵜⵙⵏⵉⵜⵔⵉⵜ ⵏⵏⴰ ⵉⵙⵙⵡⵓⵔⵉⵏ ⵉⵎⵏⵣⴰⵢⵏ ⵏ ⵜⵙⵏⴳⴰⵎⴰ ⴷ ⵜⴽⵔⵓⵔⴰ ⵉ ⵜⵣⵔⴰⵡⵜ ⵏ ⵜⵓⵎⴰⵙⵜ ⵏ ⵉⵙⴽⴽⵉⵏⵏ ⵉⵙⵏⵉⵜⵔⴰⵏⵏ, ⵏⵏⵉⴳ ⵏ ⵡⴰⵏⵙⵉⵡ ⴷ ⵓⵎⵓⵙⵙⵓ ⵏⵏⵙⵏ ⴳ ⵓⵙⴰⵢⵔⴰⵔ.

ⴷⴰ ⵜⵣⵔⵔⵓ ⵜⵙⵏⴳⴰⵎⵉⵜⵔⵉⵜ ⵉⵙⴽⴽⵉⵏⵏ ⵣⵓⵏ ⴷ ⵜⴰⴼⵓⴽⵜ, ⴷ ⵉⵜⵔⴰⵏ ⵢⴰⴹⵏⵉⵏ, ⴷ ⵉⵎⴰⵣⵍⵍⴰⵡⵏ, ⴷ ⵉⵎⵜⵉⵡⴳⵏ ⵏ ⵉⵜⵔⴰⵏ ⵢⴰⴹⵏⵉⵏ, ⴷ ⵡⴰⵎⵎⴰⵙ ⴰⴳⵔⵉⵜⵔⴰⵏ (Interstellar medium), ⴷ ⵓⵥⵏⵥⴰⵕ ⵏ ⵓⴼⵔⴳⵯⵏⵉ ⴰⵎⵥⵉⵎⵖⵔⴷⴰⵏ. ⴷⴰ ⵜⴻⵜⵜⵓⵣⵔⴰⵡ ⵜⵥⴹⴰⵕⵜ ⵏⵏⴰ ⴷ ⵙⵙⵓⴼⵓⵖⵏ ⵉⵙⴽⴽⵉⵏⵏ ⴰⴷ ⵙⴳ ⵉⵥⵏⵥⴰⵕⵏ ⴳ ⵓⵖⵔⵓⴷ ⵏ ⵓⵡⵍⴰⴼ/ⵓⵎⴰⵙⴰⵏ ⴰⵥⴰⵕⵓⵎⴰⴳⵏⵉⵜ ⵙ ⵜⵉⵎⵎⴰⴷ ⵏⵏⵙ. ⵎⴽⵍⵍⵉ ⵜⵜⵓⵣⵔⴰⵡⵏⵜ ⵜⵎⵥⵍⴰⵢ ⵢⴰⴹⵏⵉⵏ ⵣⵓⵏ ⴷ ⵜⴰⴼⵍⴰⵍⴰ, ⴷ ⵜⵏⵥⵥⵉ, ⴷ ⵜⵔⵖⵉ, ⴷ ⵓⵙⵓⴷⵙ ⴰⴽⵔⵓⵔⴰⵏ.

ⵉⴷⴷⵖ ⵜⴳⴰ ⵜⵙⵏⴳⴰⵎⵉⵜⵔⵉⵜ ⵢⴰⵜ ⵜⵎⴰⵙⵙⴰⵏⵜ ⵉⵎⵉⵔⵉⵡⵏ ⵙ ⵡⴰⵟⵟⴰⵚ, ⴷⴰ ⵙⵙⵏⴰⵙⵏ ⵉⵎⵙⵏⴳⴰⵎⵏ ⵉⵙⵏⵉⵜⵔⴰⵏⵏ ⵙ ⵜⵓⴳⵜ ⴽⵉⴳⴰⵏ ⵏ ⵡⴰⵢⵢⴰⵡⵏ ⵏ ⵜⵙⵏⴳⴰⵎⴰ, ⴳⵉⵙⵏ: ⵜⴰⵙⵏⴷⴷⵓⵜ ⵜⴰⵥⴰⵕⵓⵎⴰⴳⵏⵉⵜ/ ⵜⴰⵥⴰⵕⵓⵎⴰⴳⵏⵉⵜⵜ, ⵜⴰⵙⵏⴷⴷⵓⵜ ⵜⴰⵙⵏⴰⴷⴷⴰⴷⵜ, ⵜⴰⴷⵉⵏⴰⵎⵉⴽⵜ ⵜⴰⵏⵔⵖⵉⵜ, ⵜⴰⵙⵏⴷⴷⵓⵜ ⵜⴰⵙⵎⴽⵜⴰⵏⵜ, ⵜⵉⵎⵎⴰⵙⵖⵜ, ⵜⴰⵙⵏⴳⴰⵎⴰ ⵜⴰⵖⵢⴰⵢⴰⵏⵜ ⴷ ⵜⵙⵏⴳⴰⵎⴰ ⵏ ⵉⴼⴽⴽⵉⵡⵏ, ⴷ ⵜⵙⵏⴳⴰⵎⴰ ⵜⴰⴱⵍⴽⴰⵎⵜ ⴷ ⵜⵏⵛⵜⵉⵡⴰⵏⵜ.

## ⵥⵕ ⵓⴳⴳⴰⵔ

* ⵜⴰⵙⵏⵉⵜⵔⵉⵜ
* ⵉⵖⵣⵡⵔ
* ⵜⴰⵙⵏⴳⴰⵎⴰ

## ⵉⵙⴰⵖⵓⵍⵏ
ⴰⵎⵖⵔⴰⴷ (ⵜⴰⴼⵍⵙⴰⴼⵜ)

**ⴰⵎⵖⵔⴰⴷ** (ⵙ ⵜⵏⴳⵍⵉⵣⵜ: Cosmos) ⵉⴳⴰ ⵢⴰⵏ ⵓⵔⵎⵎⵓⵙ ⵉⵎⵉⵔⵉⵡⵏ ⵍⵍⵉ ⵢⵓⵎⵥⵏ ⴰⵡⵏⴳⵎ ⴰⵏⴼⴳⴰⵏ ⵙⴳ ⵜⵣⵡⵉⵔⵉ ⵏ ⵓⵎⵣⵔⵓⵢ, ⴷⴰ ⵉⵎⵎⴰⵍ ⵜⴰⵎⵓⵜⵜⵔⵜ ⵏ ⵜⵉⵍⵍⵉⵜ ⵜⴰⵎⵜⵜⴰⵡⵜ ⴷ ⵜⵎⵥⴹⴰⵕⵜ ⵙ ⵓⵢⵍⵍⵉ ⵜⵓⵎⴰ ⵙⴳ ⵜⵏⴳⴰ, ⵜⴰⵥⴹⴰⵕⵜ ⴷ ⵓⵙⴰⵢⵔⴰⵔⴽⵓⴷ, ⵢⵓⵎⴰ ⴰⵡⴷ ⴰⴽⴽⵯ ⵜⴰⵍⵖⵉⵡⵉⵏ ⵏ ⵉⵎⵉⵍⵍⵉⵜⵏ ⵉⵎⴰⴷⴷⴰⵔⵏ, ⴷ ⵉⵜⵔⴰⵏ, ⴷ ⵉⵎⵜⵉⵡⴳⵏ, ⴷ ⵉⵎⴰⵣⵍⵍⴰⵡⵏ, ⴷ ⵉⵡⵉⵥⵏ, ⴷ ⵜⵉⵙⵔⵔⴰⴹⵉⵏ/ⵉⵜⵔⵉⴰⵏ ⵉⴷ ⴱⵓ ⵜⴽⵢⵓⴹⵜ, ⴷ ⵉⵣⵓⵏⵜⵔⵉⵜⵏ, ⴷ ⵡⴰⵎⵎⴰⵙ ⴰⴳⵔⵉⵜⵔⴰⵏ ⴷ ⵡⴰⵎⵎⴰⵙ ⴰⴳⵔⵎⴰⵣⵍⵍⴰⵡ, ⵏⵏⵉⴳ ⵏ ⵓⵢⴰ, ⴽⵔⴰⵢⴳⴰⵜⵜ ⵜⵉⵙⴽⵜⵉⵡⵉⵏ ⵏⵖ ⵉⵎⴰⴹⴰⵍⵏ ⵉⵎⵔⴷⵓⵜⵏ ⵢⴰⴹⵏⵉⵏ ⵍⵍⵉ ⵓⵔ ⵜⴰ ⵏⵔⵎⵉⵙ ⴰⵔ ⵖⵉⵍⴰ.

ⵎⵣⴰⵔⴰⵢⵏⵜ ⵜⵎⵓⵖⵍⵉⵡⵉⵏ ⵖⴼ ⵜⵎⵓⵙⵜ ⵏ ⵓⵎⵖⵔⴰⴷ ⵜⴰⵔⵙⵍⴰⵏⵜ ⴳⵔ ⵜⵖⵔⵎⵉⵡⵉⵏ, ⵜⵉⴼⵍⵙⴰⴼⵉⵏ ⴷ ⵜⵉⴷⵎⵎⴰⵡⵉⵏ ⵎⵣⴰⵔⴰⵢⵏⵉⵏ; ⵍⵍⵉⴳ ⵜⵥⵕⴰ ⴽⵔⴰ ⵏ ⵜⴼⵍⵙⴰⴼⵏ ⵜⵉⵣⴰⵢⴽⵓⵜⵉⵏ ⵎⴰⵙ ⵉⴳⴰ ⵢⴰⵏ ⵢⵉⵍⵉ ⴰⵎⴰⵖⵍⴰⵍ ⵏⵏⴰ ⵓⵔ ⵉⵍⵉⵏ ⵜⵉⵣⵡⵉⵔⵉ, ⵙⵙⵎⵏⵉⴷⵏ ⵉⵙⴳⴷⴰⵏ ⴷ ⵉⵙⴼⵔⵓⵜⵏ ⵉⵙⵏⴰⴽⵓⵛⵏ ⵜⴰⵏⵏⴰⵢⵉⵏ ⵅⴼ ⵜⴰⵖⵏⵏⴰⵡⵜ ⵏⵏⵙ ⵙⴳ ⵡⴰⵔⴰ/ⵓⵎⵢⴰ, ⵍⵍⵉⴳ ⵉⴱⴷⴷ ⵓⵔⵎⴰⵙ ⵓⵙⵙⵏⴰⵏ ⴷ ⵓⵎⵉⵔⴰⵏ ⵖⴼ ⵜⵥⵕⵉ ⵏ ⵓⴱⴱⴰⵇⵇⴰⵢ ⴰⵎⵇⵔⴰⵏ, ⵏⵏⴰ ⵉⵎⵎⴰⵍⵏ ⵎⴰⵙ ⴷ ⴰⵎⵖⵔⴰⴷ ⵜⵍⵍⴰ ⵖⵓⵔⵙ ⵢⴰⵜ ⵜⵣⵡⵉⵔⵉ ⵙⴳⵉⵙ ⴰ ⴳ ⴷ ⵉⵏⵏⵓⵍⴼⴰ ⴷ ⵎⴰⵙ ⵉⵍⵍⴰ ⴳ ⵢⴰⵏ ⵓⵙⵉⵔⵉⵡ ⵉⵣⴷⵉⵏ.

## ⵥⵕ ⵓⴳⴳⴰⵔ

* ⵉⵖⵣⵡⵔ

## ⵉⵙⴰⵖⵓⵍⵏ